আরব বসন্তে ফুল ফুটেছে কি? - অর্ণব আর্ক এর বাংলা ব্লগ । bangla blog | সামহোয়্যার ইন ব্লগ - বাঁধ ভাঙ্গার আওয়াজ\nআরব বসন্তে ফুল ফুটেছে কি?\n০৫ ই মার্চ, ২০১৩ রাত ১২:২৩\nআরব বসন্ত পুরো মধ্যপ্রাচ্য আর উত্তর-আফ্রিকার মানুষকে উতলা করেছিল। কিন্তু প্রায় দু’বছর পেরিয়ে যাওয়ার পর একটি প্রশ্ন থেকেই যায়, এই বসন্তে কেমন ফুল ফুটেছে, কোন পাখি গাইছে কি? নাকি এ বসন্তের সঙ্গে ঋতু বসন্ত অপেক্ষা যন্ত্রণাদায়ক ব্যাধি বসন্তের মিল অনেক বেশি? এ প্রশ্নের উত্তর খুঁজতে কিছু বিষয় গভীর দৃষ্টিতে পর্যবেক্ষণ ও বিশ্লেষণ করার দাবি রাখে। পশ্চিমা মিডিয়া প্রাগের বসন্তের সঙ্গে মিল রেখে যে ‘আরব বসন্ত’ নামের প্রত্যয়টি প্রচার করে চলেছে, তার পেছনে ধাওয়া করে আরবের মানুষ আজ ক্লান্ত-ক্ষুধার্ত-তৃষ্ণার্ত।\nআমরা জানি, এ বিক্ষোভের ঢেউ এসে আছড়ে পড়েছিল মিসর, লিবিয়া, ইয়েমেন, সিরিয়াসহ আরব বিশ্বের বিভিন্ন দেশে, যা একটি ধারাবাহিক প্রক্রিয়ার ফল। তিউনিসিয়ার বিপ্লবের সফলতার কৃতিত্ব পুরোটাই সে দেশের সাধারণ নাগরিকের হলেও অন্য দেশগুলোতে এ বিপ্লবের পেছনে অন্য সুর খুঁজে পাওয়া যায়। বিশ্লেষকরা মনে করেন, তেল দখলের রাজনীতিতে বিভ্রান্ত হয়ে সর্বস্ব খোয়াতে বসেছে আরব ভূখণ্ডের মেরুদণ্ডহীন শাসকদের অধীনে থাকা দেশগুলো। বিশ্লেষকদের দেয়া পরিসংখ্যান অন্তত এ কথাই বলে। কারণ আরব বসন্তের ফলে মাত্র দুই বছরে লিবিয়া, সিরিয়া, মিসর, তিউনিসিয়া, বাহরাইন ও ইয়েমেনে অর্থনৈতিক ক্ষেত্রে ক্ষতি হয়েছে প্রায় আড়াই হাজার কোটি ডলার।\nতিউনিসিয়ার বাইরে প্রথম বিক্ষোভ শুরু হয় নীল নদ, মমি আর পিরামিডের দেশ মিসরে। দীর্ঘদিনের স্বৈরতান্ত্রিক শাসনে ত্যক্ত-বিরক্ত জনগণ ২০১১ সালের ২৫ জানুয়ারি বিক্ষোভ শুরু করে। এরপর প্রায় ১৭ দিন তুমুল সংঘর্ষ ও সহিংসতা দেশটির রাজনৈতিক পটপরিবর্তনের পথ দেখায়। জনতার দাবির সামনে নতি স্বীকার করে ১১ ফেব্র“য়ারি পদত্যাগ করতে বাধ্য হয়েছিলেন হোসনি মোবারক। অনেকটা এ পথ ধরেই ২০১১ সালেরই ১৭ ফেব্র“য়ারি বেলা শেষের গান শুনতে পান লিবিয়ার মুয়াম্মার গাদ্দাফি। তবে লিবিয়ায় ছড়িয়ে পড়া গাদ্দাফিবিরোধী বিক্ষোভ ও লড়াই আরও দীর্ঘস্থায়ী হয়েছিল। দীর্ঘ ৯ মাস ধরে লড়াই চলার পর প্রতিবাদ সংগ্রাম আস্তে আস্তে গৃহযুদ্ধে রূপ নেয়। দীর্ঘদিন লড়াইয়ের পর ২০ অক্টোবর নিহত হন গাদ্দাফি। এরপর থেকে আজ অবধি চরম অনিশ্চয়তার মধ্য দিয়ে পার হচ্ছে লিবিয়া। অন্যদিকে সিরিয়ায় এখনও অব্যাহত রয়েছে বাশার আল আসাদবিরোধী আন্দোলন। ২০১১ সালের ১৫ মার্চ থেকে শুরু হওয়া ওই সহিংসতায় এযাবৎ নিহত হয়েছেন ৪০ হাজারের বেশি মানুষ। সব থেকে চিন্তার বিষয় এ সংঘর্ষে নিহতদের সিংহভাগই বেসামরিক নাগরিক।\nক্রমবর্ধমান গণবিক্ষোভের মুখে পদত্যাগ করতে বাধ্য হন ইয়েমেনের প্রেসিডেন্ট আলি আবদুল্লাহ সালেহ। অনেকটা এরই সূত্র ধরে বিক্ষোভের আশংকায় ফুঁসতে থাকা বাহরাইন ও জর্দানের শাসকদেরও ত্রাহি ত্রাহি অবস্থা। বাহরাইনে সাংবিধানিক রাজতন্ত্রের দাবিতে শিয়া সম্প্রদায়ের নেতৃত্বে ফুঁসে উঠেছিল বিরোধীরা। কিন্তু সুন্নি রাজতন্ত্রের অনুসারী নিরাপত্তা বাহিনীর হস্তক্ষেপে গত বছরের মার্চেই ওই বিক্ষোভ দমন হয়ে যায়। এর পরও শিয়ারা নানা দাবি-দাওয়া নিয়ে বিক্ষোভ চালিয়ে যাচ্ছে। আরবের অন্য দেশের তুলনায় জর্দানে বিক্ষোভের ঝড়ো হাওয়ার ঝাপটা অনেকটাই কম লক্ষ্য করা যায়। তারপরও বেকারত্ব, অর্থনৈতিক মন্দা প্রভৃতির বিরুদ্ধে সেখানেও বিক্ষোভ অব্যাহত রয়েছে।\nতিউনিসিয়ার বিক্ষোভ ছিল স্বতঃস্ফূর্ত। তবে সময়ের আবর্তে লিবিয়ার নয় মাস বিস্তৃত বিক্ষোভ কতটা স্বতঃস্ফূর্ত আর কতটুকু বহিঃশক্তি প্ররোচিত, এ বিষয়ে চিন্তার অবকাশ রয়েছে। একটি প্রশ্ন বার বার ঘুরপাক খেয়েছেÑ যারা লিবিয়ায় গাদ্দাফির বিরুদ্ধে দুর্বার আন্দোলনে অংশ নিয়েছে, তাদের সবাই কি লিবীয় ছিল? তবে একটি কথা বলা যায়, গাদ্দাফি ক্রমে একজন স্বৈরশাসক হয়ে জনগণের সামনে নিজেকে প্রতিষ্ঠিত করেন বিরক্তির প্রতিবিম্ব হিসেবে।\nতবে একটা গোষ্ঠীকে নিয়ে একটি সফল রাষ্ট্র গঠনের কৃতিত্ব কিন্তু গাদ্দাফিরই। গাদ্দাফি যখন তেল বিক্রির টাকায় একটি আধুনিক লিবিয়া গঠন করে জনগণকে প্রায় সব ধরনের নাগরিক সুবিধা দেয়ার চেষ্টা করেছিলেন তখনও প্রথম বাধ সেধেছিল মার্কিনিরা। এভাবে বিশ্লেষণ করে তারিক রামাদান দেখাতে চেয়েছেন স্বৈরশাসককে সরাতে চাইলে লিবীয়রা আন্দোলন করতে পারে ঠিক। কিন্তু এই আন্দোলনে বাইরের শক্তির কাছে দেশ বন্ধক রাখা হল কেন? মোদ্দাকথা, তিনি চোখে আঙুল দিয়ে দেখিয়ে দিতে চাইছেন এখন লিবিয়ার তেলের ওপর সরাসরি পশ্চিমা আধিপত্য কে মোকাবেলা করবে। পদলেহী গণতান্ত্রিক সরকারের তুলনায় স্বৈরতান্ত্রিক গাদ্দাফিই এক্ষেত্রে ছিলেন পশ্চিমের বুনো ওলের বিপরীতে একজন স্বয়ংসম্পূর্ণ বাঘা তেঁতুল। তাই তিউনিসিয়ার ফুলেল বসন্তের বিপরীতে লিবিয়ার বসন্তকে অনেক বিশ্লেষক সরাসরি ফুল-ফলবিহীন নিরস কাঠখোট্টা বসন্ত বলতেই আগ্রহী। অনেক বিশ্লেষক বিরক্তির চরমে উঠে সরাসরি লিবিয়ার এই বসন্তকে গুঁটিবসন্তের মতো যন্ত্রণাদায়ক রোগ বলতে চাইছেন, যার মাধ্যমে লিবিয়াবাসী তাদের দীর্ঘস্থায়ী ভোগান্তির পথ পরিষ্কার করেছে।\nমিসরের ঘটনাটি আরেকটু ভিন্ন চোখে দেখতে হয়। কারণ সেখানে সাবেক স্বৈরশাসক হোসনি মোবারক এক সময় পশ্চিমাদের প্রিয়পাত্র হিসেবেই ক্ষমতায় অধিষ্ঠিত হয়ে নিজের অবস্থান সমুন্নত করেন। তিনি মুসলিম বিশ্বের চক্ষুশূল হওয়া ক্যাম্পডেভিড চুক্তিকারী আনোয়ার সাদাতের মতোই পশ্চিমপ্রেমিক ছিলেন এ কথা নিঃসন্দেহে বলা যেতে পারে। তিনি প্রতিটি পদক্ষেপেই পশ্চিমকে একান্ত মুরুব্বি মানতেন। কিন্তু হঠাৎ করেই ভোল পাল্টে যায় তার। বস্তুত সময় সুযোগ বুঝে মোবারক মুরুব্বিদের অগ্রাহ্য করতে থাকেন, যাতে বিরক্ত হয়েছিলেন তার পশ্চিমা বন্ধুরা। তাই পশ্চিমারা তাকে সরাতে চেয়েছে। মোবারককে ক্ষমতা থেকে সরিয়ে দিয়ে নতুন করে পশ্চিমের লেফাফাদুরস্তির পৃষ্ঠপোষক একজন আজ্ঞাবহকে ক্ষমতায় বসাতে চাইছিলেন তারা। কিন্তু মাঝপথে তরী উল্টে গিয়ে ঘটেছে ঘোরতর বিপত্তি। মোবারকের পতনে অনেকটাই খাল কেটে আনা কুমিরের মতো হাজির হয়েছেন মুরসি। প্রেসিডেন্ট হিসেবে ক্ষমতা গ্রহণের পর নিজেকে সর্বময় ক্ষমতার অধিকারী হিসেবে ঘোষণা করে মুরসি যে ডিক্রি জারি করেন, তাতে তার মোবারকের চেয়েও বড় স্বৈরশাসক হওয়ার ইঙ্গিত পাওয়া যায়।\nপ্রাথমিক বিশ্লেষণে বলা যায়, আরব বসন্তের উদ্দেশ্য ছিল অর্থনৈতিক মুক্তি, বেকার সমস্যার সমাধান, রাজনৈতিক ও সামাজিক অধিকার প্রতিষ্ঠা। অর্থাৎ এ দেশগুলোতে মানুষ গণতান্ত্রিক শাসনব্যবস্থা ফিরিয়ে এনে তাদের বাকস্বাধীনতা নিশ্চিত করতে চেয়েছিল। সে অধিকার তারা কতটুকু ফিরে পেয়েছে বা আদৌ পেয়েছে কি-না, তা নিয়ে প্রশ্ন রয়েছে। ইতিমধ্যেই আরব বসন্তের বিপরীত দৃশ্যগুলোর মঞ্চায়ন শুরু হয়ে গেছে আফ্রিকার নানা দেশে। তবে আরব বসন্তের এ দিকটিকেই ভয়ংকর হিসেবে উপস্থাপন করেছে প্রভাবশালী মার্কিন পত্রিকা নিউইয়র্ক টাইমস। এতে এক নিবন্ধে বলা হয়, ‘আরব বসন্তের বিপ্লবে জীবনের শেষ দিনগুলোতে অনেকটাই একঘরে হয়ে পড়েন লিবিয়ার সাবেক একনায়ক মুয়াম্মার গাদ্দাফি। তিনি সবার জন্য সতর্কবাণী রেখে যান। তিনি বলেছিলেন, তার পতন হলে উত্তর আফ্রিকায় সংঘাত ও ধর্মযুদ্ধ ছড়িয়ে পড়বে। তার আশংকা ছিল লিবিয়ার সমুদ্র ও স্থলপথে মানুষকে জিম্মি করতে হাজির হতে পারে বিন লাদেন ও তার অনুসারীরা। ফলে জলদস্যুতা, হাঙ্গামা, দাঙ্গা আর লুটতরাজের সেই বেদুইন সংস্কৃতি আবার ফিরে আসতে পারে।’\nতবে উত্তর আফ্রিকার বিভিন্ন দেশে গাদ্দাফির সেই সতর্কবাণীই সত্য হয়ে ফলতে শুরু করেছে। মালিতে ইসলামপন্থী টুয়ারেগ বিদ্রোহীদের হামলা ও অভিযানের পাশাপাশি অনেক অঞ্চল বিদ্রোহীদের দখলে নেয়ার ঘটনা গাদ্দাফির হুশিয়ারির কথাই স্মরণ করিয়ে দেয়। তবে বিদ্রোহীদের দমনে ফ্রান্স সেনাবাহিনী পাঠিয়েছে। বিদ্রোহীদের দখলে থাকা অঞ্চল কমপক্ষে জার্মানির দ্বিগুণ। অন্যদিকে আলজেরিয়ায় ইসলামপন্থীদের হাতে বিদেশী নাগরিকদের জিম্মি হওয়ার ঘটনা একটি রক্তাক্ত অধ্যায়ের সূচনাপর্বকে চিহ্নিত করে। অনেক প্রাণের বিনিময়ে সে জিম্মি নাটকের অবসান হলেও উত্তর আফ্রিকায় সংঘাত-হাঙ্গামা ক্রমশ প্রলম্বিত হচ্ছে। অব্যাহত গৃহযুদ্ধে রক্তাক্ত হয়েছে সিরিয়া। দেশটির চলমান গৃহযুদ্ধে ইতিমধ্যেই প্রাণ হারিয়েছে ৬০ হাজারের বেশি মানুষ আর গৃহহীন হয়েছে কয়েক লাখ।\nকয়েকজন বিশ্লেষক সরাসরি দাবি করেছেন, সিরিয়ায় বাশার আল আসাদবিরোধীদের নানাভাবে এমনকি অস্ত্র দিয়েও সহযোগিতা করছে পশ্চিমারা। বিশেষ করে পাশ্চাত্যের গণমাধ্যম নানাদিক থেকে বিদ্রোহীদের কর্মকাণ্ডকে স্বীকৃতি দিয়ে ওই সহিংসতাকে আরও চাঙ্গা করেছে। চলমান আন্দোলনকে ভয়াবহভাবে উস্কে দেয়ার পেছনে যুক্তরাষ্ট্র ও ফ্রান্স ভূমিকা রেখে চলেছে বলে বিভিন্ন সূত্র দাবি করেছে। তাই হয়তো একদিন বেন আলী, মোবারক কিংবা গাদ্দাফির মতো বাশার আল আসাদেরও পতন হবে। কিন্তু সেখানেও ওই একই প্রশ্নই ঘুরে ফিরে আসবে। অর্থাৎ ক্ষমতাটা বাস্তবে সিরীয়দের হাতেই থাকবে নাকি সময়ের সঙ্গে ভোল পাল্টে পশ্চিমের পদানুগ্রহে ধন্য হবে তখনকার শাসকরা?\nমধ্যপ্রাচ্যের তথাকথিত বসন্তের পথ ধরে এক অনগত বসন্তের সুবাস বইতে শুরু করেছে মার্কিন মুল্লুকে। অবশ্য অনেক বিশ্লেষক বলছেন, মার্কিনিদেরও দুঃসময়ও ঘনিয়ে আসছে। সে দেশেও অধিকার-সুবিধাবঞ্চিত মানুষ ‘আমরাই ৯৯%’ স্লোগানে প্রকম্পিত করেছে ওয়ালস্ট্রিট। কোন এক প্রাচীন গ্রিক দার্শনিক বলে গেছেন, কারও দিকে একটি আঙুল তোলার সময় খেয়াল করো, কয়েকটি বিপরীত আঙুল তাক হয়ে যাবে তোমার নিজের দিকেই। তাই অধিকারবঞ্চিত এসব মানুষের ওয়ালস্ট্রিট দখলের আন্দোলন যুক্তরাষ্ট্রের স্থিতিশীলতার বিরুদ্ধে একটি অশনিসংকেত বয়ে আনবে এটা নিশ্চিত করেই বলা যায়।\nগণতন্ত্রের চেতনায় উদ্বুদ্ধ হয়েই একনায়ক শাসকদের ক্ষমতা থেকে সরাতে চেয়েছিল আরব তথা মধ্যপ্রাচ্যের জনগণ। ‘আরব বসন্ত’ নামে মিডিয়ায় ঝড় তোলা এই রণভেরিতে প্রথম যুদ্ধের সুর তুলেছিল তিউনিসিয়ার বিপ্লবী জনগণ। ক্রমে এই রণতূর্য নিনাদ করে ফিরেছে আরবের দেশে দেশে, যেখানে স্বৈরতান্ত্রিকতার ছোবলে মানবাÍা মৃতপ্রায় ছিল। এ বজ্রনিনাদে একের পর এক শতচ্ছিন্ন হয়েছে তিউনিসিয়া, লিবিয়া, মিসরের স্বৈরতান্ত্রিকতার পাৎলুন। স্বৈরশাসকদের পরাভূত করার পরও ওই দেশগুলোতে আমজনতার কর্ণকুহরে আজও ধ্বনিত হয় না বসন্তের কোকিলের মিষ্টিসুর। পুরো বিশ্বমানবতাকে অসহায় দাঁড় করিয়ে রেখে তারা আজও ঘুমাতে যায় বুলেট বোমার গগনবিদারী শব্দে। এভাবেই কেটে যাচ্ছে তাদের এক-একটি নিদ্রাহীন কিংবা দুঃস্বপ্নে জর্জরিত ভোর। ফুলে সুবাসিত পাখির কলতানে মুখরিত যে বসন্তের স্বপ্নে তারা বিভোর হয়েছিল, তা আরও প্রলম্বিত হয়ে ক্রমশ অধরা হয়ে যাচ্ছে আজ। তাই সহজেই বলা যায়, আরব বসন্তে ফুল ফোটার জন্য এখনও অপেক্ষা করতে হবে আরও অনেক দিন।


টেকনাফে রোহিঙ্গাকন্যাকে ১ কেজি স্বর্ণ ও ৪৫ লাখ টাকা উপহার! টেকনাফে রোহিঙ্গাকন্যাকে ১ কেজি স্বর্ণ ও ৪৫ লাখ টাকা উপহার!\nকক্সবাজারের টেকনাফে রোহিঙ্গা নেতার কিশোরী মেয়ের রাজকীয় কান ফোঁড়ানো অনুষ্ঠান হওয়ার খবর পাওয়া গেছে। অনুষ্ঠানে ১ কেজি স্বর্ণালংকার ও নগদ ৪৫ লাখ টাকাসহ বিভিন্ন উপহার দেয়া হয়েছে ওই রোহিঙ্গাকন্যাকে। খবর ইউএনবির।


শ্রীদেবীর মৃত্যু ঘটনা রহস্যই রয়ে গেল! - Tinystep\nশ্রীদেবীর মৃত্যু ঘটনা রহস্যই রয়ে গেল!\nকিংবদন্তি অভিনেত্রী শ্রীদেবীের মৃত্যু গোটা জাতিকে শোকের মধ্যে ফেলে দিয়েছে। এটা সত্যিই খুব ভয়ঙ্কর যে এই ধরনের একটি প্রতিভাবান এবং সুন্দর অভিনেত্রী এত দ্রুত আমাদের ছেড়ে চলে গেলেন। তার মৃত্যুর চারপাশে যে পরিস্থিতি রয়েছে সেগুলি আমাদের যদিও বিশ্বাস হয়না।\nযখন শ্রীদেবী মারা যান তখন তাঁর পরিবারের সদস্যরা তা ঘোষণা করেন, বলা হয় হার্ট অ্যাটাকে তাঁর মৃত্যু হয়। কিন্তু ময়না তদন্ত এবং ফরেন্সিক রিপোর্টে মৃত্যুর কারণটি দুর্ঘটনাজনিত ডুবে যাওয়ার কারণ হিসেবে খুঁজে পাওয়া গেছে।\nদুবাইয়ে এক পারিবারিক বিয়ের অনুষ্ঠানে শ্রীদেবী তার স্বামী, বনি কাপুর এবং তার মেয়েদের সহ উপস্থিত ছিলেন। ২০ শে ফেব্রুয়ারি বনি কাপুরের দেওয়া বিবৃতি অনুযায়ী, বাবা ও মেয়ে দুবাইতে শ্রীদেবীকে ছেড়ে মুম্বাই ফিরে আসেন। স্ত্রীকে সারপ্রাইজ দেওয়ার জন্যে তিনি শনিবার আবার দুবাই যান এবং তারা ডিনারের জন্য বাইরে বেরিয়ে যাওয়ার পরিকল্পনা করেছিলেন এবং শ্রীদেবী প্রস্তুত হতে বাথরুমে গিয়েছিলেন। দীর্ঘ সময়ের বাইরে না আসায় বনি কাপুর দরজায় ধাক্কা মারেন কিন্তু কোন উত্তর আসেনি। হোটেল কর্মীদের সাহায্যে, দরজাটি খুললে অজ্ঞান অবস্থায় শ্রীদেবীকে খুঁজে পাওয়া যায় বাথটাবে। হাসপাতালে ভর্তি করার পরে ডাক্তার ঘোষণা করেন যে তিনি হাসপাতালে পৌঁছানোর আগেই শেষ নিশ্বাস ত্যাগ করেছেন।\nএক ব্যক্তি মৃত্যুর পর দুবাইতে অনুসরণ করা বিভিন্ন প্রোটোকলের কারণে শ্রীদেবীকে অবিলম্বে ভারতে ফিরিয়ে আনা যায়নি। মৃত্যুর কারণ ছাড়াও, ফরেনসিক রিপোর্টে শ্রীদেবীের রক্তের মধ্যেও অ্যালকোহল পাওয়া গেছে। কিন্তু শ্রীদেবী নাকি বাস্তব জীবনে মদ্যপান করতেন না, এবং যে কোনও পার্টিতে অ্যালকোহল গ্রহণ করা ত্যাগ করেছিলেন। পান করলেও এক বা দুই গ্লাস। সুতরাং, উচ্চ অ্যালকোহল খাওয়ার কারণে তার অজ্ঞান হওয়ার সম্ভাবনা খুব কম। জনস্বার্থকে আরও জোরদার করতে আরো কয়েকটি প্রশ্ন - কেন বনি আবার দুবাইতে ফিরে গেলেন?\nশ্রীদেবী যদি একটি বাথটবের মধ্যে ডুবে যান, তাহলে কেন পরিবারের সদস্যরা বলেছিলেন যে তিনি হৃদরোগে আক্রান্ত?\nশ্রীদেবী তাঁর কন্যার প্রথম মুভি রিলিজ করার কয়েক সপ্তাহ আগেই মারা যান, যেভাবে বনি কাপুরের প্রথম পত্নী অর্জুন কাপুরের প্রথম মুভি রিলিজ করার কয়েক সপ্তাহ আগে মারা গিয়েছিলেন। এর আগে অর্জুন কাপুরের প্রথম মুভি খুব কৌতূহলোদ্দীপক ছিল।\nএমন মানুষও আছেন যারা বিশ্বাস করেন যে শ্রীদেবী মানসিকভাবে সুস্থ ছিলেন না। ৪ বছর বয়সে প্রথম শোতে আসেন এবং নানা ভারতীয় ভাষাতে বহু বছর ধরে অভিনয় করে শ্রীদেবী স্পটলাইটে আসেন। তার নিজের গতিতে বেড়ে উঠতে কোনও সময় ছিল না। বনি কাপুরের সাথে তাঁর বিয়ে এবং বনির প্রথম স্ত্রী এবং বাচ্চাদের ছেড়ে আসা নিয়ে নানা কথা রটেছিল। বলিউডের তার দ্বিতীয় ইনিংসে তিনি অনেক প্রশংসা পেয়েছিলেন কিন্তু সমালোচোনাও কম হয়নি যা শ্রীদেবীের ভালোর চেয়ে ক্ষতি করে বেশি। তিনি যে সমস্ত ব্যক্তিগত সমস্যাগুলির সাথে জড়িত ছিলেন সেগুলির তাঁর মানসিক অবস্থায় প্রভাব ফেলেছিল। সুতরাং, এটা কি সম্ভব যে তিনি নিজের হাতে বিষয়গুলি গ্রহণ করার সিদ্ধান্ত নেন বা এটি কি সত্যিই একটি দুর্ঘটনা? শুধুমাত্র সময় বলে দেবে।


ইনুইট সম্প্রদায়: বৈশ্বিক উষ্ণায়নে বিলুপ্তপ্রায় মানুষেরা!\n856 বার পড়া হয়েছে\nরিগোলেট, কানাডার পূর্ব কোণের এক ছোট শহর, বাইরের সাথে যোগাযোগ নেই বললেই চলে। তিনশত বাসিন্দার এই শহরটির সাথে আধুনিক পৃথিবীর যোগাযোগের অন্যতম একটি মাধ্যম হলো প্রচন্ড ঠাণ্ডায় জমে যাওয়া লেক আর নদী। হিমাংকের নীচের তাপমাত্রায় প্রচন্ড ঠাণ্ডায় আশপাশের লেক আর নদীর পানি জমে গিয়ে তৈরী হয় পৃথিবীর দুর্গম এক হাইওয়ে। আর এই হাইওয়েতে ভর করেই জীবনধারায় অভ্যস্ত পৃথিবীর দক্ষিণতম এই ইনুইট সম্প্রদায়ের।\nকারা এই ইনুইট?\nআলাস্কা, গ্রীনল্যান্ড, সাইবেরিয়া আর কানাডার পূর্বাংশে দুর্গম পাহাড়ি এলাকায় এই ইনুইটদের দেখা যায়। সাধারণ মানুষের কাছে ‘এস্কিমো’ নামেই এরা পরিচিত। তবে ‘এস্কিমো’ শব্দের প্রকৃত অর্থ ‘কাঁচা মাংসখেকো’ হওয়ায় অনেকের মতেই এই নামটি এড়িয়ে যাওয়া উচিত। মার্কিন যুক্তরাষ্ট্রে আইন করেই রহিত করে দেওয়া হয়েছে ‘এস্কিমো’ শব্দটি। মেরু অঞ্চলের সাদা তুষারের সাথে যুদ্ধ করে বেঁচে থাকা এই মানুষগুলো নিজেদেরকে ‘ইনুইট’ বা ‘মানুষ’ নামে ডাকতেই স্বাচ্ছন্দ্য বোধ করে।\nপৃথিবীজুড়ে তাপমাত্রা বৃদ্ধির রেশ এদেরও ছুঁয়ে গেছে। বৈশ্বিক উষ্ণায়নের ফলে একদিকে যেমন মেরুর বরফ গলছে, সাথে এই ইনুইটদের জীবনধারাও বদলে যাচ্ছে। একটু আগেই যে বরফের হাইওয়ের কথা বলা হচ্ছিলো সেগুলো দিনে দিনে নড়বড়ে আর ভঙ্গুর হয়ে উঠছে, মেরু ভালুক সহ বরফের সাথে মিতালি করে বেঁচে থাকা এসব প্রাণীদের উপর সৃষ্টি হচ্ছে চাপ।\nস্লেজ টানা গাড়ি; ছবিসূত্র: commons.wikimedia.org\n৬১ বছর বয়সী এক ইনুইট শিকারী ডেরিক পোটল নিজের অভিজ্ঞতা থেকেই বলছিলেন, তুষারের কঠিন আর রুক্ষতাকে ভালোবাসা এসব ইনুইটদের জন্য জীবন কতটা কঠিন হয়ে উঠেছে। জীবনের প্রতি বছরই কোনো না কোনো তুষারঝড় পাড়ি দিয়েছেন, স্লেজ টানা গাড়ির পথ পড়ি দিয়ে স্নো-মোবাইলের যুগটাও বেশ উপভোগ করছেন। বেঁচে থাকার প্রয়োজনে সাতটি মরু ভালুক শিকার করেছেন, ঘুরে বেড়িয়েছেন রিগোলেট সহ আশপাশের বিস্তৃত এলাকা।\nইনুইট শিকারী ডেরিক পোটল; ছবিসূত্র: The New York Times\nনিজ ভূমে পরবাসী\nচার দশক আগেও যেখানে স্বাচ্ছন্দ্যে চলাফেরা করতে পারতেন ইনুইটরা সেখানে ধীরে ধীরে দেখা যাচ্ছে ফাটল, জায়গায় জায়গায় কমছে বরফের পুরুত্ব। স্নো-মোবাইল কিংবা স্লেজ টানা গাড়ি দিয়ে যাতায়াত হয়ে উঠছে অনেকটাই বিপজ্জনক। ডেনরিকের মতে, তার জীবদ্দশাতেই রিগোলেট এবং আশাপাশের এলাকার বরফের পুরুত্ব কম করে হলেও চল্লিশ শতাংশ হ্রাস পেয়েছে।\nরাস্তাগুলো হয়ে উঠেছে বিপজ্জনক আর ভঙ্গুর; ছবিসূত্র: thestar.com\nনিউফাউন্ডল্যান্ড মেমোরিয়াল বিশ্ববিদ্যালয়ের একটি গবেষকদল সম্প্রতি বরফের পুরুত্ব কমে যাওয়ার ফলে ইনুইট এবং এই এলাকার প্রাণীবৈচিত্র্যের উপর সৃষ্ট প্রভাব নিয়ে কাজ করছে। তাদের মতে, বৈশ্বিক উষ্ণায়নের ফলে অন্যান্য অঞ্চলের তুলনায় এই এলাকায় অনেক বেশী নেতিবাচক প্রভাব পড়ছে। পাশাপাশি মেরুর বরফ গলে যাওয়ায় তৈরী হচ্ছে ‘Arctic amplification’। এটি মূলত একটি দুষ্টচক্রের মত কাজ করে। যেমন, তাপমাত্রা বৃদ্ধির ফলে মেরুর বরফ গলে যাওয়ায় সমুদ্রপৃষ্ঠের পানির পরিমাণ বাড়ছে। শ্বেতশুভ্র বরফ সমপরিমাণ পানির তুলনায় অনেক কম তাপ গ্রহণ করে। বরফের রঙ সাদা হওয়ার কারণেই এটি সুর্যের আলোকে প্রতিফলিত করে দেয়। এর তুলনায় পানি অনেক বেশী তাপ গ্রহণ করে। ফলে সমুদ্রের পানিতে অনেক বেশী তাপ বন্দি হয়ে থাকে, যা আবার পৃথিবীর উষ্ণায়ন এবং মেরুর বরফ গলনে পরোক্ষভাবে ভূমিকা রাখছে। এভাবেই ‘Arctic amplification’ এর দুষ্টচক্রে ঘুরপাক খেয়ে মেরু এলাকার বরফের পুরুত্ব কমছে প্রতি বছর। আর দীর্ঘ সময় ধরে বসবাস করে আসা এই ইনুইটরা নিজ ভূমেই পরবাসী হয়ে পড়েছেন। অনেকটা দুঃখ নিয়েই ‘নিউ ইয়র্ক টাইমস‘কে দেওয়া এক বিবৃতিতে ডেনরিক বলেন,\n“You can’t get in or out of communities. We’re almost like prisoners.”\nচরম খাদ্য সংকটের মুখে দাঁড়িয়ে ইনুইটরা\nইনুইটদের খাদ্যাভ্যাসের এক বড় অংশ জুড়ে আছে মেরু ভালুক, সিল, বিভিন্ন ধরনের মাছ, পাখি আর কয়েক ধরনের তিমি (Bow-head whale)। ভাল নেই এই প্রাণীদের কেউই, অনেকটা বাধ্য হয়েই সবাই পা দিয়েছে বৈশ্বিক উষ্ণায়নের নির্মম ফাঁদে। সাম্প্রতিক সময়ের বিভিন্ন জরিপ আর সমীক্ষা বলছে, মেরুর সাদা ভালুকের সংখ্যা কমছে আশঙ্কাজনক হারে।\nকানাডার বাফিন দ্বীপে ন্যাশনাল জিওগ্রাফিকের করা একটি ভিডিওচিত্রে উঠে এসেছে কীভাবে খাদ্যের অভাবে তিলে তিলে নিঃশেষ হয়ে যাচ্ছে একটি মেরু ভালুক। মূলত ‘সিল’ নামক একধরনের সামুদ্রিক প্রাণীর উপর নির্ভর করেই বেঁচে থাকে এই মেরু ভালুক। বৈশ্বিক উষ্ণায়নের কালো থাবায় নষ্ট হচ্ছে সিলের বাসস্থান আর প্রজননক্ষেত্র। ফলে ক্ষতিগ্রস্থ হচ্ছে মেরু ভালুক, ইনুইট সহ এই খাদ্যশৃংখলের বাকী সবাই। খাদ্যশৃংখলের একটি প্রাণীর স্বাভাবিক জীবনধারা ব্যহত হলে যে বাকিরা কত মারাত্মকভাবে ক্ষতিগ্রস্থ হয় তা টের পাচ্ছেন এই ইনুইটরা।\nবৈশ্বিক উষ্ণায়ন ভালো থাকতে দেয়নি মেরুর বরফে গা ঢাকা দিয়ে থাকা ভালুকদের; ছবিসূত্র: worldwildlife.org\nঅনিশ্চিত এক ভবিষ্যতের সামনে দাঁড়িয়ে ইনুইটরা\nসমস্যা সমাধান এবং ইনুইটদের পুনর্বাসনের একটি সম্ভাব্য উপায় খুঁজে বের করতে বেশ কয়েক বছর ধরেই বিজ্ঞানীরা কানাডার রিগোলেট এলাকার অধিবাসীদের নিয়ে গবেষণা করছেন। বিশ্বজুড়ে তাপমাত্রার বৃদ্ধির ফলে খাদের একদম কিনারায় দাঁড়িয়ে এই মানবগোষ্ঠীর মানসিক স্বাস্থ্যের দ্রুত অবনতি হচ্ছে বলেই এসব গবেষণা থেকে উঠে এসেছে। পাশাপাশি দীর্ঘদিন ধরে উচ্চমাত্রার প্রাণিজ প্রোটিনে আর চর্বি সমৃদ্ধ খাদ্যে অভ্যস্ত এই জনগোষ্ঠী দ্রুত তাদের খাদ্যাভ্যাস বদলাতে বাধ্য হচ্ছে। তাতে একদিকে যেমন দেখা দিচ্ছে বিভিন্ন শারীরিক সমস্যা, পাশাপাশি তারা শিকার হচ্ছেন নানা মানসিক প্রতিবন্ধকতার। এমনকি কানাডার রিগোলেট এলাকায় বসবাসরত ইনুইট জনগোষ্ঠীর মধ্যে আত্মহত্যার প্রবণতা ধীরে ধীরে বাড়ছে। তরুণ জনগোষ্ঠীর মধ্যে এই হার সর্বোচ্চ। আমেরিকান জার্নাল অফ পাবলিক হেলথে প্রকাশিত এক গবেষণাপত্রে বলা হয়েছে, ১৯৯৩ সাল থেকে শুরু করে ২০০৯ সাল পর্যন্ত কানাডিয়ান স্বাস্থ্য অধিদপ্তরের পরিসংখ্যান ঘেটে দেখা গেছে, কানাডায় বসবাসরত ইনুইট জনগোষ্ঠীর তরুণদের মধ্যে বাসা বেঁধেছে আত্মহত্যার প্রবণতা। উচ্চ আত্মহত্যার এই প্রবণতার পেছনে পরিবেশগত কারণে উদ্ভূত সমস্যাগুলোকেই দায়ী করছেন অনেকেই।\nঅনিশ্চিত এক ভবিষ্যতের সামনে দাঁড়িয়ে ইনুইটদের পরবর্তী প্রজন্ম; ছবিসূত্র: The New York Times\nকিছুই কি করার নেই?\nবিশ্বজুড়ে তাপমাত্রা বাড়ছে, এই বাক্যটি নানাভাবে উন্নত দেশের রাষ্ট্রনায়কেরা অস্বীকার করে যাচ্ছেন। কেউ কেউ বৈশ্বিক উষ্ণায়নকে ভুয়া বলেই উড়িয়ে দিচ্ছেন। তবে এই উষ্ণায়নের ফলে সৃষ্ট সমস্যাগুলো প্রতিনিয়ত ভোগান্তির মুখোমুখি দাঁড় করাচ্ছে প্রান্তিক অঞ্চলের মানুষদের। মেরুর ইনুইট জনগোষ্ঠী থেকে শুরু করে উপকূল কিংবা দ্বীপরাষ্ট্রগুলোতে বসবাসরত মানুষদের নীরব কান্না শোনার মত কেউ নেই। একদিকে যখন বরফ গলে যাবার ফলে মেরু অঞ্চলে সৃষ্টি হচ্ছে পরিবেশগত শূন্যতা, সেই শূন্যতায় ধুঁকে ধুঁকে মরছে ইনুইটের মত প্রান্তিক জনগোষ্ঠী, মেরু ভালুক আর সিলের মত প্রাণীরা। অন্যদিকে তখন সমুদ্রপৃষ্ঠের উচ্চতা বেড়ে গিয়ে উপকূল আর দ্বীপের মানুষগুলো হচ্ছে জলবায়ু শরণার্থী। এক দশক আগের উর্বর জমিগুলোও লবণাক্ততার বিষাক্ত ছোঁয়ায় হারাচ্ছে ফসল উৎপাদনের ক্ষমতা। এই অবস্থা থেকে মুক্তি পেতে বিশ্ব নেতাদের সমন্বিত উদ্যোগ জরুরী। রাতারাতি হয়তো কার্বন নিঃসরণ কমিয়ে এনে বৈশ্বিক উষ্ণায়নকে একদম থামিয়ে দেওয়া সম্ভব নয়। কিন্তু এখনই যদি কার্বন ডাইঅক্সাইড সহ গ্রীন হাউজ গ্যাসের নিঃসরণকে উল্লেখযোগ্য হারে কমিয়ে না আনা যায়, তাহলে হয়তো পৃথিবীর এক বিপুল অংশ আর বাসযোগ্য থাকবে না। হয়তো হারিয়ে যাওয়ার সেই তালিকায় ইনুইটদের নামটাই উঠে যাবে।\nফিচার ইমেজ- share.america.gov


এদেশের বানিজ্যিক চলচ্চিত্রে শহীদুল ইসলাম খোকন ছিলেন আইকন - সারাদেশ ২৪\nআজ মঙ্গলবার, ২৮ Jun ২০২২, ০২:২৯ পূর্বাহ্ন\nএদেশের বানিজ্যিক চলচ্চিত্রে শহীদুল ইসলাম খোকন ছিলেন আইকন\nUpdate Time : April, 2, 2020, 11:56:am , সর্বশেষ আপডেটঃ 11:56:06\nএকজন সিনেমা পরিচালক যিনি বাংলাদেশী কোনো এক বাণিজ্যিক চলচ্চিত্রের পোস্টারে কোনো অভিনেতা অথবা নায়ক-নায়িকার ছবি রাখেননি। শুধু রেখেছেন পরিচালকের নাম; মুভিটি সেই সময় ব্যবসায়িক সফলতা লাভ করে। মুভিটার নাম যোদ্ধা, পরিচালনা করেন প্রয়াত শহীদুল ইসলাম খোকন।\n২০০০ সালে মুক্তিপ্রাপ্ত যোদ্ধা মুভিতে অভিনয় করেন রুবেল, পূর্ণিমা, রাজীব, হুমায়ন ফরীদি, মিজু আহমেদ, খলিল, আনিসসহ আরো অনেকে। পরিচালক সিনেমায় অশ্লীলতার বিরুদ্ধে এভাবেই প্রতিবাদ করেছিলেন। শহীদুল ইসলাম খোকন প্রায় চল্লিশটি বাণিজ্যিক মুভি নির্মান করেন। তাঁর ছবি মানেই দর্শকদের কাছে একটা নতুন কিছু, একটা ভিন্ন কিছু। তিনি বাণিজ্যিক ছবিতে মৌলিক গল্প, দুর্দান্ত মার্শাল আর্ট আর জনপ্রিয় গানের সন্নিবেশন ঘটিয়েছেন। রুবেল, হুমায়ন ফরীদি, আলেকজান্ডার বো, শিমলা, তামান্না, ড্যানি সিডাক, ইলিয়াচ কোবরা, কবির খাঁ মূলত তাঁর মুভিতে অভিনয় করেই দর্শকনন্দিত হয়েছেন। তিনি এই ইন্ড্রাস্ট্রিতে পরিচালক হিসেবে সব্বোর্চ টাকা পারিশ্রমিক হাঁকিয়েছে আবার পরিচালনার পাশাপাশি অভিনয়ও করেছেন দাপটে।\nতিনি নির্মাণ করেছেন বাংলাদেশের প্রথম সিক্যুয়েল মুভি চেহারা, দর্শকদের উপহার দিয়েছেন ডান্সিং কুংফু, ফুটবল কুংফু, আর্থ কুংফুসহ নিত্য-নতুন সব মার্শাল আর্ট। যা বাংলাদেশের দর্শকরা আগে পরে কখনো দেখেনি। দেশী চলচ্চিত্রের গল্পের একঘেঁয়ে ভাব দূর করা এবং গল্পের ভিন্নতা আনতে শহীদুল ইসলাম খোকনই প্রথম মৌলিক গল্প নিয়ে বিনোদন মুভি নির্মান করেন। ভণ্ড, অপহরণ, পাগলা ঘন্টা, পালাবি কোথায়, ভেজা বেড়াল, ম্যাডাম ফুলি এই সিনেমাগুলো দেখলেই বুঝবেন! তিনি শুধু বিনোদন-বাণিজ্যিক সিনেমাই নির্মান করেছেন কী? মুক্তিযুদ্ধের গল্পকে আশ্রয় করে নির্মান করেন কমান্ডার, ঘাতক, বিপ্লব। এছাড়া আহমেদ ছফার ওঙ্কার উপন্যাসকে বাংলা চলচ্চিত্রে রূপ দেন। আবার, দেশপ্রেমের গল্প নিয়ে তৈরী করেন লাল সবুজ। তিনি মানবাধিকার বিষয় নিয়ে বাস্তব ভিত্তিক সিরিয়াস গল্প নিয়ে নির্মান করেন মুভি স্বপ্নপূরণ।\nবাংলাদেশের চলচ্চিত্রের জীবন্ত কিংবদন্তী নায়ক-পরিচালক-প্রযোজক মাসুদ পারভেজ ওরফে সোহেলরানা’র হাত ধরে আসা এই গুণী পরিচালক তাঁর লড়াকু মুভিতে এদেশের দর্শকদের চিনিয়েছেন রুবেল এবং মার্শাট আর্টকে। বাংলাদেশ চলচ্চিত্র সাংবাদিক সমিতির পুরস্কারপ্রাপ্ত এই তারকা পরিচালক নায়ক-পরিচালক-ভিলেনকে (রুবেল-শহীদুল ইসলাম খোকন-হুমায়ুন ফরীদি) এক সাথে জুটি বেঁধে মুভি নির্মান করতেন এবং ছবি হিট করত। বরিশালে জন্ম নেয়া এই ক্ষণজন্মা সিনেমা পরিচালক চলচ্চিত্র পরিচালক সমিতির সভাপতিও ছিলেন।\nশহীদুল ইসলাম খোকন ২০১৬ সালের ৪ এপ্রিল এক দুরারোগ্য ব্যাধিতে আক্রান্ত হয়ে পরোলোকগমন করেন। আজ তাঁর চলে যাবার চার বছর। আমরা হারিয়েছি একজন দেশপ্রেমিক মুভিমেকারকে। আজ বাংলাদেশী চলচ্চিত্রের দুরবস্থায় তাঁর মত একজন মেধাবী এবং সাহসী সিনেমা পরিচালকের বড় প্রয়োজন ছিল।


অনলাইন ডেস্ক নিউজ : চট্টগ্রামে থামলো খুলনা টাইটানসের জয়যাত্রা। কুমিল্লা ভিক্টোরিয়ান্সের কাছে মঙ্গলবার ৯ উইকেটে হেরেছে তারা। বাংলাদেশ প্রিমিয়ার লিগে সবার আগে সেরা চার নিশ্চিত করার পর এমন হার প্রত্যাশা করেননি অধিনায়ক মাহমুদউল্লাহ। তবে ঢাকায় শেষ পর্বে জয়ে ফিরতে আশাবাদী খুলনার এই অলরাউন্ডার।\nফেনীতে আইজিপি কাপ জাতীয় যুব কাবাডি প্রতিযোগিতা আজ\nঅনলাইন ডেস্ক নিউজ : ফেনীতে আজ থেকে শুরু হচ্ছে আই.জি.পি কাপ জাতীয় যুব কাবাডি (অনুর্ধ্ব-২১) প্রতিযোগিতা আজ মঙ্গলবার থেকে শুরু হচ্ছে। সকাল ১০টায় ভাষা শহীদ আবদুস সালাম স্টেডিয়ামে প্রধান অতিথি হিসেবে উপস্থিত থেকে প্রতিযোগিতার আনুষ্ঠানিক উদ্বোধন করবেন জেলা প্রশাসক ও জেলা ক্রীড়া সংস্থার সভাপতি মনোজ কুমার রায়। বিশেষ অতিথি থাকবেন পুলিশ সুপার এস.এম জাহাঙ্গীর আলম সরকার, জেলা ক্রীড়া সংস্থার সাধারণ সম্পাদক আমির হোসেন বাহার। জেলা ক্রীড়া সংস্থার কাবাডি উপ-কমিটির আহবায়ক দেলোয়ার হোসেন ডালিম জানান, সবকটি উপজেলার ৬টি দল খেলায় অংশ নিচ্ছে।\nঅনলাইন ডেস্ক নিউজ : অ্যাশেজে প্রথম টেস্টের জয়টা গতকালই নিশ্চিত করে রেখেছিল অস্ট্রেলিয়া। ১৭০ রানের লক্ষ্যে ব্যাট করতে নেমে ১১৪ রান বিনা উইকেটে তুলে রেখেছিলেন দুই ওপেনার ডেভিড ওয়ার্নার ও ক্যামেরন ব্যানক্রফট। শেষ দিন প্রয়োজন ছিল মাত্র ৫৬ রান। সোমবার প্রায় এক ঘণ্টারও বেশি সময় ব্যাট করে ১০ উইকেটের দাপুটে জয় তুল নিয়ে যাত্রা শুরু করেছে স্টিভেন স্মিথের দল। অভিষেক করা ব্যানক্রফট অপরাজিত ছিলেন ৮২ রানে আর টেস্টের আগে ঘাড়ে চোট পাওয়া ওয়ার্নার অপরাজিত ছিলেন ৮৭ রানে।\nঅনলাইন ডেস্ক নিউজ : দীর্ঘ প্রতীক্ষা শেষে বিপিএলে ফিরলেন মোস্তাফিজুর রহমান। কুমিল্লা ভিক্টোরিয়ান্সের বিপক্ষে রাজশাহী কিংসের জার্সিতে এবারের আসরে প্রথমবার মাঠে নামছেন ‘কাটার মাস্টার’। রাজশাহী নিজেদের অষ্টম ম্যাচে এসে দলের গুরুত্বপূর্ণ এই ক্রিকেটারকে পেয়ে স্বাভাবিকভাবেই উজ্জীবিত। যদিও টস জিতে রাজশাহী ব্যাটিং নেওয়ায় মোস্তাফিজ জাদু দেখতে আরও কিছুক্ষণ অপেক্ষা করতে হবে ক্রিকেটপ্রেমিদের।\nঅনলাইন ডেস্ক নিউজ : বাংলাদেশ ক্রিকেট বোর্ডের (বিসিবি) সভাপতিকে চিঠি লিখেছেন শ্রীলঙ্কা ক্রিকেটের (এসএলসি) সভাপতি থিলাঙ্গা সুমাথিপালা। চন্ডিকা হাথুরুসিংহেকে শ্রীলঙ্কান ক্রিকেট দলের কোচ পদপ্রার্থী হিসেবে আনুষ্ঠানিকভাবে স্বীকারও করা হয়েছে সেই চিঠিতে। হাথুরুর সঙ্গে বিসিবির চুক্তির মেয়াদ ২০১৯ সাল পর্যন্ত। এসএলসি জানিয়েছে, হাথুরুকে কোচ হিসেবে বিবেচনা করা হবে বাংলাদেশের সঙ্গে তার চুক্তির সবকিছু চুকেবুকে গেলেই।\nঅনলাইন ডেস্ক নিউজ : আবু হায়দার রনি ব্যাটে লাগাতে পারলেন না বল। সরাসরি আঘাত করলো স্টাম্পে। রংপুর রাইডার্সের খেলোয়াড়দের বাধভাঙা উল্লাস। নিশ্চিত হারতে যাওয়া ম্যাচটি মুঠোবন্দি করলো যে একেবারে শেষ বলে। তাও আবার যেনতেন দলের বিপক্ষে নয়; যাদেরকে ফেভারিট ধরা হচ্ছে এবারের বিপিএলে, সেই ঢাকার বিপক্ষে ৩ রানের নাটকীয় জয়ের উল্লাস তো এমন হবেই।\nহাসান আলীর বোলিংয়ে ১২৮ রানে অলআউট ঢাকা\nঅথার নাম : কুমিল্লা ভিক্টোরিয়ান্সের বিপক্ষে সোমবার টসে জিতে ব্যাট করে খুব বেশি পুঁজি পায়নি ঢাকা ডায়নামাইটস। পয়েন্ট টেবিলের শীর্ষে থাকা দলটির নেট রান রেট সবার চেয়ে বেশি। সোমবারও ব্যাট করতে নেমে তেমন বার্তাই দিচ্ছিলেন সুনিল নারিন। কিন্তু হাসান আলীর বোলিং তোপে বেশি দূর আর যেতে পারেনি সাকিব আল হাসানের দল। ১৮.৩ ওভারে ১২৮ রানেই গুটিয়ে গেছে ঢাকা। অবশ্য আজকের ম্যাচে দুই দলই পেস আক্রমণে শক্তি বাড়িয়েছে। আফ্রিদির জায়গায় মোহাম্মদ আমিরকে নিয়েছে ঢাকা। আর কুমিল্লার একাদশে ফিরেছেন হাসান আলী।\nঅনলাইন ডেস্ক নিউজ : পদত্যাগ করলেও সহসাই বাংলাদেশে আসছেন চন্ডিকা হাতুরাসিংহে। বাংলাদেশের কোচ হিসেবে তার বিদায়টা আনুষ্ঠানিকভাবে নিশ্চিত হয়নি এখনো। তারপরও বাংলাদেশের কোচ বিষয়ে আলোচনা থেমে নেই। গতকাল ওয়ানডে অধিনায়ক মাশরাফি বিন মুর্তজা বলেছেন, ক্রিকেটারদের দায়িত্ব মাঠে খেলা। কোচ প্রসঙ্গে ক্রিকেটারদের সঙ্গে বিসিবির আলোচনার প্রয়োজন দেখেন না তিনি।\nঅনলাইন ডেস্ক নিউজ : আন্দ্রে ফ্লেচার, এভিন লুইস, শহীদ আফ্রিদি, উপুল থারাঙ্গারা প্রায় প্রতি ম্যাচে রানের ফুলঝুড়ি ছোটাচ্ছেন। প্রতি ম্যাচেই ওপেন করতে নেমে এসব বিদেশি ক্রিকেটার সাফল্য এনে দিচ্ছেন সিলেট সিক্সার্স, ঢাকা ডায়নামাইটসদের। অথচ শিরোপা প্রত্যাশী দল গড়েও প্রত্যাশিত ফল পাচ্ছে না রংপুর রাইডার্স। বসুন্ধরা গ্রুপের পৃষ্ঠপোষকতায় রংপুর শিরোপা প্রত্যাশী দল গড়েছে। মাশরাফি বিন মর্তুজাকে দলনায়ক এবং কোচ হিসেবে নিয়োগ দিয়েছে টম মুডিকে। প্রথম ম্যাচে জয় পেলেও পরের দুই ম্যাচে কেটে গেছে সুর। ওপেনারদের ব্যর্থতায় তিন ম্যাচে দুই হারে পিছিয়ে পড়েছে কিছুটা। দলটির টার্গেট ‘সুপার ফোর’। এখনো লম্বা জার্নি। সেই জার্নিতে টিকে থাকতে এবার আনছে টি-২০ ক্রিকেটের দুই ‘বিস্ফোরক’ ব্যাটসম্যান ওয়েস্ট ইন্ডিজের ক্রিস গেইল ও নিউজিল্যান্ডের ব্রেন্ডন ম্যাককুলামকে। সবকিছু ঠিক থাকলে দুই হার্ডহিটার ঢাকায় পা রাখছেন ১৬ নভেম্বর। দুজনে চার-ছক্কার ফুলঝুড়ি ছোটাতে মাঠে নামবেন শনিবার কুমিল্লা ভিক্টোরিয়ান্সের বিপক্ষে।\nউপমহাদেশেই কোচ খুঁজবে বিসিবি\nঅনলাইন ডেস্ক নিউজ : পদত্যাগপত্র দেওয়ার পর থেকে বিসিবির যোগাযোগের চেষ্টায় সাড়া দেননি চন্ডিকা হাতুরুসিংহে। তবে গতকাল বিসিবির মিডিয়া কমিটির চেয়ারম্যান জালাল ইউনুস জানিয়েছেন নতুন তথ্য। বিসিবির সিইও নিজামউদ্দিন চৌধুরীর সঙ্গে টেলিফোনে কথা হয়েছে বাংলাদেশের পদত্যাগী কোচ হাতুরুসিংহের। সেই কথোপকথনে হাতুরাসিংহের ফেরার বিষয় আলোচনা হয়েছে কিনা তা বলতে পারেননি জালাল ইউনুস। অবশ্য বিসিবির এ পরিচালক বলেছেন, শেষ পর্যন্ত হাতুরুসিংহে না আসলে নতুন কোচ খোঁজা শুরু করবে বিসিবি। এবং উপমহাদেশেই নতুন কোচ খুঁজতে চায় বাংলাদেশের ক্রিকেট নিয়ন্ত্রক সংস্থা।\nঅনলাইন ডেস্ক নিউজ : বাংলাদেশ জাতীয় ক্রিকেট দলের প্রধান কোচ চন্ডিকা হাথুরুসিংহে পদত্যাগপত্র জমা দিয়েছেন— এমন একটা খবর বৃহস্পতিবার দুপুর থেকেই ছড়িয়ে পড়ে। বাংলাদেশ ক্রিকেট বোর্ডের (বিসিবি) পক্ষ থেকে সে সময় বিষয়টি আনুষ্ঠানিকভাবে নিশ্চিত করা না হলেও পরে অবশ্য বোর্ড সভাপতি নাজমুল হাসান পাপন এর সত্যতা নিশ্চিত করেছেন। এছাড়া হারুথুসিংহে থাকতে না চাইলে বিসিবি তাকে জোর করবে না বলেও জানান বিসিবি সভাপতি।\nঅথার নাম : কুমার সাঙ্গাকারার কাছে তিনি শ্রীলঙ্কার ‘সম্পদ’। যাকে আবার ‘শৃঙ্খলাভঙ্গের অভিযোগে’ হারাতে হয়েছিল শ্রীলঙ্কা ক্রিকেট বোর্ডের (এসএলসি) চাকরি! ৮ বছর আগে যিনি শ্রীলঙ্কা ‘এ’ দলের হয়ে কাজ করতেন, সেই চন্ডিকা হাথুরুসিংহে কোচিং ক্যারিয়ারে কতটা আলো ছড়িয়ে চলেছেন, সেটা এখন শুধু শ্রীলঙ্কা না, গোটা ক্রিকেট বিশ্বেরই জানা। আর সে কারণেই ‘সম্পদ’কে দেশে ফিরিয়ে আনার জোর চেষ্টা চালানো হচ্ছে বলে খবর ক্রিকেট বিষয়ক ওয়েবসাইট ‘ক্রিকেটএইজ’-এর।\nঅনলাইন ডেস্ক নিউজ : চিটাগং ভাইকিংসের দেওয়া ১৬৭ রানের লক্ষ্য তাড়া করতে গিয়ে ব্যাট করছিল রংপুর রাইডার্স। তখন ইনিংসে ১৭তম ওভারের খেলা চলছিল। শুভাশিসের ইয়র্কার লেন্থের বল ঠেকান ব্যাটসম্যান মাশরাফি। নিজের বলে ফিল্ডিং করেই বল মাশরাফির দিকে ছুড়ে মারতে উদ্যত হলেন শুভাশিস। মাশরাফি হাত ইশারায় বললেন, ‘যা’।\nঅনলাইন ডেস্ক নিউজ : গতবার যখন বিপিএলে অভিষেক হলো সাইফউদ্দিনের, তখন নাকি বেশ স্নায়ুচাপে ভুগেছিলেন। আর এবার? চাপটাপ নয়, টুর্নামেন্টটা বরং উপভোগ্য হয়ে উঠেছে ২১ বছর বয়সী পেস বোলিং অলরাউন্ডারের কাছে। উপভোগ্য হবে না কেন, গতকাল মঙ্গলবার সিলেট আন্তর্জাতিক ক্রিকেট স্টেডিয়ামে সাইফউদ্দিনের দুর্দান্ত বোলিংয়েই চিটাগং ভাইকিংসের বিপক্ষে জিতেছে কুমিল্লা ভিক্টোরিয়ানস।


ইসরোর বিজ্ঞানীকে নিজ ফ্ল্যাটে হত্যা\nভারতের মহাকাশ গবেষণা সংস্থার (ইসরো) ন্যাশনাল রিমোট সেন্সিং সেন্টারের (এনআরএসসি) এক বিজ্ঞানীর মরদেহ উদ্ধার করেছে পুলিশ। এস. সুরেশ (৫৬) নামের ওই বিজ্ঞানীকে নিজের ফ্ল্যাটে এসে কেউ হত্যা করেছে বলে ধারণা করছে দেশটির পুলিশ।\nমঙ্গলবার (১ অক্টোবর) হায়দরাবাদে অবস্থিত ওই বিজ্ঞানীর অ্যাপার্টমেন্ট থেকেই তার মরদেহ উদ্ধার করা হয়।\nশহরের কেন্দ্রে অবস্থিত আমপ্রিত এলাকায় অন্নপূর্ণা অ্যাপার্টমেন্টে এস. সুরেশ একাই থাকতেন।\nভারতীয় গণমাধ্যমের খবরে বলা হয়, মঙ্গলবার সুরেশ অফিসে না যাওয়ায় তার সহকর্মীরা তার মোবাইলে ফোন করেন। কিন্তু কেউ ফোন ধরছিল না। তার স্ত্রী ইন্দিরা চেন্নাইয়ের একটি ব্যাংকে চাকরি করেন। তিনি সেখানেই থাকেন। সুরেশকে না পেয়ে তার সহকর্মীরা তার স্ত্রীকে বিষয়টি জানান।\nসঙ্গে সঙ্গেই সুরেশের স্ত্রী তার পরিবারের অন্যান্য সদস্যদের নিয়ে হায়দরাবাদে ছুটে যান। তারা পুলিশকে খবর দেন। এরপর তারা ওই ফ্ল্যাটে প্রবেশ করার পর সুরেশের মরদেহ দেখতে পান।\nরাজ্য পুলিশের ধারণা, ভারী কিছু দিয়ে তার মাথায় আঘাত করার কারণেই তার মৃত্যু হয়েছে। এই ঘটনা তদন্ত করছে পুলিশ। সুরেশের বাড়ির সিসিটিভি ফুটেজ খতিয়ে দেখা হবে বলে জানানো হয়েছে। ২০ বছর ধরে হায়দরাবাদে থাকতেন সুরেশ। তার স্ত্রীও সেখানেই থাকতেন। কিন্তু ২০০৫ সালে বদলি হওয়ায় তাকে চেন্নাইয়ে চলে যেতে হয়। তাদের এক ছেলে যুক্তরাষ্ট্রে এবং মেয়ে দিল্লিতে থাকেন।\nবাবরি মসজিদ রায়ের রিভিউর দাবি জোরালো\nসন্ধ্যায় জানা যাবে কে কোন দলে খেলবে!\nলালপুরে ট্রলির চাকায় পিষ্ট হয়ে চালক নিহত


নিজের বোকামিতে দুই সর্বনাশ সালাহর\n- চ্যানেল আই অনলাইন ১৭ নভেম্বর, ২০২০ ২২:০১\nজাতীয় দল আর ক্লাব মিলিয়ে একাধিক গুরুত্বপূর্ণ ম্যাচ, অথচ করোনাভাইরাসকে পাত্তা না দিয়ে ৮০০ মানুষের সঙ্গে ভাইয়ের বিয়েতে অংশ নিয়েছেন মোহামেদ সালাহ! বিয়ে শেষে যে ভয়টা পাচ্ছিল সকলে, সেটাই হয়েছে সত্যি। কোভিড টেস্টে পজিটিভ হয়েছেন মিশরীয় ফরোয়ার্ড।\nপজিটিভ হয়ে সালাহ জাতীয় দল ও ক্লাব দুইকেই ফেলেছেন বিপদে। ২৮ বছর বয়সী তারকার এমন বোকামিতে ক্ষিপ্ত হয়ে তাকে ধুয়ে দিয়েছেন মিশরের তারকা সাবেক ফুটবলার মিডো।\nআন্তর্জাতিক ম্যাচ খেলার বিরতিতে দেশে গিয়ে কায়রোতে ভাইয়ের বিয়েতে অংশ নেন সালাহ। লোকে লোকারণ্য অনুষ্ঠানে কোনো দূরত্ব না মেনে, মাস্ক ছাড়াই নাচতে দেখা গেছে তাকে। এমনকি মিশরীয় রীতি অনুযায়ী বেশকিছু মানুষ চুমুও খেয়েছেন তাকে।\nএকজন পেশাদার ফুটবলার হিসেবে কীভাবে দেশ আর ক্লাবের কথা না ভেবে, জৈব নিরাপত্তা না মেনে, এভাবে নিজেকে ঝুঁকির মাঝে ফেলে দিলেন সালাহ? সেটা মাথাতেই আসছে না আয়াক্স ও টটেনহ্যামের সাবেক স্ট্রাইকার মিডোর। লিভারপুল তারকাকে সমালোচনায় এক হাত নিয়েছেন সালাহর স্বদেশি এই সাবেক।\n‘জানি আমার কথার জন্য পরে অনেক সমালোচনা হবে। তবে আমাকে বলতেই হবে। মিশরের ম্যাচের কয়েকদিন বাকি থাকতে সে ভাইয়ের বিয়েতে অংশ নিয়ে বিশাল ভুল করেছে। করোনাভাইরাস থেকে নিজেকে বাঁচাতে সে গাফিলতি করেছে। যার পরিণামে সে এখন আক্রান্ত।’\n‘সালাহর গাফিলতি মিশরকে বাধ্য করেছে গুরুত্বপূর্ণ ম্যাচে একজন গুরুত্বপূর্ণ খেলোয়াড়কে ছাড়া খেলতে। সে শুধু নিজের না, সতীর্থদেরও স্বাস্থ্য ঝুঁকিতে ফেলেছে।’\n‘তার কোনভাবেই ওই বিয়েতে অংশ নেয়া উচিৎ হয়নি, বিশেষ করে এই সময়ে। বিয়েতে ৮০০ লোক উপস্থিত ছিল, তার অর্ধেকই সালাহকে জড়িয়ে ধরে চুমু খেয়েছে।’\nসালাহর সঙ্গে মিশরীয় ফুটবল অ্যাসোসিয়েশনকেও একহাত নিয়েছেন মিডো। সালাহকে বিয়েতে যেতে নিষেধ না করায় নিজ দেশের ফেডারেশনকে কাপুরুষোচিত বলেছেন।\n‘মিশরের কর্মকর্তারা কেউ সালাহকে সরাসরি দোষ দেননি। আমি বলবো তারা সবাই কাপুরুষ এবং তারা সালাহর ভক্তদের ভয় পান। কিন্তু আমি কোনো হিসাব বা ভয় ছাড়া বলবো এবং বলা উচিৎ।’\nকেমন আছেন নগরীর ক্ষুদ্র ব্যবসায়ীরা?\nনালিশ নয়, মেধা দিয়ে দেশকে এগিয়ে নিতে হবে: জয়\nপরবর্তী পূর্ববর্তী ১ এর ৫,১২৫


রণপ্রস্তুতিতে এগিয়ে আসছে চীন! - PBN24\nরণপ্রস্তুতিতে এগিয়ে আসছে চীন!\nউপগ্রহ চিত্রে ধরা পড়েছে আরো ভয়াবহ দৃশ্য। শত শত ট্রাক, বুলডোজার, চার চাকার গাড়ি ও অন্যান্য সরঞ্জাম নিয়ে যুদ্ধসাজে সীমান্তের দিকে এগিয়ে আসছে চীনা বাহিনী। গত ৯ জুন সীমান্তের কাছে গালওয়ান উপত্যকার যে ছবি স্যাটেলাইটে ধরা পড়েছিল, তার থেকে ১৬ জুনের ছবি অনেকটাই আলাদা।\nউপগ্রহ চিত্রে দেখা যাচ্ছে, শতাধিক ট্রাক ও সামরিক সরঞ্জাম নিয়ে প্রকৃত নিয়ন্ত্রণ রেখা বরাবর এগিয়ে আসছে চীনা বাহিনী। ৯ জুনের উপগ্রহ চিত্রে দেখা গিয়েছিল ওই এলাকা একেবারেই জনশূন্য। ১৬ জুনের স্যাটেলাইট ইমেজে দেখা গেছে, ট্রাক, বুলডোজার মিলিয়ে অন্তত ৭৯টি গাড়ি এলওসি থেকে ১ দশমিক ৩ কিলোমিটার দূরে দাঁড়িয়ে আছে।\nপরের উপগ্রহ চিত্রে দেখা গেছে, ক্রমশই এই সংখ্যা বাড়ছে। এলওসি বরাবর চীনা বাহিনীর নিয়ন্ত্রণাধীন এলাকায় ১২৭টি গাড়ির দীর্ঘ লাইন লক্ষ্য করা গেছে। এই এলাকা এলওসি থেকে মাত্র ৬ কিলোমিটার দূরত্বে রয়েছে।\nবিশেষজ্ঞরা মনে করছেন, ট্রাক, বুলডোজার ও অন্যান্য সামরিক সরঞ্জাম নিযে যুদ্ধের প্রস্তুতিই নিচ্ছে চীন। অতর্কিতে হামলা হতে পারে যে কোনো সময়েই। এলওসি থেকে ২ দশমিক ৯ কিলোমিটার রেঞ্জের মধ্যে চীনা বাহিনীর ৫০টি ক্যাম্প ধরা পড়েছে উপগ্রহ চিত্রে। রীতিমতো তাঁবু খাটিয়ে এলওসি বরাবর সামরিক সরঞ্জাম প্রস্তুত রাখছে চীন।\nউপগ্রহ চিত্রে আরেকটি বিষয় দেখা যাচ্ছে, এলওসি বরাবর গালওয়ান নদীর যে গতিপথ সেখানেই নতুন করে কোনো কাঠামো গড়ে উঠেছে। ৯ জুনের উপগ্রহ চিত্রে নদী উপত্যকায় তেমন কোনো কাঠামো দেখা যায়নি। তবে ১৬ জুনের উপগ্রহ চিত্রে দেখা গেছে, নদী উপত্যকা বরাবর এলওসি থেকে ৬০০ মিটারের মধ্যে নতুন করে কোনো কাঠামো তৈরি হয়েছে।\nএদিকে লাদাখে সংঘাতের পর এবার ভারতকে ‘বড় বেইজ্জতি’র হুঁশিয়ারি দিয়েছে চীনের সংবাদমাধ্যম। সীমান্তে প্রয়োজন হলে অস্ত্র ব্যবহারে ভারতীয় সেনাদের অনুমতি দেয়ার পর চীনের সংবাদমাধ্যম গ্লোবাল টাইমস এ হুঁশিয়ারি দিয়েছে।\nগ্লোবাল টাইমসের ওই রিপোর্টের উদ্ধৃতি দিয়ে ভারতীয় সংবাদমাধ্যম এবিপি আনন্দ সামাজিকমাধ্যম ফেসবুকে তাদের ভেরিফায়েড পেজে লিখেছে, ‘চীনের এই মন্তব্যে গা জ্বলে যাবে আপনার! যুদ্ধ করলে ’৬২-র চেয়েও বড় বেইজ্জতি সইতে হবে ভারতকে।\nসেনাকে স্বাধীনতা দেওয়া নিয়ে প্রধানমন্ত্রীর বক্তব্যের পাল্টা হুঙ্কার চীনের সরকারি সংবাদপত্র গ্লোবাল টাইমসের।’


রাফায়েল বৃত্তাকার মেনু\nরাফায়েল বৃত্তাকার মেনু একটি বৃত্তাকার মেনু রেন্ডার করার পরিকল্পনা করা হয়েছিল. সমস্ত মেনু আইটেম একটি বৃত্ত ভিতরে নিয়মনিষ্ঠভাবে ব্যবস্থা করা হয়. স্ক্রিপ্ট মেনু আইটেম আকর্ষণ করে এবং স্বয়ংক্রিয়ভাবে তাদের মাপ হিসাব (ফাঁকা উপাদান ব্যবহার করে আপনি একটি অর্ধ বৃত্ত মেনু ইত্যাদি তৈরি করতে পারেন). আপনি মেনু ব্যাসার্ধ এবং styling অপশন কাস্টমাইজ করতে পারেন. সোর্স HTML তালিকায় একই সময়ে টেক্সট নোড এবং ইমেজ নোড গঠিত হতে পারে. স্ক্রিপ্ট বিভিন্ন আইটেম সঙ্গে একটি মেনু নির্মাণ করা হবে. স্ক্রিপ্ট এটি SVG বা VML গ্রাফিক্স উৎপন্ন ক্রস ব্রাউজার RaphaelJS লাইব্রেরি ব্যবহার করে.\nইন্টারনেট এক্সপ্লোরার 6.0+\nআপনার ওয়েব পৃষ্ঠার হেডার একটি স্ক্রিপ্ট ফাইল পড়ুন\nআপনার ওয়েব পৃষ্ঠার একটি উৎস তালিকা তৈরি করুন.\nআপনি মেনু প্রদান করতে চান সেখানে একটি DIV তৈরি করুন.\nএকটি মেনু init সংক্রান্ত ঘটনা খাতা.\nউত্স তালিকা উদাহরণস্বরূপ:\nবিভিন্ন অ্যানিমেশন অপশন.\nরেটিনা প্রস্তুত. মেনু একটি আকার পরিবর্তনযোগ্য ভেক্টর ইমেজ.\nসম্পূর্ণ স্বনির্ধারিত মেনু নকশা.\nব্যাকগ্রাউন্ড JPG অথবা PNG ইমেজ ভরা হতে পারে.\nআপনি একটি মেনু আইটেম হিসাবে PNG ইমেজ ব্যবহার করতে পারেন.\n26 জানুয়ারি 14\nইকমার্স, ইকমার্স, সকল প্রকার, অ্যানিমেটেড বৃত্তাকার মেনু, বৃত্ত মেনু, ইমেজ মেনু, জাভাস্ক্রিপ্ট মেনু, বৃত্তাকার মেনু, সামাজিক মেনু, এটি SVG মেনু, VML মেনু


'Tumad' director Anand Gandhi reworks script of his film on pandemic\nকরোনা নিয়ে ছবি তৈরি করছেন বলিউড পরিচালক আনন্দ গান্ধী, মুখ্য চরিত্রে সুশান্ত!\nPublished by: Sandipta Bhanja | Posted: May 14, 2020 2:10 pm| Updated: May 14, 2020 2:10 pm\nসংবাদ প্রতিদিন ডিজিটাল ডেস্ক: আন্তর্জাতিক সিনে ময়দানে ছবির বিষয়বস্ত হিসেবে অতীতে একাধিকবার মহামারীর প্রেক্ষাপট উঠে এসেছে ঠিকই, তবে বলিউড ইন্ডাস্ট্রিতে প্যানডেমিক এখনও অনাবিষ্কৃতই রয়ে গিয়েছে। কিন্তু এবার বোধহয় পরিচালক আনন্দ গান্ধীর হাত ধরে তার শিকে ছিঁড়তে চলল! ‘তুম্বড়’, ‘শিপ অফ থেসাস’-এর মতো জনপ্রিয় ভিন্ন স্বাদের ছবির পরিচালনা করেছেন তিনি। অতঃপর সেই পরিচালকই যখন করোনার মতো অতিমারী নিয়ে গবেষণা করে সিনেমা বানাতে চলেছেন, তাঁর কাছ থেকে যে দর্শকের আলাদা একটা এক্সপেকটেশন থাকবে, তা হলফ করে বলাই যায়!\nবিগত কয়েক বছর ধরেই মহামারী বিষয়ক একটি ছবির চিত্রনাট্যের উপর কাজ করছেন আনন্দ। গোটা বিশ্বকে মারণ ভাইরাসের প্রকোপ থেকে বাঁচাতে চ্যালেঞ্জের মুখোমুখি চার গবেষক, এরকমই একটি রোমাঞ্চকর গল্প বেঁধেছিলেন ‘তুম্বড়’ পরিচালক। ছবির নাম ‘এমার্জেন্স’। অজান্তেই গল্পের প্রেক্ষাপট রেখেছিলেন ২০২০। শুটিংও শুরু করার কথা ছিল এবছর। কিন্তু তার আগেই মারণ ভাইরাসের জেরে লকডাউন জারি হয়েছে দেশে। এবার আনন্দের ছবি ‘এমার্জেন্স’-এর প্রেক্ষাপট ২০২৫।\nচিত্রনাট্যেও আদ্যপান্ত বদল আনতে হয়েছে পরিচালককে। কারণ, এর আগে তাঁর ছবির বিষয়বস্তু ছিল মহামারি কী এবং তার ফলে কী কী হতে পারে এসব। কিন্তু ২০২০-তে বিশ্বজুড়ে করোনা-হানার দৌলতে সবাই জেনেই গিয়েছেন মহামারী সম্পর্কে। তাই এবার কাল্পনিক ঘটনার পরিবর্তে বাস্তব অভিজ্ঞতাকেই সিনেমার কাজে লাগানোর কথা ভেবেছেন আনন্দ। করোনা পরবর্তী সময়ে মানুষ কীভাবে যুঝে উঠছে, সে প্রসঙ্গও তুলে ধরা হবে।\nছবির মুখ্য চরিত্রের জন্য সুশান্ত সিং রাজপুতকে ভেবেছেন পরিচালক। আনন্দ গান্ধীর কথায়, “সুশান্ত আমার বহুদিনের বন্ধু। তাই আমি কোনও কাজ করলে ওর কথা মাথায় থাকে। এছাড়াও অস্ট্রেলিয়ান অভিনেতা হুগো উইভিংয়ের কথা মাথায় রয়েছে। এছাড়াও মুখ্য চরিত্রে প্রয়োজন ৪ অভিনেত্রীও।”\nপ্রসঙ্গত, এরোজ ইন্টারন্যাশনালের তরফে যদিও আগেভাগেই করোনা প্যায়ার হ্যায়- নাম রেজিস্টার করে ফেলা হয়েছে। তবে এই ছবি সম্পর্কিত কোনও তথ্যই আপাতত দেওয়া হয়নি। তবে আনন্দ মহামারী অবলম্বনে তাঁর ছবির বিষয়ে বিস্তারিত জানিয়েছেন।\n[আরও পড়ুন: লকডাউন অমান্য করে মু্ম্বই ফিরলেন সলমন! ‘ভুয়ো’ খবরে আইনি ব্যবস্থার হুমকি ভাইজানের]\nগোটা বিশ্বকে মারণ ভাইরাসের প্রকোপ থেকে বাঁচাতে চ্যালেঞ্জের মুখোমুখি চার গবেষক, এরকমই একটি রোমাঞ্চকর গল্প বেঁধেছিলেন 'তুম্বড়' পরিচালক। ছবির নাম 'এমার্জেন্স'।\nছবির মুখ্য চরিত্রের জন্য সুশান্ত সিং রাজপুতকে ভেবেছেন পরিচালক। প্রয়োজন ৪ অভিনেত্রীর।


আন্তর্জাতিক টি-টোয়েন্টি থেকে মাশরাফির অবসরের ইঙ্গিত! - Nizumdip\nHome / খেলা / আন্তর্জাতিক টি-টোয়েন্টি থেকে মাশরাফির অবসরের ইঙ্গিত!\n9 Views ইনজুরি যেন তার সবসময়ের সঙ্গী। বাংলাদেশ জাতীয় দলের সংক্ষিপ্ত ফরমেটের অধিনায়ক মাশরাফি বিন মর্তুজার ক্যারিয়ার জুড়েই ছিলো ইনজুরি। এমন কোনো ইনজুরি নেই যা এই ক্রিকেটারকে আঁকড়ে ধরে নি। চলতি নিউজিল্যান্ডের বিপক্ষে শেষ টি-টোয়েন্টিতে এবার চোট পেয়েছেন হাতের কব্জিতে। যার ফলে প্রায় চার-ছয় সপ্তাহ মাঠের বাইরে থাকতে হবে মাশরাফিকে। এদিকে টি-টোয়েন্টি ক্রিকেট থেকে অবসরের ইঙ্গিত দিয়েছেন বাংলাদেশের সংক্ষিপ্ত ফরমেটের এই অধিনায়ক!


৭৩ পদে বাংলাদেশ সুপ্রিম কোর্ট নিয়োগ বিজ্ঞপ্তি ২০২২\nবাংলাদেশ সুপ্রিম কোর্ট হাইকোর্ট বিভাগ নিয়োগ বিজ্ঞপ্তি ২০২২ প্রকাশিত হয়েছে। www.supremecourt.gov.bd ওয়েবসাইটে গত 11 এপ্রিল 2022 তারিখে সুপ্রিম কোর্টের নতুন এই জব সার্কুলার প্রথম প্রকাশিত হয়েছে। মোট ০৯ টি পদে ৭৩ জন লোক রিক্রুট করা হবে। আবেদনের শেষ সময় 12 মে 2022 তারিখ। হাইকোর্টে চাকরি করতে আগ্রহী প্রার্থীদের ডাকযোগে বা কুরিয়ার সার্ভিসের মাধ্যমে আবেদনপত্র নির্ধারিত ঠিকানায় প্রেরণ করতে হবে। এই পোস্টের মাধ্যমে আবেদন ফরম এবং প্রবেশপত্র ডাউনলোড করে নিন। English Edition.\nসুপ্রিম কোর্ট (Supreme Court of Bangladesh) বাংলাদেশের সর্বোচ্চ আদালত। এটি হাইকোর্ট বিভাগ এবং আপিল বিভাগ নিয়ে গঠিত। বাংলাদেশের সুপ্রিম কোর্ট প্রধান বিচারপতি, আপিল বিভাগের বিচারপতি এবং উচ্চ আদালতের কার্যালয়ও। ১৯৭২ সালে এটি তৈরি করা হয়েছিল।\nসুপ্রিম কোর্টের একটি নিয়োগ বিজ্ঞপ্তি গত ১১ এপ্রিল ২০২২ তারিখে নিয়োগ কর্তৃপক্ষ কর্তৃক প্রকাশিত হয়েছে। ০৯ টি ক্যাটাগরিতে ৭৩ জন যোগ্যতা ও অভিজ্ঞতা সম্পন্নকারী প্রার্থী রিক্রুট করা হবে। আবেদন করতে পারবেন বাংলাদেশের সকল জেলার বাসিন্দাগণ।\nসংস্থা: বাংলাদেশ সুপ্রিম কোর্ট\nক্যাটাগরি: ০৯ টি\nআবেদন ফি: ৫০ ও ১০০/- টাকা\nআবেদন মাধ্যম: স্ব-হস্তে/ডাকযোগে/কুরিয়ার সার্ভিসের মাধ্যমে\nশূন্যপদ সম্পর্কিত বিস্তারিত তথ্য বাংলাদেশ সুপ্রিম কোর্ট নিয়োগ বিজ্ঞপ্তি 2022 অনুসারে নিচে দেওয়া হলো-\n০১. পদের নাম: স্টেনোগ্রাফার\n০২. পদের নাম: স্টেনোটাইপিষ্ট\n০৩. পদের নাম: স্টেনোটাইপিস্ট কাম কম্পিউটার অপারেটর\n০৪. পদের নাম: সাঁট মুদ্রাক্ষরিক তথা কম্পিউটার অপারেটর\n০৫. পদের নাম: ডাটা এন্ট্রি কন্ট্রোল অপারেটর\n০৬. পদের নাম: মুদ্রাক্ষরিক তথা অফিস সহকারী\n০৭. পদের নাম: অফিস সহকারী কাম কম্পিউটার অপারেটর\n০৮. পদের নাম: ফটোস্ট্যাট মেশিন অপারেটর\n০৯. পদের নাম: এম,এল,এস,এস\nবেতন স্কেল: ৮,২৫০ – ২০,০৬০/- টাকা\nনির্ধারিত ফরমে আবেদনপত্র ও ০২ কপি প্রবেশপত্র নিম্নবর্ণিত ঠিকানায় আগামী ১২ মে ২০২২ খ্রি. তারিখের মধ্যে পৌঁছাতে হবে। আপনি চাইলে নির্ধারিত ঠিকানায় সরাসরি আবেদনপত্র প্রেরণ করতে পারবেন।\nসাধারণ ও সংস্থাপন শাখা,\nহাইকোর্ট বিভাগ, ঢাকা-১০০০।\nসুপ্রিম কোর্ট চাকরির আবেদন ফরম ও প্রবেশপত্র ডাউনলোড\nনিচের থেকে হাইকোর্ট নিয়োগ বিজ্ঞপ্তি ২০২২ ডাউনলোড করলে একি সাথে আবেদন ফরম ও প্রবেশপত্র ডাউনলোড হয়ে যাবে।\nপ্রয়োজনীয় কাগজপত্রাদি যা আবেদনপত্রের সাথে সংযুক্ত করবেন তার লিস্ট নিচে দেওয়া হলো।\nএনআইডি বা জন্ম নিবন্ধনের কপি (সত্যায়িত);\nব্যাংকে জমা করা ট্রেজারী চালানের মূল কপি;\nবিশেষ দ্রষ্টাব্য: অবশ্যই আবেদনের পূর্বে বাংলাদেশ সুপ্রিম কোর্ট নিয়োগ বিজ্ঞপ্তি ২০২২ একবার পড়ে নিবেন।\nPrevious Postমহিলা ও শিশু বিষয়ক মন্ত্রণালয় নিয়োগ বিজ্ঞপ্তি 2022\nNext Postতিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানি লিমিটেড নিয়োগ বিজ্ঞপ্তি ২০২২


শুভ্র হত্যা মামলায় ‘মেয়র’ আসামি, বিএনপি নেতা রিয়াদসহ গ্রেফতার- ৪ – NNB BANGLA\nশুভ্র হত্যার রাতে ঘটনাস্থলে পুলিশ কর্মকর্তারা\nগৌরীপুর (ময়মনসিংহ) : ময়মনসিংহ গৌরীপুর উপজেলা স্বেচ্ছাসেবক লীগের সা.সম্পাদক মাসুদুর রহমান শুভ্র হত্যায় গৌরীপুর পৌরসভার মেয়র আ’লীগ দলীয় নেতা মো. রফিকুল ইসলামকে আসামি করা হয়েছে।\nমামলায় মেয়র ছাড়াও আরো তেরজনকে করা হয়েছে আসামি। এর মধ্যে হত্যার মাত্র ৫/৬ ঘন্টা ব্যবধানে অভিযুক্ত বিএনপি নেতা মইলাকান্দা ইউনিয়ন পরিষদ চেয়ারম্যান রিয়াদুজ্জামান রিয়াদসহ ৪ জনকে করা হয়েছে গ্রেফতার।\nবড়ভাই হত্যার ঘটনায় সোমবার (১৯ অক্টোবর) দিনগত রাতে মামলাটি করেছেন শুভ্র’র ছোট আবিদুর রহমান প্রান্ত। তবে তদন্ত ও গ্রেফতার স্বার্থে বাকিদের নাম প্রকাশ করছেন না থানা কর্তৃপক্ষ।\nমামলায় অভিযোগ করা হয় প্রকাশ্য এই হত্যাকান্ডে নেপথ্য ভূমিকায় ছিলেন মেয়র রফিকুল। হত্যাকান্ডটি সোশ্যাল মিডিয়া ও সংবাদমাধ্যমে ছড়িয়ে পড়লে দেশজুড়ে ব্যাপক আলোচিত হয়। শুভ্রকে কোপানোর পর তাকে মমেকে নিয়ে যাওয়ার কিছুক্ষণের মধ্যেই মৃত্যুর খবর আসে। আর এদিকে মৃত্যুর খবরে ঘটনার রাত থেকেই উত্তপ্ত হয়ে পড়ে গোটা গৌরীপুর শহর। শুভ্র সমর্থক বা অনুসারীরা রাতেই মধ্যবাজার সড়কে ১/২ টি গাড়ি ভাঙচুর করে। পরে পুলিশ পরিস্থিতি কিছুটা নিয়ন্ত্রণ করেন।\nসকাল থেকে শুরু হয় অভিযুক্ত চেয়ারম্যান রিয়াদ ও মেয়র রিয়াদের বাড়িঘরসহ উপজেলা শহরের বিভিন্ন স্থানে ভাঙচুর, অগ্নিসংযোগ ও সড়ক অবরোধ পরিস্থিতি সামলাতে ফায়ার সার্ভিস এন্ড সিভিল ডিফেন্স, র্যাব ও অগ্রণী ভূমিকা পালনকারী পুলিশ সদস্যদের হিমশিম খেতে হয়। অগ্নিসংযোগের ঘটনায় মেয়রের গাড়ি, বেশ কয়েকটি মোটরসাইকেল ছাই হয়ে যায়। হত্যার ঘটনায় উপজেলায় বিভিন্ন স্থানে দফায় দফায় হচ্ছে মানববন্ধন, বিক্ষোভ ও মিছিল।\nমেয়র মো. রফিকুল ইসলাম’র দাবি, শুভ্র হত্যার সাথে কোনো ধরণের সম্পৃক্ততা নেই। শুভ্র আমার ছেলের বয়সী। আমি তাকে হত্যার পরিকল্পনা করতে যাবো কেন! দেড়যুুগ ধরে ১৭ জনপ্রতিনিধি এরমধ্যে ভোটে দুবার মেয়র নির্বাচিত আমি। নিজের জনপ্রিয়তার ওপর আমার পূর্ণ আস্থা আছে। এর সবকিছু রাজনৈতিক প্রতিপক্ষের ষড়যন্ত্র। আমাকেও মেরে ফেলার পরিকল্পনা করছে ষড়যন্ত্রকারীরা ; মন্তব্য করেন তিনি।\nগৌরীপুর থানার ভারপ্রাপ্ত কর্মকর্তা (ওসি) মো. বোরহান উদ্দিন এনএনবি বাংলাকে জানান, পুলিশ সর্বোচ্চ গুরুত্ব দিয়ে চেষ্টা করছে প্রকৃত কারণ খুঁজে বের করতে। অধিকতর তদন্ত হবে। মামলায় এ পর্যন্ত চারজনকে গ্রেফতার করা হয়। তারা হলেন- রিয়াদুজ্জামান রিয়াদ, জাহাঙ্গীর আলম, মো. মজিবুর রহমান ও মো. রাসেল মিয়া। তারা প্রত্যেকে উপজেলার পূর্ব কাউরাট গ্রামের বাসিন্দা বলে জানিয়েছে পুলিশ।\nপ্রসঙ্গত, শনিবার (১৭ অক্টোবর) দিনগত রাত ১০ টার দিকে উপজেলার পান মহল মধ্যবাজারে প্রকাশ্যে শুভ্রকে কোপানো হয়। পরে পর্যায়ক্রমে গৌরীপুর উপজেলা স্বাস্থ্য কমপ্লেক্সে ও পরে ময়মনসিংহ মেডিকেল কলেজ (মমেক) হাসপাতালে নিয়ে যাওয়া হয়। সেখানকার চিকিৎসকরা তাকে মৃত ঘোষণা করেন।\nঘটনাস্থল পরিদর্শনে ছুটে আসেন ময়মনসিংহের পুলিশ সুপার (এসপি) মোহা. আহমার উজ্জামানসহ ময়মনসিংহ জেলা পুলিশের অন্যান্য পুলিশ কর্মকর্তারা।\nএসএম সুলতানের মৃত্যুবার্ষিকীতে নড়াইলে পুষ্পস্তবক অর্পণ\nপদ্মাসেতুতে বসেছে ৩২ তম স্প্যান\nমঙ্গলগ্রহে দলিলসহ বাঙালি তরুণের ১ একর জমি!\nবন্ধ কি হবে না অবৈধ ড্রেজার!


বাচ্চাদের জন্য ১৫টি সংক্ষিপ্ত নৈতিক গল্প যা পড়তেই হবে\nHome প্রি-স্কুলার (3-5 বছর) আচরণ ও শৃঙ্খলা বাচ্চাদের জন্য শীর্ষ 15টি সংক্ষিপ্ত নৈতিক গল্প\nআজকের ব্যস্ত সময়সূচীতে এবং সর্বজনীন প্রযুক্তিতে, আমরা ইন্টারনেটে আমাদের শিশুদেরকে বিনোদন পাওয়ার সুযোগ দিয়েছি। যাইহোক, কিছু গল্পের সাহায্যে আপনার ছোট্টের সাথে সামান্য গুণমানের সময় কাটাতে এবং তার সাথে কিছু জ্ঞান বিতরণ করার সমতূল্য আর কিছুই হয় না। আপনি আপনার সন্তানকে আপনার নৈতিক মূল্যবোধগুলির সাথে মিলিয়ে একটি গল্প বলতে পারেন।\nআপনার সন্তানের জন্য মজাদার এবং আনন্দদায়ক নৈতিক কিছু গল্প\n1. সূঁচ গাছ\nছোট ভাই চিন্তিত হয়ে বড় ভাইয়ের সন্ধানে গেল। সে তাকে চামড়ার উপর শত শত সূঁচ ফোটা অবস্থায় দেখতে পেল। সে তার ভাইয়ের কাছে দৌড়ে গেল এবং যন্ত্রনা সহ্য করেও ভালোবাসার সাথে প্রতিটি সূঁচ তুলে ফেলল। শেষ হওয়ার পর, বড় ভাই তার সাথে খারাপ ব্যবহার করার জন্য ক্ষমা চাইল এবং এবার থেকে ভালো হওয়ার অঙ্গীকার করল। গাছটি বড় ভাইয়ের অন্তরের পরিবর্তন দেখল এবং তাদের যত সোনার আপেলের প্রয়োজন ছিল সব দিল।\nসদয় এবং ক্ষমাশীল হওয়া গুরুত্বপূর্ণ কারণ এটির জন্য সবসময় পুরস্কৃত করা হবে।\n2. বুদ্ধি দিয়ে গণনা\nএকবার আকবর তার আদালতে এমন একটি প্রশ্ন রেখেছিলেন যে সবাই অবাক হয়ে গিয়েছিল। যখন তারা সবাই উত্তর বের করার চেষ্টা করছিল, বীরবল এগিয়ে গিয়ে জিজ্ঞেস করলেন যে কি ব্যাপার। আর তাই তারা তাঁকে প্রশ্নটি বলল।\n‘শহরে কতগুলো কাক আছে?’\nবীরবল সঙ্গে সঙ্গেই হাসলেন, আকবরের কাছে গিয়ে ঘোষণা করলেন যে তাঁর প্রশ্নের উত্তর হল, একুশ হাজার পাঁচশো তেইশটি। যখন জানতে চাইলেন তিনি কিভাবে উত্তরটি জানলেন, তখন বীরবল উত্তর দিলেন, ‘আপনার লোকেদের কাকেদের সংখ্যা গণনা করতে বলুন। যদি আরো থাকে, তাহলে শহরের বাইরে থেকে কাকেদের আত্মীয়রা তাদের পরিদর্শন করতে এসেছে। যদি কম থাকে, তবে কাকেরা শহরের বাইরে তাদের আত্মীয়–স্বজনের সাথে দেখা করতে গেছে। ‘ উত্তর পেয়ে খুশী হয়ে, আকবর বীরবলকে একটি রুবি এবং মুক্তার হার উপহার দিলেন।\nআপনার উত্তরের একটি ব্যাখ্যা থাকা একটি উত্তর থাকার সমান গুরুত্বপূর্ণ।\n3. যে ছেলেটি নেকড়ে বলে চিৎকার করত\nএকসময় এক ছেলে ছিল, যার বাবা একদিন তাকে বলল যে সে যথেষ্ট বড় হয়েছে এবং এখন ভেড়াদের যত্ন নিতে পারে। প্রতিদিন তাকে ঘাসের মাঠে ভেড়া নিয়ে যেতে হত এবং ঘন উলওয়ালা শক্তিশালী ভেড়া হয়ে যাওয়ার জন্য তাদের চড়তে দেখতে হত। ছেলেটি তবুও অসুখী ছিল। সে দৌড়াতে এবং খেলতে চাইত, বিরক্তিকর ভেড়া পাহারা দিতে চাইত না। তাই, সে পরিবর্তে কিছু মজা করার সিদ্ধান্ত নিল। সে চিৎকার করে বলল, ‘নেকড়ে! নেকড়ে!’ যতক্ষণ না পুরো গ্রামের লোক নেকড়েকে তাড়ানোর জন্য পাথর নিয়ে দৌড়ে এল, যাতে সেটি একটিও ভেড়াটি না খেয়ে ফেলতে পারে । যখন তারা দেখল যে কোন নেকড়ে নেই, ছেলেটি তাদের সময় নষ্ট করছে এবং এ সময় তাদের ভয় দেখিয়েছে দেখে তাদের বিড়বিড় করতে করতে চলে গেল। পরের দিন, ছেলেটি আবার চিৎকার করে বলল, ‘নেকড়ে! নেকড়ে!’ আর গ্রামবাসীরা আবার নেকড়ে তাড়াতে দৌড়ে এল।\nছেলেটি তাদের ভয় দেখে যখন হেসে উঠল, গ্রামবাসীরা চলে গেল, কেউ কেউ বেশী রেগে গেল। তৃতীয় দিন, ছেলেটি ছোট্ট একটা পাহাড়ে উঠল, তখন হঠাৎ সে দেখল যে একটা নেকড়ে তার ভেড়াটার উপর আক্রমণ করল। সে যত জোরে সম্ভব চিৎকার করল ‘নেকড়ে! নেকড়ে! নেকড়ে! ‘, কিন্তু গ্রামবাসীরা ভাবল যে সে আবার তাদের বোকা বানানোর চেষ্টা করছে এবং ভেড়া উদ্ধার করতে এল না। সেই ছোট্ট ছেলেটি সেই দিন তিনটি ভেড়া হারাল, কারণ সে আগে বড্ড বেশী বার নেকড়ে বলে চিৎকার করেছিল।\nমনোযোগ পাওয়ার জন্য কাহিনী বানিও না, কারণ যখন এটির আসল প্রয়োজন হবে কেউ তোমাকে সাহায্য করবে না।\n4. সোনার স্পর্শ\nএটি একটি খুব লোভী ধনী মানুষের গল্প, যে একটি পরীর দেখা পেয়েছিল। পরীর চুল কিছু গাছের শাখায় আটকে যায়। তাঁর আরো অর্থ উপার্জন করার সুযোগ রয়েছে বুঝতে পারে, তিনি পরীকে সাহায্য করার বদলে তার একটি ইচ্ছা পূরণ করতে বললেন। তিনি বললেন, ‘যা আমি স্পর্শ করব তা–ই যেন সোনা হয়ে যায়‘, এবং তার এই ইচ্ছা কৃতজ্ঞ পরী মেনে নিল।\nলোভী লোকটি তার স্ত্রী ও মেয়েকে তার নতুন বর সম্পর্কে বলার জন্য বাড়িতে ছুটলেন, পথে সব পাথর ও নুড়ি স্পর্শ করে সোনায় রূপান্তরিত করতে করতে চললেন। বাড়ি ফেরার পর তাঁর মেয়েটি তাঁকে অভিবাদন করার জন্য দৌড়ে এল। যেই তিনি ঝুঁকে তাকে কোলে নিলেন, সে একটি সোনার মূর্তিতে পরিণত হল। তিনি তাঁর মূর্খতা বুঝতে পারলেন এবং তাঁর বাকি দিনগুলোতে তার ইচ্ছাকে ফিরিয়ে নেওয়ার জন্য পরীর অনুসন্ধান করেছিলেন।\nলোভ সবসময় একটি পতন ডেকে আনে।\n5. দুধওয়ালী ও তার বালতি\nপ্যাটি দুধওয়ালী সবে তার গরুর দুধ দোওয়া শেষ করেছে এবং দুইটি বালতি তাজা ক্রিমযুক্ত দুধে ভরা ছিল। সে একটি লাঠিতে দুটি বালতি আটকালো এবং বাজারে বালতি ভর্তি দুধ বিক্রীর জন্য বেরোলো। পথে যেতে যেতে সে ভাবতে শুরু করল তার বালতি ভর্তি দুধের কথা এবং কত টাকা সে পাবে।\n‘একবার আমি টাকা পেলে, আমি একটি মুরগি কিনবো‘, সে ভাবলো। ‘মুরগি ডিম দেবে আর আমি আরো মুরগি পাব। তারা সবাই ডিম দেবে এবং আমি তাদের আরো অর্থের জন্য বিক্রি করতে পারি। তারপর আমি পাহাড়ে একটি বাড়ি কিনবো এবং গ্রামের প্রত্যেকে আমাকে হিংসা করবে। তারা আমাকে মুরগির খামার বিক্রি করতে বলবে, কিন্তু আমি এইভাবে আমার মাথা নাড়াব এবং অস্বীকার করবো।’ এই বলে, প্যাটি, দুধওয়ালী মাথা নাড়াল এবং তার বালতি পড়ে গেল। প্যাটি চিৎকার করে উঠল যখন সব দুধ মাটিতে ছড়িয়ে গেল।\nডিম পাড়ার আগে মুরগির সংখ্যা গুণো না।\n6. যখন বিপত্তি দরজায় ধাক্কা দেয়\nএটি একটি গল্প যা বিভিন্ন মানুষ কিভাবে আলাদা আলাদাভাবে বিপত্তির মোকাবিলা করে তা ব্যাখ্যা করে। আশার বাবা একটি ডিম, একটি আলু, এবং কিছু চা পাতা তিনটি পৃথক পাত্রের মধ্যে ফুটন্ত জলে রেখেছিলেন। তিনি আশাকে দশ মিনিটের জন্য পাত্রগুলির উপর নজর রাখতে বললেন। এই দশ মিনিট শেষ হলে, তিনি আশাকে আলুর খোসা ছাড়াতে, ডিমের খোসা ছাড়াতে এবং চা পাতাগুলো ছেঁকে নিতে বললেন। আশা অবাক হয়ে গেল!\nতার বাবা ব্যাখ্যা করলেন, ‘এই জিনিসগুলির প্রত্যেকটিই উষ্ণ জলের পাত্রের মধ্যে একই অবস্থায় রাখা হয়েছিল। তারা কিভাবে ভিন্নভাবে সাড়া দিয়েছে দেখো। আলু এখন নরম, ডিম এখন কঠিন, এবং চা জলকেই পরিবর্তন করে দিয়েছে। আমরা সবাই এই জিনিসগুলির মতো। যখন বিপত্তি আসে, আমরা ঠিক তাদের মতো করেই প্রতিক্রিয়া জানাই। এখন তুমি কি আলু, ডিম, না চা চা পাতা? ‘\nআমরা একটি কঠিন পরিস্থিতিতে কিভাবে সাড়া দেব তা বেছে নিতে পারি।\n7. গর্বিত গোলাপ\nএকসময় এমন একটি গোলাপ ছিল যে তার সুন্দর চেহারা নিয়ে গর্বিত ছিল। তার একমাত্র হতাশা ছিল যে সে কুৎসিত ক্যাকটাসের পাশে বেড়ে উঠেছিল। প্রতিদিন, গোলাপ ক্যাকটাসকে তার চেহারা নিয়ে অপমান করত, কিন্তু ক্যাকটাস চুপ করে থাকত। বাগানের অন্যান্য সমস্ত গাছপালা গোলাপকে বোঝানোর চেষ্টা করেছিল, কিন্তু সে তার নিজের ভালো চেহারা নিয়ে খুব প্রভাবিত ছিল।\nএক গ্রীষ্মে, বাগানে উপস্থিত কুয়োটি শুকিয়ে গেল এবং গাছগুলির জন্য জল রইল না। গোলাপ নিস্তেজ হতে শুরু করল। সে দেখল একটি চড়ুই ক্যাকটাসের মধ্যে ঠোঁট ডুবিয়ে জল খাওয়ার চেষ্টা করছে। লজ্জিত হলেও, সে ক্যাকটাসকে জিজ্ঞেস করল, যদি সেও কিছু জল পেতে পারে। সদয় ক্যাকটাস সহজেই সম্মত হল এবং তারা উভয়ই কঠিন গ্রীষ্ম বন্ধু হিসাবে পার করে দিল।\nচেহারা দিয়ে কাউকে বিচার করবে না।\n8. পেনসিলের গল্প\nরাজের মন খারাপ ছিল কারণ সে ইংরেজি পরীক্ষায় খারাপ ফল পেয়েছে। তার ঠাকুমা তার সাথে বসলেন এবং তাকে একটা পেন্সিল দিলেন। রাজু অবাক হয়ে ঠাকুমার দিকে তাকাল এবং বলল যে, পরীক্ষায় এরকম করার পর সে পেন্সিল পাওয়ার যোগ্য নয়। তার ঠাকুমা ব্যাখ্যা করলেন, ‘তুমি এই পেন্সিল থেকে অনেক কিছু শিখতে পার, কারণ এটি তোমারই মতো। এটিকে ধারালো করার সময় এটি যন্ত্রণা অনুভব করে, ঠিক যেমনভাবে তোমার পরীক্ষায় ভাল না করায় তুমি ব্যথা পেয়েছ। তবে, এটি তোমাকে একজন ভালো ছাত্র হতে সাহায্য করবে। ঠিক যেমন পেন্সিল থেকে যে ভালো জিনিস আসে তা এটির নিজের মধ্যে থেকেই আসে, তেমনি তুমিও এই বাধা অতিক্রম করার শক্তি পাবে। এবং অবশেষে, ঠিক যেমন এই পেন্সিলটি কোনো পৃষ্ঠায় তার চিহ্ন তৈরি করে, তেমনি তুমিও তোমার পছন্দ করা কোনো কিছুতে তোমার চিহ্নটি ছেড়ে যাবে। ‘ রাজ সঙ্গে সঙ্গেই সান্ত্বনা পেল এবং সে নিজের কাছে প্রতিজ্ঞা করল যে আরও ভালো করবে।\nআমাদের সকলেরই মধ্যেই আমরা যা হতে চাই তা হওয়ার শক্তি আছে।\n9. স্ফটিক বল\nনাসির তার বাগানে একটি কলা গাছের পিছনে একটি স্ফটিকের বল পেল। যখন গাছটি তাকে বলল যে সে তার একটা ইচ্ছা পূরণ করবে, সে অনেক ভাবল, কিন্তু সে চায় এমন কিছুর কথা ভাবতে পারল না। তাই সে তার ব্যাগের মধ্যে স্ফটিক বলটি রাখল এবং তার ইচ্ছা স্থির করতে অপেক্ষা করল। কোনো ইচ্ছা প্রকাশ না করেই দিন কেটে চলল, কিন্তু তার সবচেয়ে ভালো বন্ধু তাকে স্ফটিক বলের দিকে তাকিয়ে থাকতে দেখল। সে নাসিরের কাছ থেকে সেটি চুরি করে গ্রামের সবাইকে দেখাল। তারা সবাই প্রাসাদ ও সোনা চাইল কিন্তু একটির বেশী ইচ্ছা চাইতে পারল না। শেষ পর্যন্ত, সবাই রেগে উঠল, কারণ কেউই সবকিছু পেতে পারল না। তারা খুব অখুশী হয়ে নাসিরকে সাহায্যের জন্য বলার সিদ্ধান্ত নিল। নাসিরের এই ইচ্ছা করল যে, গ্রামবাসীরা তাদের লোভ পূরণ করার চেষ্টা করার আগে সবকিছু যেমন ছিল সেরকম হয়ে যাক। প্রাসাদ ও সোনা অদৃশ্য হয়ে গেল এবং গ্রামবাসীরা আবারও সুখী ও পরিতৃপ্ত হয়ে উঠল।\nঅর্থ এবং সম্পদ সুখ আনে না।\n10. লাঠির বান্ডিল\nতিন প্রতিবেশী তাদের ফসল সঙ্গে সমস্যায় পড়েছিল। তিনটি ক্ষেতেই ফসল ছিল এবং কীটপতঙ্গে ছেয়ে গিয়ে নিস্তেজ হয়ে পড়ছিল। প্রতিদিন তারা তাদের ফসল বাঁচানোর জন্য বিভিন্ন ভাবে চেষ্টা করত। প্রথম জন একটি কাকতাড়ুয়া ব্যবহার করল, দ্বিতীয় জন কীটনাশক দিল, এবং তৃতীয় জন তার ক্ষেতের চারদিকে একটি বেড়া লাগাল, কিন্তু কিছুতেই লাভ হল না। একদিন গ্রামের প্রধান এসে তিনজন কৃষককেই ডাকলেন। তিনি তাদের প্রত্যেককে একটি করে লাঠি দিলেন এবং লাঠিগুলি ভাঙতে বললেন। কৃষকরা সহজেই সেগুলি ভেঙে দিল। তখন তিনি তাদের তিনটি লাঠির একটি বান্ডিল দিলেন এবং এটিকে ভাঙতে বললেন। এই বার, কৃষকরা লাঠি ভাঙার জন্য খুব পরিশ্রম করল। গ্রামের প্রধান বললেন, ‘একা একা কাজ করার চেয়ে আপনারা একসাথে বেশী শক্তিশালী‘। কৃষকরা তাদের সম্পদ একত্রিত করল এবং তাদের ক্ষেতের কীটপতঙ্গ থেকে মুক্তি পেল।\nঐক্যে শক্তি আছে।\n11. এক গ্লাস দুধ\nএকদিন হরি স্কুল থেকে বাড়ি যাওয়ার সময় হঠাৎ অত্যন্ত ক্ষুধার্ত হয়ে পড়ল এবং জানত তার মায়ের কাছে বাড়িতে এখন তার জন্য কোনো খাবার প্রস্তুত থাকবে না। সে মরিয়া হয়ে উঠল এবং ঘরে ঘরে গিয়ে খাবার চাইতে থাকল। অবশেষে, একটি মেয়ে তাকে একটি বড় গ্লাসভর্তি দুধ দিল। সে যখন তাকে পরিশোধ করার চেষ্টা করল, তখন সে প্রত্যাখ্যান করল এবং তাকে তার পথে পাঠিয়ে দিল। অনেক বছর পর, মেয়েটি, এখন একটি বয়স্ক মহিলা, খুব অসুস্থ হয়ে পড়েন এবং তাকে নিরাময় করতে পারে এমন কাউকে খুঁজে পেলেন না। অবশেষে, তিনি একটি বড় হাসপাতালে গেলেন যেখানে শহরের সর্বশ্রেষ্ঠ ডাক্তাররা আসেন। ডাক্তারটি মহিলাটি নিরাময় না হওয়া পর্যন্ত তাঁকে অনেক মাস ধরে চিকিৎসা করলেন। মহিলাটি খুশী ছিলেন, কিন্তু ভীতও ছিলেন যে তিনি বিল পরিশোধ করতে পারবেন না। হাসপাতাল যখন তাঁর হাতে বিলটি দিল, তিনি এটি পড়তে শুরু করলেন, ‘এক গ্লাস দুধ দিয়ে পূর্ণ পরিশোধ‘।\nএকটি ভালো কাজ কখনও অপুরস্কৃত থাকে না।\n12. খেঁকশিয়াল এবং আঙুর\nএকটি খেঁকশিয়াল একবার খুব ক্ষুধার্ত হয়েছিল এবং কিছু খাবারের সন্ধানে গিয়েছিল। সে সর্বত্র খুঁজল, কিন্তু কোথাও খাবার মতো কিছু পেল না। অবশেষে, তার পেট যখন ছিঁড়ে যাওয়ার অবস্থা হল, তখন সে একটি কৃষকের প্রাচীরের উপর এসে দাঁড়াল। প্রাচীরের উপরে এত বড়, রসালো আঙুর ছিল যা খেঁকশিয়াল আগে কখনও দেখেনি। গাঢ় বেগুনী রঙ শিয়ালকে বলছিল যে তারা খাওয়ার উপযুক্ত। শিয়াল তার মুখের মধ্যে আঙ্গুর ধরতে হাওয়ায় জোরে লাফ দিল, কিন্তু ব্যর্থ হল। সে আবার চেষ্টা করল এবং আবার ব্যর্থ হল। সে আরো কয়েক বার চেষ্টা করল, কিন্তু প্রতি বার ব্যর্থ হল। অবশেষে, খেঁকশিয়াল বাড়ি ফেরার সিদ্ধান্ত নিল এবং বিড়বিড় করতে লাগল, ‘আমি নিশ্চিত যে আঙুরের রস এখনও টক ছিল‘।\nযা পেতে পারেন না সেটাকে ঘৃণা করা সহজ।\n13. পিপীলিকা এবং ফড়িং\nদুটি ভাল বন্ধু ছিল – একটি পিঁপড়ে এবং একটি ফড়িং। ফড়িং সারাদিন আরামে কাটাতে এবং তার গিটার বাজাতে পছন্দ করত। পিঁপড়েটি, কিন্তু, সমস্ত দিন কঠোর পরিশ্রম করত। সে বাগানের সব কোণ থেকে খাবার সংগ্রহ করত, যেখানে ফড়িংটি আরাম করত বা তার গিটার বাজাত বা ঘুমাত। ফড়িংটি প্রতিদিনই পিঁপড়েকে একটি বিরতি নিতে বলত, কিন্তু পিঁপড়ে শুনত না এবং তার কাজ চালিয়ে যেত। শীঘ্রই, শীত এল। দিন ও রাত ঠান্ডা হয়ে গেল এবং খুব কম প্রাণী বাইরে বেরোত। ফড়িং কোনো খাবার পেত না এবং সব সময় ক্ষুধার্ত থাকত। কিন্তু, পিঁপড়েটির কাছে সারা শীত নিরুদ্বেগে কাটানোর মতো যথেষ্ট পরিমাণে খাবার সঞ্চিত ছিল।\nসময় ভালো থাকতে থাকতে কাজকর্ম গুছিয়ে নাও।\n14. ভেজা প্যান্ট\nঅজয় একটি ছোট ছেলে যে তার স্কুল এবং তার সহপাঠীদের পছন্দ করত। একদিন, সে যখন তার ডেস্কে বসেছিল, তখন সে হঠাৎ ভেজা অনুভব করল এবং বুঝতে পারল সে তার প্যান্ট ভিজিয়ে ফেলেছে! মনঃক্ষুণ্ণ অজয় জানত না কি করতে হবে বা বলতে হবে, কারণ সে জানত যে ক্লাসে সবাই তার প্যান্ট ভিজানোর জন্য তাকে নিয়ে মজা করবে। সে তার ডেস্কে বসে যে কোন সাহায্যের জন্য প্রার্থনা করছিল। দীক্ষা ক্লাসের গাছপালাকে জল দেওয়ার জন্য একটি জগে করে জল নিয়ে যাচ্ছিল। অজয়ের ডেস্কের কাছে গিয়ে সে হঠাৎ হোঁচট খেয়ে জগের পুরো জল তার কোলে ফেলে দিল। অজয়কে সাহায্য করার জন্য সবাই দৌড়ে গেল। শিক্ষক দীক্ষাকে বকলেন এবং অজয়কে একটি অতিরিক্ত সেট শর্টস দিলেন। দিনের শেষে, অজয়ের সাথে বাসে দীক্ষার দেখা হলো। সে জিজ্ঞাসা করল, ‘তুমি ইচ্ছে করে ওই কাজ করলে, তাই না?’ দীক্ষা উত্তর দিল, ‘আমিও আগে আমার প্যান্ট ভিজিয়ে ফেলেছিলাম।‘\nঅন্যদের প্রয়োজনে সাহায্য করো।\n15. ভাল্লুক এবং দুই বন্ধু\nউপসংহার: নৈতিক মূল্যবোধ যুক্ত এই ছোট গল্পগুলি আপনাকে আপনার সন্তানদের সাথে গুণমানযুক্ত সময় কাটানোয় সহায়তা করার সাথে সাথে তাদের গুরুত্বপূর্ণ পাঠগুলি শেখাবে। পরের বার আপনি শিশুদের আনন্দ দান করতে চাইলে, নীতিযুক্ত গল্প সবসময় একটি ভাল বিকল্প।


পরকালের পথে যাত্রা পর্ব-১৪। সৎ কর্মশীলদের অবস্থা। অডিও সিরিজ\nপরকালের পথে যাত্রা পর্ব-১৪। সৎ কর্মশীলদের অবস্থা। অডিও সিরিজ ডাউনলোড করুন\n“আল্লাহ্ তালা বলেন, ‘আমার নামের শপথ! আমি কখনই আমার বান্দাদের দুই কালেই সুখী বা দুখী রাখবনা। আমার বান্দা যদি দুনিয়াতে থাকতে কিয়ামত দিবস কে ভয় না পায়, তাহলে তারা কিয়ামত দিবস তাদের জন্য এক ভীতিকর দিন হবে। আর কেউ যদি দুনিয়াতেই এই দিনটিকে ভয় পায়, তাহলে কিয়ামত দিবসের দিন সে থাকবে নিরাপদ এবং তার মনে তাকবে শান্তি।”\nঅর্থাৎ আপনি যদি দুনিয়াতে থাকতে কিয়ামত দিবসকে ভয় না পান, তাহলে অবশ্যই আপনি কিয়ামত দিবসের দিন ভীতসন্ত্রস্ত থাকবেন। আর আপনি যদি, দুনিয়া থেকেই এই দিনটিকে ভয় করে আসতে থাকেন, তাহলে আপনি এই দিন থাকবেন ফুরফুরে মেজাজে, নিরাপদে। আর ঐ ভয়ংকর দিন ভীতসন্ত্রস্ত থাকার চেয়ে, দুনিয়াতে ঐ দিনটিকে ভয় করা ঢের ভাল।\nকারন, আমরা এই আলোচনা থেকে আগেই জানতে পেরেছি, আপনি যদি আগে একটী কঠিন সময়ের মধ্যে দিয়ে যান, পরে আপনার জন্য তা ততটাই সহজ হয়ে যাবে। দুনিয়াতে আপনি যত সহজে আপনার গুনাহ থেকে পরিত্রাণ পাবেন,পরবর্তীতে তত সহজে পরিত্রাণ পাবেন না।\nএখন, কিভাবে আপনি আপনার গুনাহ থেকে পরিত্রাণ পাবেন? এবং আমরা জানি যে আগে কষ্ট ভোগ করলে পরে সহজতা লাভ হয়।\n← পরকালের পথে যাত্রা পর্ব-১৩। গুনাহগার মুসলিমদের অবস্থা। অডিও সিরিজ ডাউনলোড করুন\nপরকালের পথে যাত্রা পর্ব – ১৫। কিয়ামতের পরিচয় । অডিও সিরিজ ডাউনলোড করুন →\nTotal Visit : 114138


বঙ্গবন্ধু জাতীয় কৃষি পদকপ্রাপ্ত বিজ্ঞানী ড. মোঃ ওমর আলীকে সংবর্ধনা দেওয়া হয়েছে। কৃষিক্ষেত্রে বিশেষ অবদানের স্বীকৃতিস্বরূপ তাঁকে ‘বঙ্গবন্ধু জাতীয় কৃষি পুরস্কার-১৪২৪’ প্রদান করা হয়।\nনাটোরের লালপুর উপজেলা প্রেসক্লাবের পক্ষ থেকে শুক্রবার (২০ আগস্ট ২০২১) সংবর্ধনা প্রদান করা হয়।\nপ্রেসক্লাবের সভাপতি আব্দুল মোত্তালেব রায়হানের সভাপতিত্বে ও মোয়াজ্জেম হোসেনের সঞ্চালনায় উপস্থিত ছিলেন, নর্থ বেঙ্গল সুগার মিলের ব্যবস্থাপনা পরিচালক কৃষিবিদ হুমায়ুন কবীর, উপজেলা নির্বাহী কর্মকর্তা (ভারপ্রাপ্ত) শাম্মী আক্তার, লালপুর থানার ভারপ্রাপ্ত কর্মকর্তা মো. ফজলুর রহমান, যুব উন্নয়ন কর্মকর্তা উমিরুল ইসলামসহ প্রেসক্লাবের সদস্য ও সুধীবৃন্দ।\nনাটোরের লালপুর উপজেলার মনিহারপুর গ্রামে ১৯৬৫ সালের ১২ জুলাই জন্মগ্রহণ করেন। তিনি একজন গবেষক ও বিজ্ঞানী এবং কবি ও বাংলাদেশ টেলিভিশনের একজন তালিকাভুক্ত গীতিকার। পিতা মরহুম ইয়াছিন আলী মন্ডল ও মাতা মোসা. শামসুন্নাহার বেগম। স্ত্রী মোছা. মোমেনা খাতুন। তাঁদের দুই সন্তান- সাদমান বিন ওমর সৈকত ও মোকতাদীর মাহদী বিন ওমর শাফী।\nতিনি ভেল্লাবাড়ীয়া সরকারি প্রাথমিক বিদ্যালয় থেকে ১৯৭৪ সালে পঞ্চম শ্রেণি, দাদপুর গড়গড়ী উচ্চ বিদ্যালয় থেকে ১৯৮০ সালে এসএসসি (বিজ্ঞান), পাবনা এডওয়ার্ড বিশ্ববিদ্যালয় কলেজ থেকে ১৯৮২ সালে এইচএসসি (বিজ্ঞান), বাংলাদেশ কৃষি বিশ্ববিদ্যালয়, ময়মনসিংহ থেকে ১৯৮৭ সালে স্নাতক (সম্মান) ও ১৯৮৯ সালে স্নাতকোত্তর ডিগ্রি অর্জন করেন। তিনি পঞ্চম ও অসটম শ্রেণিতে বৃত্তি প্রাপ্ত হন। তিনি শিক্ষার সকল স্তরেই প্রথম বিভাগ/শ্রেণি প্রাপ্ত হন। তিনি ২০১১ সালে রাজশাহী বিশ্ববিদ্যালয় ও আন্তর্জাতিক গবেষণা প্রতিষ্ঠান ইকারডা, সিরিয়া-এর যৌথ গবেষণার মাধ্যমে কৃষিতত্ত্ব বিষয়ে ডক্টরেট ডিগ্রি অর্জন করেন।\nতিনি ১৯৯২ সালের ১ সেপ্টেম্বর বাংলাদেশ কৃষি গবেষণা ইনস্টিটিউট এর সরেজমিন গবেষণা বিভাগ, বগুড়ায় বৈজ্ঞানিক কর্মকর্তা (কৃষিতত্ত্ব) হিসেবে চাকুরীতে যোগদান করেন। যোগদানের শুরু থেকে ২০০৫ সালের ৩০ মে পর্যন্ত ১২ বছর ৯ মাস বৈজ্ঞানিক কর্মকর্তা (কৃষিতত্ত্ব), সরেজমিন গবেষণা বিভাগ, বগুড়া এবং ডাল গবেষণা কেন্দ্র, বাংলাদেশ কৃষি গবেষণা ইনস্টিটিউট (বারি), ঈশ্বরদী, পাবনায় কর্মরত ছিলেন।\n২০০৫ সালের ৩১ মে থেকে ২০১২ সালের ৯ সেপ্টেম্বর পর্যন্ত ৭ বছর ২ মাস উর্ধ্বতন বৈজ্ঞানিক কর্মকর্তা (কৃষিতত্ত্ব), ডাল গবেষণা কেন্দ্র, ঈশ্বরদী, পাবনা এবং ডাল গবেষণা উপকেন্দ্র, বারি, গাজীপুর কর্মরত ছিলেন।\n২০১২ সালের ১০ সেপ্টেম্বর থেকে ২০২০ সালের ১৮ মে পর্যন্ত ৭ বছর ৮ মাস প্রধান বৈজ্ঞানিক কর্মকর্তা (কৃষিতত্ত্ব), ডাল গবেষণা উপ-কেন্দ্র বারি, গাজীপুর কর্মরত ছিলেন। ২০২০ সালের ১৯ মে থেকে তিনি ডাল গবেষণা উপ-কেন্দ্র, বাংলাদেশ কৃষি গবেষণা ইনস্টিটিউট (বারি), গাজীপুর মুখ্য বৈজ্ঞানিক কর্মকর্তা ও বিভাগীয় প্রধান হিসেবে কর্মরত আছেন।\n‘সোনালী মাঠ’ ও ‘জীবন নদী’ নামে তাঁর দুটি কাব্যগ্রন্থ ২০০৯ সালে প্রকাশিত হয়েছে। ২০২১ সালে তিনি আরো একটি কাব্য গ্রন্থ-‘হৃদয়ে বঙ্গবন্ধু’ প্রকাশ করতে চলেছেন। এছাড়াও দেশী-বিদেশী পত্র-পত্রিকা, জার্নালে ১৯০ টি লেখা ও গবেষণা প্রবন্ধ প্রকাশিত হয়েছে। তিনি বাংলাদেশ টেলিভিশনের একজন তালিকাভূক্ত গীতিকার হিসেবে তাঁর রচিত আট’শরও বেশি গান রয়েছে।\nতিনি বাংলাদেশে মসুর ডাল গবেষণার উন্নয়নে মূল্যবান অবদানের জন্য বিশিষ্ট বিজ্ঞানীর কৃতিত্ব পুরষ্কার, বারি, বাংলাদেশ ও ইকার্ডা, সিরিয়া-এর ফ্রেন্ডশীপ ডে ১৪ ফেব্রুয়ারি ২০০৪ এবং ছোলার ডাল গবেষণায় উন্নয়নে অবদানের জন্য সিজিআইআর-এর কিং বাউদউইন পুরষ্কার, ২০০২ এবং ইকরিসাট, ইন্ডিয়া-এর ডোরেন মাশলার অ্যাওয়ার্ড, ২০০২ দলীয় সদস্য হিসেবে বারি, বাংলাদেশ ও ইকরিসাট, ইন্ডিয়া-এর ফ্রেন্ডশীপ ডে ১৬ জানুয়ারি ২০০২ সালের সম্মাননা অর্জন করেন।\nতিনি সাধারণ সম্পাদক, বাংলাদেশ কৃষিতত্ত্ব সমিতি (২০১৯-২০২২, দুই মেয়াদ); জেষ্ঠ্য সহ-সভাপতি, বাংলাদেশ কৃষি গবেষণা ইনস্টিটিউট বিজ্ঞানী সমিতি (২০১৯ থেকে চলমান); দপ্তর সম্পাদক, বাংলাদেশ কৃষি গবেষণা ইনস্টিটিউট বিজ্ঞানী সমিতি (২০১৭-২০১৮); সদস্য সচিব, বঙ্গবন্ধু কৃষিবিদ পরিষদ, পাবনা (২০০৯-২০১৫); সাধারণ সম্পাদক (ভারপ্রাপ্ত), বাংলাদেশ কৃষিবিদ ইনিস্টিটিউশন, পাবনা (২০০৬-২০০৭); সহ-সাধারণ সম্পাদক, বাংলাদেশ কৃষিবিদ ইনিস্টিটিউশন, পাবনা (২০০৬-২০০৭ ); সহ-সাধারণ সম্পাদক, বাংলাদেশ কৃষিবিদ ইনিস্টিটিউশন, পাবনা (২০০৪-২০০৫); সদস্য, বঙ্গবন্ধু কৃষিবিদ পরিষদ (২০০৬); সদস্য, কৃষিবিদ ইনিস্টিটিউশন বাংলাদেশ, বগুড়া (১৯৯৩-১৯৯৪); আজীবন সদস্য, কৃষিবিদ ইনিস্টিটিউশন বাংলাদেশ (১৯৯৩); আজীবন সদস্য, বাংলাদেশ কৃষিতত্ত্ব সমিতি (১৯৯৫); সদস্য, বাংলাদেশ বিজ্ঞান উন্নয়ন সমিতি (১৯৯৩)।\nadmin0August 20, 2021 কৃষি-পরিবেশ


নাগাল্যান্ডে কুকুরের মাংস নিষিদ্ধ: এবার কি সব আমিষে হাত পড়বে\nনিষ্ঠুরতার কারণ দেখিয়ে যেভাবে নাগাল্যান্ডে কুকুরের মাংস বিক্রি (কাঁচা বা রান্না করা) এবং খাওয়া নিষিদ্ধ করা হয়েছে, একই যুক্তিতে আগামী দিনে ভারতে যে কোনও রকমের মাংস বা মাছ খাওয়া নিষিদ্ধ হতে পারে। বস্তুত কিছু নিরামিষাশী এবং তথাকথিত পশুপ্রেমী সংগঠনের আবদারে বিজেপি-র সমর্থনপুষ্ট নাগাল্যান্ড সরকার সে রাজ্যের মানুষের একটি প্রচীন প্রথার অবলুপ্তি ঘটালো। কুকুর নাগাল্যান্ডের কয়েকটি ট্রাইবের কাছে কেবল আহারযোগ্য মাংস নয়— তাদের চিরায়ত সংস্কৃতি এবং ঐতিহ্যের সঙ্গে ওতপ্রোত হয়ে রয়েছে। নাগাদের ঘরে ঘরে সবাই কিন্তু কুকুরের মাংস খায় না, তবে যারা খায় তাদের কাছে সেটা খুবই গুরুত্বপূর্ণ এবং তা খাদ্যেরও অধিক। যেমন বাঙালির কাছে মাছ কিংবা ভারতের বহু জনগোষ্ঠীর কাছে শুয়োর। লাগাল্যান্ডে কুকুরের মাংস নিষিদ্ধ করার ঘোষণা উত্তর-পূর্বাঞ্চলের উপজাতি মানুষের বিরুদ্ধে অস্ত্র হিসেবে ব্যবহৃত হবে— তার মধ্যে হিংসা, ঘৃণা এবং জাতপাত সবই রয়েছে।\nখাদ্যের পছন্দ-অপছন্দ আজ আমাদের প্রতিদিনই জাতপাত, উগ্রহিন্দুত্ব কিংবা উগ্র জাতীয়তাবাদের দিকে ঠেলে নিয়ে চলেছে। যেমন গরুকে যারা রক্ষা করতে চায় তারা তা কার্যকর করার জন্য তারা চরম হিন্দু জাতীয়রাবাদকে অস্ত্র করেছে। কুকুরকেও সেই তালিকায় তুলে আনা হল। অনেক দিন থেকেই কুকুরের মাংস খাওয়ার বিষয়টাকে সভ্যতা, বিশুদ্ধতা এবং দেশপ্রেমের সঙ্গে যুক্ত করা হয়েছে। এখন কুকুরের মাংসের ওপর নিষেধাজ্ঞা একটা অস্ত্র হিসেবে ব্যবহার করা হবে। কিন্তু কুকুরের মাংসকে যাঁরা তাঁদের খাদ্য সংস্কৃতির অংশ বলে মনে করেন তাঁরা নিশ্চয়ই লড়াইটা লড়বেন। স্বাধীনতার পর থেকেই লাগাল্যান্ড শসস্ত্র সংঘাত, মানবাধিকার লঙ্ঘন, আতঙ্ক এবং গভীর নিরাপত্তাহীনতার মধ্যে দিয়ে চলেছে। কুকুরের মাংসে নিষেধাজ্ঞা এমন একটা সময় জারি করা হল যখন প্রায় একই সঙ্গে আর্মড ফোর্সেস পাওয়ার্স অ্যাক্ট (আফসপা)-র মতো মানবাধিকার বিরোধী কালা-আইনের কার্যতারিতা সে রাজ্যে বাড়ানো হয়েছে। এর মধ্যে দিয়ে যে বার্তাটি নাগাদের কাছে পৌঁছলো তা হচ্ছে— ‘ভারত কুকুরদের রক্ষা করতে পারে কিন্তু নাগাদের রক্ষা কতরতে পারে না।’\nতথাকথিত পশু অধিকার কর্মীদের দীর্ঘদিনের আন্দোলনের ফলে এই সিদ্ধান্ত নিয়েছে বলে জানিয়েছে নাগাল্যান্ড সরকার। পশু অধিকার কর্মীদের বক্তব্য, কুকুরের ওপর নিষ্ঠুরতা বন্ধে এই সিদ্ধান্ত এক যুগান্তকারী পদক্ষেপ। তবে সুশীল সমাজের কয়েকটি গোষ্ঠী এই সিদ্ধান্তের সমালোচনা করে বলছেন, এই নিষেধাজ্ঞা রাজ্যের মানুষের খাদ্যরীতির ওপর হামলা। তবে এই নিষেধাজ্ঞা কিভাবে কার্যকর করা হবে, তার বিস্তারিত জানায়নি সরকার। কারও মতে প্রক্যশ্য নিষ্ঠুরতাই যদি কারণ হয় তাহলে তো কুকুরের মাংস নিষেধ না করে কুকুর নিধনের আধুনিক পদ্ধতি গ্রহণের নির্দেশ দেওয়া যেত। তা করা হয়নি।\nগণমাধ্যম বলছে, বস্তায় ভরে কয়েকটি কুকুর বিক্রি করার উদ্দেশ্যে নিয়ে যাওয়া হচ্ছে, এমন একটি ছবি সামাজিক মাধ্যমে ব্যাপকভাবে ছড়িয়ে পড়ার প্রেক্ষাপটে এই নিষেধাজ্ঞা এলো। ফেডারেশন অফ ইন্ডিয়ান অ্যানিম্যাল প্রোটেকশন অর্গানাইজেশন (এফআইএপিও) জানিয়েছে, ‘কুকুরগুলোকে যেভাবে শোচনীয় অবস্থায়, বস্তার ভেতরে বাধা অবস্থায় কাঁচা বাজারে বিক্রির জন্য রাখা হয়েছে, যেখানে মাংস খাওয়ার উদ্দেশ্যে সেগুলোকে অবৈধভাবে কাটা হচ্ছে, ব্যবসা করা হচ্ছে, তা দেখে তারা অত্যন্ত দুঃখ পেয়েছে।’\nকিছু দিন ধরেই সোশ্যাল মিডিয়ায় একটি ছবি ভাইরাল হয়ে গিয়েছিল। ছবিতে দেখা যাচ্ছিল যে বস্তায় করে কুকুর নিয়ে যাওয়া হচ্ছে। পশ্চিমবঙ্গ থেকে কুকুরগুলি নিয়ে যাওয়া হয়েছে বলে দাবি করেন একজন ট্যুইটার ব্যবহারকারী। এই খবর প্রকাশ্যে আসতে হস্তক্ষেপ করেন প্রাক্তন কেন্দ্রীয় মন্ত্রী মানেকা গান্ধী। কুকুরের আমদানি-রফতানি বন্ধ করার জন্য নাগাল্যান্ড পুলিশের কাছে আবেদন করেন মানেকা। এই নিয়ে হইচই শুরু হতেই মাংসের ওপরে নিষেধাজ্ঞা জারি হয় নাগাল্যান্ডে।\nকিন্তু এই পশুপ্রামীরা কেন কেবল কুকুরের ওপর নির্যাতনই দেখতে পেল? তারা দেখেনি কীভাবে ছাল ছাড়ানো আস্ত ছাগল রাস্তার ধারে প্রকাশ্যে টাঙানো থাকে মাংস বিক্রির জন্য? কী আদিম পদ্ধতিতে প্রকাশ্যে ভরা বাজারের মধ্যে মুরগি কেটে বিক্রি করা হয়— তাঁরা দেখত পাননি?\nনাকি ব্রিটিশ আমল থেকে নাগাদের ‘সভ্য’ করার যে যোজনা শুরু হয়েছিল কুকুরের মাংস খাওয়া বন্ধ করারটা সেই প্রকল্পেরই অংশ? উত্তর-পূর্বাঞ্চলের মানুষদের ‘ভারতীয়’ করে তোলার এই প্রকল্প আর কত দিন জারি থাকবে?\nকুকুরের মাংস বিক্রির ওপর নিষেধাজ্ঞা জারি করার জন্য নাগাল্যান্ড সরকারের প্রতি আহ্বান জানায় এফআইএপিও। নাগাল্যান্ডে কুকুরের মাংস বিক্রির বিরুদ্ধে অনেক দিন ধরেই আন্দোলন চালিয়ে আসছে বেশ কয়েকটি পশু রক্ষা সংগঠন। হিউম্যান সোসাইটি ইন্টারন্যাশনাল নামের একটি সংস্থার ধারণা, নাগাল্যান্ডে বছরে অন্তত ৩০ হাজার কুকুর খাওয়া হয়। কাঁচাবাজারে জীবন্ত বিক্রির পর কাঠের লাঠি দিয়ে পিটিয়ে সেগুলোকে হত্যা করা হয়।\nব্যাপকভাবে না হলেও চীন, দক্ষিণ কোরিয়া এবং থাইল্যান্ডেও কুকুর খাওয়া হয়ে থাকে। মাংসের যোগানে টান পড়ায় সে দেশের সমস্ত পোষা কুকুর জব্দ করার নির্দেশ দিয়েছেন উত্তর কোরিয়ার সর্বময় কর্তা কিম জং-উন। শুধুমাত্র মাংস খাওয়ার জন্য এশিয়া জুড়ে প্রতি বছর ৩ কোটি কুকুর ও ১০ কোটি বিড়াল হত্যা করা হয়। চিন, দক্ষিণ কোরিয়া, ইন্দোনেশিয়া, কম্বোডিয়া, লাওস, ভিয়েতনাম এবং উত্তর পূর্ব ভারতের বেশিরভাগ অংশে কুকুর ও বিড়ালের মাংসের ব্যাপক চল রয়েছে। তবে, হংকং, ফিলিপিন্স, তাইওয়ান, থাইল্যান্ড ও সিঙ্গাপুর কুকুরের মাংসের ব্যবসা ও ব্যবহার সম্পূর্ণ নিষিদ্ধ করেছে।\nNagaland Non Veg Food Dog Meat


অবশেষে হাথরাসে ঢুকল সংবাদমাধ্যম, কী বলল নির্যাতিতার পরিবার? - Mahanagar Barta\nHome/দেশ/অবশেষে হাথরাসে ঢুকল সংবাদমাধ্যম, কী বলল নির্যাতিতার পরিবার?\nমহানগরবার্তা ওয়েবডেস্ক:উত্তর প্রদেশের হাথরাস গণধর্ষণ কান্ডে অবশেষে নতি স্বীকার করল সরকার এবং পুলিশ প্রশাসন। দীর্ঘ ২৭ ঘন্টা ধরে সংবাদমাধ্যমের একটানা নাছোড়বান্দা মনোভাবের কাছে অবশেষে পিছু হঠতে বাধ্য হলেষ তাঁরা। হাথরাসে ঢোকার অনুমতি দেওয়া হল সংবাদমাধ্যমকে। তাঁদের প্রতিনিধিদের সঙ্গে কথা বললেন হাথরাস গণধর্ষণ কান্ডের নির্যাতিতা তরুণীর পরিবারের সদস্যরা। যদিও এখনও পর্যন্ত শুধুমাত্র সংবাদমাধ্যমের প্রতিনিধিরাই এই অনুমতি পেয়েছেন বলে জানা গেছে।\nগতকাল সকাল থেকে সংবাদমাধ্যমের একটানা অনড় মানসিকতার কাছে পরাজিত হয়ে আজ শনিবার তাঁদের নির্যাতিতা তরুণীর পরিবারের সঙ্গে কথা বলতে দেওয়া হয়েছে। ওই তরুণীর বাবা, মা, কাকা ও অন্যান্য আরো অনেকের সঙ্গেই কথা বললেন সাংবাদিকরা। জানা যাচ্ছে পরিবার জানিয়েছে, হাথরাসের ওই তরুণী মূল ঘটনার পর প্রায় তিন থেকে চার দিন অজ্ঞান হয়ে ছিলেন। পরে জ্ঞান ফিরলে পরিবারের লোকেদের কাছে তিনি ঘটনার কথা জানান। এরপরেই পুলিশের কাছে ধর্ষণের লিখিত অভিযোগ জানায় তরুণীর পরিবার। কিন্তু সেই অভিযোগের কোনো কপি তাঁদের হাতে দেওয়া হয় নি। এই ঘটনার নারকো টেস্টের কথা তুললে তরুণীর উপর নির্যাতনের প্রমাণের জন্য যে কোনো পরীক্ষা করতেই রাজি আছেন বলে জানান তাঁরা।\nতরুণীর পরিবারের লোকজন মিথ্যা বলছেন, পুলিশের এহেন অভিযোগকে একেবারেই উড়িয়ে দেন তাঁরা। তাঁরা জানান, তাঁদের কিছুই গোপন করার নেই। গল্প বানিয়ে বলার মতো পরিস্থিতিও নেই। এছাড়া তরুণীর ময়না তদন্তের রিপোর্ট পরিবারের লোকেরা দেখতে চাইলে পুলিশের ডিএম তাতে রাজি হন নি বলেও অভিযোগ করেছেন তাঁরা।\nপ্রসঙ্গত, হাথরাসে দলিত তরুণীর গণধর্ষণ ও মৃত্যুর এই ঘটনায় এখন উত্তাল গোটা দেশ। প্রথম থেকেই নির্যাতিতা তরুণীর পরিবারের সঙ্গে যোগাযোগ বিচ্ছিন্ন করার ব্যবস্থা করা হয়েছিল। ঘটনা সামনে আসার পর থেকেই এতে পুলিশ প্রশাসনের ভূমিকা নিয়ে প্রশ্ন উঠতে শুরু করে একে একে। সামগ্রিক চাপে গতকাল সরকারের তরফ থেকে হাথরাসের পুলিশ সুপার ও ডিএমকে সাসপেন্ড করা হয়।


ড. নীলিমা ইব্রাহীম - Golden Femina\nবাংলা একাডেমীর প্রথম নারী মহাপরিচালক\nআকাশের দিকে তাকালে ‘সাঙান গগনে ঘোর ঘনঘটা’র কথাই মনে হয়। এ যে আষাঢ় মাস, বর্ষা ঋতু- সে আর পঞ্জিকার পাতা খুলে বলতে হয় না। প্রকৃতিই সময়ের দর্পন হয়ে দেখা দেয়। বর্ষা বাঙালির প্রাণের ঋতু- অনেকভাবেই ভেবেছি কথাটা; সত্যিই এ ঋতু আমাদের ফসলের ঋতু, রবীন্দ্রনাথের ঋতু, পদাবলীর ঋতু আর অবশ্যই কালিদাসের ঋতু। নানা বাঁকে বর্ষা আসে প্রকৃতির নানা কথা নিয়ে, মনের অলিন্দে ঘুরপাক খায়- কী যেনো কী অতীত কথা মনের সেলুলয়েডে ভেসে উঠে; হদিস পাই না। হয়তো সকল ব্যাথার সকল ছবি মনের আয়নায় ধরা দেয় না। এ তো মনেরই রসায়ন, আমার কী!\n১৯২১ সালের ১১ অক্টোবর খুলনা জেলার বাগেরহাট মহকুমার মূলঘর গ্রামের জমিদার পরিবারে তাঁর জন্ম। মা কুসুম কুমারী সামাজিক কার্যক্রমে যুক্ত ছিলেন। মহিলা সমিতির কার্যক্রমের সাথে জড়িত ছিলেন এবং এর মাধ্যমে তৃণমূল পর্যায়ের নারীদের আয় বৃদ্ধি ও উন্নয়নের লক্ষ্যে নিবেদিত প্রাণ ছিলেন। বাবা প্রফুল্ল কুমার রায় বাহাদুর উকিল ছিলেন। ব্রিটিশ বিরোধী আন্দোলনে রাজনীতিবিদদের প্রতি অহেতুক হয়রানিমূলক মামলা প্রদান করা হতো। কোর্টের উকিলরা সাধারণত তা নিতে চাইতো না। কিন্তু প্রফুল্ল কুমার রায় বাহাদুর তা স্বেচ্ছায় গ্রহণ করতেন। সরকারের অনৈতিক আর অন্যায় কাজের বিরোধীতা করতেন। ফলে নানা সময়ে পুলিশ আসতো ঘর তালাশ করতে। নীলিমা ইব্রাহীমের মা আর পিসি মা মিলে সব কাগজপত্র লুকিয়ে রাখতেন। তাঁর বাবার কাকা নগেন্দ্রনাথ সেন ব্রিটিশ বিরোধী আন্দোলনে জড়িত থাকায় বহুবার জেল খেটেছেন। মামা অনুজা সেন গুপ্ত ট্রেগার্টকে মারতে গিয়ে ধরা পড়ার পূর্বক্ষণে পটাশিয়াম সায়ানাইড খেয়ে আত্মাহুতি দেন এবং আরেক মামা বোমা বানাতে গিয়ে ধরা পড়েন। ইংরেজ সরকার তাঁর হাতের সবগুলো আঙুল ইলেকট্রিক শকে জোড়া লাগিয়ে দেন যা দিয়ে কোনো কাজ করতে পারতেন না। এরকম রাজনৈতিক পরিমণ্ডলেই বেড়ে উঠেন নীলিমা ইব্রহীম। দুই ভাই সাত বোনের মধ্যে তিনি দ্বিতীয়।\nপড়াশুনার হাতেখড়ি পরিবারেই। তারপর পাঠশালা ও প্রাথমিক বিদ্যালয়ে। ভর্তি হলেন খুলনা করোনেশন গার্লস হাই স্কুলে। এই বিদ্যালয় থেকেই ১৯৩৫ সালে ম্যাট্রিকুলেশন পাশের পর ভর্তি হন কোলকাতার বিখ্যাত ভিক্টোরিয়া কলেজে (বর্তমানে ভিক্টোরিয়া ইনিস্টিটিউশন)। সেখান থেকেই ১৯৩৭ সালে আই. এ পাশ করেন। এরপরই কোলকাতা বিশ্ববিদ্যালয়ে ভর্তি হন অর্থনীতি বিভাগে। এরপর ১৯৪০ সালে অর্থনীতি বিভাগ থেকে অনার্স সম্পন্ন করেন। একই বছর তিনি অর্থনীতি বিষয়ে এম,এ ক্লাশে ভর্তি হন কোলকাতা বিশ্ববিদ্যালয়ে। তবে এম এ পরীক্ষার আগে মায়ের অসুস্থতার জন্যে বাড়ি ফিরে আসেন এবং মাকে নিয়ে ডাক্তারের পরামর্শে হাওয়া বদল করতে যান এবং নিবিষ্ট মনে মায়ের সেবা করেন। ফলে এম. এ পরীক্ষা দিতে অস্বীকৃতি জানান। অর্থনীতিতে এম.এ. পড়া আর শেষ করা সম্ভব হয়ে উঠেনি। শেষ পর্যন্ত স্কটিশ চার্চ কলেজ থেকে বি. টি সম্পন্ন করেন। কিন্তু এম.এ পাশের অদম্য ইচ্ছাটা মনে ধরে রেখেছিলেন। এরপর বন্ধু-বান্ধব আর শুভাকাঙ্ক্ষীদের পরামর্শে ১৯৪৩ সালে তিনি বাঙলায় ভর্তি হন কোলকাতা বিশ্ববিদ্যালয়ে। এবার অবশ্য এম. এ. ডিগ্রী অর্জন করতে আর কোনো সমস্য হলো না এবং প্রথম শ্রেণিতে উত্তীর্ণ হন।\n১৯৪৫ সালের ১৪ ডিসেম্বর স্পেশাল ম্যারেজ অ্যাক্ট ১৮৭২ (১৮৭২ সালের ‘দি স্পেশাল ম্যারেজ অ্যাক্ট’-এর আওতায় এখনো বিয়ে রেজিস্ট্রি হচ্ছে। আইনটি বাঙলাদেশের জনগণের জন্য কার্যকর হয় ১৯৭৩ সালে। এ আইনের আওতায় সরকারের আইন মন্ত্রণালয় ম্যারেজ রেজিস্ট্রার হিসেবে নগরের পাটুয়াটুলির শরৎচন্দ্র ব্রাহ্ম প্রচারক নিবাসের আচার্য ও ট্রাস্টি রেভা-প্রাণেশ সমাদ্দারকে নিয়োগ দেয়। দেশে তিনিই একমাত্র রেজিস্ট্রার। তাঁর বাড়িটিই রেজিস্ট্রি অফিস হিসেবে ব্যবহূত হচ্ছে) এর অধীনে নিজ পছন্দে ডা. ইব্রাহীমের সাথে পরিনয় সূত্রে আবদ্ধ হন। ১৯৪৬ সালে চলে আসেন ঢাকায়। জীবনসঙ্গী ডা. ইব্রাহীম সেনাবাহিনীর চাকুরি ছেড়ে দিয়ে মেডিক্যাল কলেজে যোগ দেন। পরবর্তীতে বরিশালে বদলি হয়ে যান। নীলিমা ইব্রাহীমও চলে আসেন বরিশাল। একসময় বরিশাল সাহিত্য সম্মেলনের আয়োজন করা হয়। সেখানে কবি সুফিয়া কামাল, প্রিন্সিপাল ইব্রাহীম খান, গোলাম মোস্তাফাসহ আরও অনেকেই উপস্থিত ছিলেন। সেই সম্মেলনে নীলিমা ইব্রাহীম সংক্ষিপ্ত বক্তব্য রাখেন; তাঁর বক্তব্য শুনে প্রিন্সিপাল ইব্রাহীম খাঁ মুগ্ধ হয়ে যান। তিনিই তৎকালীন ঢাকা বিশ্ববিদ্যালয়ের উপাচার্য ড. জেনকিন্সের সহযোগিতায় নীলিমা ইব্রাহীমকে রিসার্চ স্কলার হিসেবে চাকুরিতে যোগদানের ব্যবস্থা করে দেন। তার কিছুদিন পর নীলিমা ইব্রাহীম সহকারি অধ্যাপক হিসেবে বাঙলা বিভাগে যোগ দেন। এক নাগাড়ে ১৯৮২ সাল পর্যন্ত ঢাকা বিশ্ববিদ্যালয়ে অধ্যাপনা করেন। ১৯৫৯ সালে ড. শশী ভূষন দাশগুপ্তের তত্ত্বাবধানে বাঙলা নাটকে সামাজিক রাজনৈতিক প্রেক্ষাপটের উপর পিএইচডি ডিগ্রি অর্জন করেন।\n১৯৬৯ সালের গণঅভ্যুত্থানে নীলিমা ইব্রাহীম সক্রিয়ভাবে জড়িয়ে পড়েন। সে সময়ে প্রতিদিনের আন্দোলনের খবরা খবর নিয়ে ছাত্র নেতারা তাঁর বাড়িতে আসতেন। কেন্দ্রীয় ছাত্র সংগ্রাম পরিষদের সদস্যরা রাতের পর রাত তাঁর বৈঠকখানায় বসে আন্দোলনের পরিকল্পনা করেছেন, বিভিন্ন বিষয় নিয়ে আলোচনা করেছেন। আগরতলা ষড়যন্ত্র মামলার সময় গোয়েন্দারা প্রায়ই তাঁকে নানা ভাবে জিজ্ঞাসাবাদ করতো এবং মানসিক হয়রানি করতো। এমনও হয়েছে গোয়েন্দাদের নানা রকম নির্যাতনে তাঁকে ঘরছাড়া থাকতে হয়েছে অনেকদিন। তবুও তিনি স্বাধীনতার প্রশ্নে কোনো আপোষ করেননি।\n১৯৭০ সালে ইয়াহিয়া খানের সামরিক শাসনের সময় সে সময়ের উপাচার্য নীলিমা ইব্রাহীমকে ডেকে পাঠান শিক্ষার্থীদের আন্দোলনে প্রশ্রয় দেয়ার অভিযোগে। আরও অনেক প্রগতিশীল শিক্ষককেও ডেকে পাঠানো হয়। তাঁদের মধ্যে ছিলেন ড. এনামুল হক, ড. আবু মোহাম্মদ হাবিবুল্লাহ, ড. সিরাজুল ইসলাম চৌধুরী, মুনীর চৌধুরী, ড. মনিরুজ্জামানসহ আরও বারো-তেরো জন শিক্ষককে। তাঁদের নানা রকম ওয়ার্নিংসহ চিঠি দেয়া হয়।\n১৯৭১ সাল। বাঙালির ইতিহাসের জন্য এক অবিস্মরণীয় অধ্যায়। মুক্তিযুদ্ধের সময় বাঙালি যে সাহসিকতা আর দুর্বার চেতনার প্রতিফলন ঘটিয়েছে- তার কিংবদন্তীতুল্য, তুলনারহিত। মুক্তিযুদ্ধকালীন সময়ে নীলিমা ইব্রাহীম সক্রিয়ভাবে যুক্ত ছিলেন। তাজউদ্দিন আহমদ ও শেখ ফজলুল হক মণির চিঠি আসতো তাঁর কাছে। সে অনুযায়ী কাজ করতেন তিনি।\nবাঙলাদেশের স্বাধীনতার যুদ্ধ : দলিলপত্রের অষ্টম খণ্ডটিতে চোখ রাখুন। মুক্তিযুদ্ধে নারীর অবদানের সামান্য একখণ্ড চিত্র ছিলো সেখানে। ১৬টি খণ্ডের মধ্যে মাত্র একটিতে নারীর অবদানের কথা লিখে কি আমরা দাবি করতে পারি, মুক্তিযুদ্ধে নারীরা কতো বড়ো ভূমিকা পালন করেছিলো? ২৫ মার্চ রাতে মেয়েদের হল থেকে যাঁরা অপহৃত হয়েছিলেন, তাঁদের কোনো খোঁজ কি রাষ্ট্র নিয়েছে? বর্তমান গবেষণার ধারণাটি আমাদের দেশে দুর্বল। মুক্তিযুদ্ধে নারীর অবদানের ওপর বড়ো কোনো গবেষণা চোখে পড়ে না। তারপরেও বেশ কয়েকটি গবেষণা বই দেখেছি- তবে সবগুলোতে একই সুরের ভিন্ন কথন বলে মনে হয়েছে; পূর্ণাঙ্গতা নজরে আসেনি। হয়তো আসবে- এই গবেষণা কর্মগুলোর হাত ধরেই হয়তো আসবে নূতন সময়ের পরিপূর্ণ গবেষণা। কাগজের খবর পড়ে বা ছবি দেখে কেউ কেউ মুক্তিযুদ্ধে নারীর অবদানের ওপর আলো ফেলার চেষ্টা করেন! কিন্তু বই বা কাগজের পাতায় বাস্তবতার কতটুকু প্রতিফলন ঘটানো সম্ভব? যেমন অষ্টম খণ্ডে রাজারবাগ পুলিশ লাইনের সুইপারের জবানবন্দিটি ছাপা হয়েছে। এই একটি লেখাই প্রকাশ করে একাত্তরে মুক্তিযুদ্ধ চলাকালে এ দেশে নারীর ওপর যে নির্যাতন হয়েছিলো, তা কতোটা ভয়ংকর। সুইপার রাবেয়া খাতুনের সাক্ষাৎকার নেওয়া হয়েছিলো ১৯৭৪ সালের ১৮ ফেব্রুয়ারি। রাবেয়া খাতুন বলছেন, ‘এক পাঞ্জাবি কুকুর, কুকুরের মতোই আমার ওপর চড়াও হয়ে আমাকে উপর্যুপরি ধর্ষণ করেছিল’। রাবেয়া খাতুন লাখ লাখ নারীর একজন। রাবেয়া ড্রেন পরিষ্কার করতে করতে সব দেখলেন। আমরা বেগম রাবেয়ার কথা জানলাম। কিন্তু ওই নারীদের খোঁজ নেওয়ার কোনো চেষ্টা করেছি? ওই মেয়েগুলো কাদের? তাদের মা-বাবারা কোথায়? এখনো বেঁচে আছেন তাঁরা? একাত্তরের শহিদ নারীদের কথা কি আমাদের মনে পড়ে? আমরা আজ আর তাঁদের কথা মনে করি না।\nযে চেয়ারম্যান সাহেব আমাকে পাকিস্তানি সেনার হাতে তুলে দিয়েছিলেন, একদিন তিনি এলেন। সব কিছু জেনেও আমি তার পা জড়িয়ে ধরলাম। বললাম, ‘কাকাবাবু, আমাকে বাবার কাছে রেখে আসুন। ছোট্টবেলা থেকে আপনি আমাকে চেনেন। আপনার মেয়ে সুলতানার সঙ্গে আমি একসঙ্গে খেলাধুলা করেছি, স্কুলে পড়েছি। আমাকে দয়া করুন’।\nউনি পা ঝাড়া দিয়ে আমাকে দূরে সরিয়ে দ্রুত বেরিয়ে গেলেন।\n…প্রথমে আমার উপর পাশবিক অত্যাচার করে একজন বাঙালি। আমি বিস্ময়ে বোবা হয়ে গিয়েছিলাম।\n…আমাদের শাড়ি পরতে বা দোপাট্টা ব্যবহার করতে দেয়া হত না। কোন ক্যাম্পে নাকি কোন একটা মেয়ে গলায় শাড়ির ফাঁস লাগিয়ে আত্মহত্যা করেছে।\n…প্রধানমন্ত্রী ঘোষণা করেছেন যে সব রমণী মাতৃভূমির জন্য তাদের সতীত্ব, নারীত্ব হারিয়েছে তিনি তাদের বীরাঙ্গনা আখ্যায় ভূষিত করেছেন। অন্তরের শ্রদ্ধা জানালাম সেই মহানায়কের উদ্দেশ্যে। আমি বীরাঙ্গনা, এতোবড় সম্মান আমি পেয়েছি। আমি ধন্য কিন্তু চোখের জল কেনো জানি না বাঁধা মানতে চায় না।\nবাবাকে দেখবার জন্য, তাদের খবর নেবার জন্য অস্থির হয়ে গেছি। কিন্তু বিশ্বাসযোগ্য এমন কাউকে দেখি না যাঁকে অনুরোধ করা যায়। শেষে পুনর্বাসন কেন্দ্রের কার্যনির্বাহি অফিসার মোসফেকা মাহমুদকে বাবার ঠিকানা দিলাম। পথের দিকে তাকিয়ে থাকি, যেনো খবর পেয়েই বাবা ছুটে আসবেন। কিন্তু না দিন গড়িয়ে সপ্তাহ গেল। খবর পেলাম বাড়িঘর ভেঙ্গে গেছে সে সব মেরামত করা নিয়ে বাবা ব্যস্ত, আসবেন কয়েক দিনের মধ্যে। শুধু উচ্চারণ করলাম,‘বাবা তুমিও’!\nইত্যবসরে আমার গর্ভপাত করানো হলো, কারণ এতদিনে বাস্তবতা বুঝে গেছি।\n…নিয়েলের ভালবাসা, স্নেহ, মমতা আমার অতীতকাল মুছে ফেললো। তারা ব্যানার্জী থেকে আমি হলাম মিসেস টি নিয়েলসন ।\n…স্বদেশে আমার সত্যিকার পরিচয় নেই, তারা ব্যানার্জী মরে গেছে … আমি কোথায়? ওদের কাছে আমি ঘৃণ্য, নিন্দিত, মৃত।\n…দেশে সম্মান মর্যাদা যা পেয়েছি মিসেস টি নিয়েলসন আর টমাসের মা হিসাবে।\n…জন্ম দিলে জননী হওয়া যায় কিন্তু লালন পালন না করলে মা হওয়া যায় না। আমি জন্মেছিলাম সোনার বাঙলায়, লালিত হচ্ছি ডেনমার্কের ভূমিতে। তবুও সেই মাটিতেই হবে আমার শেষ শয্যা…।\n১৯৭৪ সালে বঙ্গবন্ধু একদিন ডেকে পাঠালেন তাঁকে। সরাসরি প্রস্তাব দিলেন বাংলা একাডেমির দায়িত্ব নেওয়ার জন্য। এর আগে একবার বঙ্গবন্ধুর দেওয়া মন্ত্রিত্বের প্রস্তাব ফিরিয়ে দিয়েছিলেন তিনি। অবশেষে বাংলা একাডেমীর মহাপরিচালক পদে তাঁকে জোর করে নিয়োগ দেয়া হয়। শেষ পর্যন্ত তিনি চাকুরি ছেড়ে দেন ১৯৭৫ সালে। তিনি মহিলা পরিষদেরও সভানেত্রী ছিলেন।\n১৯৭৫ সালে বঙ্গবন্ধু হত্যার পর নানাভাবে নির্যাতিত হয়েছেন তিনি। বিশ্ববিদ্যালয় প্রশাসন তাঁকে নানাভাবে হয়রানি করেছে। যেখানেই যেতেন বুঝতে পারতেন- তিনি নজরদারিতে রয়েছেন। জিয়াউর রহমানের শাসনামলে জাপানের এক মন্ত্রীর সাথে পূর্ব বন্ধুত্বের সূত্রে ছোট্ট উপহারকে কেন্দ্র করে এনএসআই-এর রোষানলে পড়েন। অবসর গ্রহণের বৈধ সময়ের আগেই তাঁকে বাধ্যতামূলক এলপিআর দেয়া হয়।\nজীবনের একবারে শেষ প্রান্তে এসে জাতীয় দৈনিকে উপ-সম্পাদকীয় লিখে অসামান্য খ্যাতি অর্জন করেন। ১৯৯৬ সালে আজকের কাগজে ‘মাগো আমি কোইত যাবো’ শীর্ষক উপ-সম্পাদকীয় লিখে তৎকালীন সরকারের মসনদ কাঁপিয়ে দিয়েছিলেন। এ জন্য তাঁর বিরুদ্ধে রাষ্ট্রদ্রোহী মামলা রুজু করা হয়। অসুস্থ শরীরে কন্যার বাড়িতে আশ্রয় নিয়ে পুলিশের গ্রেপ্তারের হাত থেকে রক্ষা পেয়েছিলেন। পালিয়ে থাকা অবস্থায় হাইকোর্টে সশরীরে উপস্থিত হয়ে তিনি জামিনের আবেদন করেন। মামলাটি পরিচালনার দায়িত্বে ছিলেন ভাষা সৈনিক এডভোকেট গাজিউল হক। কিন্তু প্রত্যাখ্যাত হন। তাৎক্ষণিকভাবে তিনি নিম্ন আদালতে হাজির হলে নিম্ন আদালতের হাজার হাজার আইনজীবী আদালত কক্ষে জমায়েত হন এবং তাঁকে জামিন দেয়া না হলে তাঁরা আদালত কক্ষ ত্যাগ করবেন না বলে জানান। শেষ পর্যন্ত নিম্ন আদালত তাঁকে জামিন দিতে বাধ্য হয়।\nনীলিমা ইব্রাহীমের অপূর্ব সাহিত্য ঐশ্বর্য রয়েছে। তাঁর উল্লেখযোগ্য সাহিত্য কর্মগুলোর মধ্যে আছে-\nআর আমি, কিংবা আমার মতো একাত্তর উত্তর প্রজন্ম- নীলিমা ইব্রাহীমের কাছেই শিখেছি মুক্তিযুদ্ধের নান্দীপাঠ। আমি ব্যক্তিগতভাবে নীলিমা ইব্রাহীমের ‘আমি বীরাঙ্গনা বলছি’ বইটির মাধ্যমেই জেনেছি আমাদের মুক্তিযুদ্ধে নারীর অবদানের কথা, জেনেছি সন্তান হয়ে আমরা কী করে আমাদের মায়েদের দূরে ঠেলে দিয়েছি। ১৮ জুন ছিলো নীলিমা ইব্রাহীমের প্রয়ান দিবস। এই দিনে আমি আমার বীরাঙ্গনা মায়েদের কাছে হাত জোড় করে ক্ষমা চাই। হৃদয়ের সমস্ত সত্যগুলো তাঁদের পবিত্র পায়ের নিচে এনে রেখে বলতে চাই- মা, মা গো এইবার মুখ তুলে তাকাও। ফিরে এসো এই বাঙলাদেশে। এখনো তোমার সন্তানেরা বুকে ধারণ করে আছে একাত্তরকে। তোমরা তাদের দিকে তাকাও। মা, চেয়ে দেখো- এখনও প্রতিশোধ স্পৃহায় দু চোখ জাজ্বল্যমান আমাদের। অতীত ভুলিনি মা, লাল-সবুজের পতাকা আমার চিরঞ্জীব অনুপ্রেরণা। তুমি আমার সেই অনুপ্রেরণার মধ্যলোকে দীপাবলী হবে না?\nতথ্যসূত্র : blog.bdnews24.com


বিডিটুডে.নেট:'এ বিমানটি কিভাবে ফিটনেস সনদ পেল?'\n'এ বিমানটি কিভাবে ফিটনেস সনদ পেল?'\nসিপিবি’র সভাপতি মুজাহিদুল ইসলাম সেলিম ও সাধারণ সম্পাদক মো. শাহ আলম বিবৃতিতে বলেছেন, নিরাপদ যাত্রার অঙ্গীকার দিয়ে মৃত্যুর মুখে ঠেলে দেয়ার অপরাধে যারা দায়ী তাদের বিরুদ্ধে কঠোর ব্যবস্থা গ্রহণ করতে হবে। এর পাশাপাশি নিহতদের পরিবারগুলোকে যথোপযুক্ত ক্ষতিপূরণ দেওয়া এবং আহতদের উপযুক্ত চিকিৎসার ব্যবস্থা করার জন্য বাংলাদেশ ও নেপালের সরকারের প্রতি আহ্বান জানান তারা।\nনেপালের রাজধানী কাঠমন্ডুতে ত্রিভুবন বিমানবন্দরে বাংলাদেশি বিমান বিধ্বস্ত হওয়ার ঘটনায় হতাহতের প্রতি গভীর শোক ও স্বজনহারা পরিবারসমূহের প্রতি আন্তরিক সমবেদনা জানিয়ে দেয়া বিবৃতিতে সিপিবি নেতৃবৃন্দ একথা বলেন।\nবিবৃতিতে তারা আরো বলেন, এ দুর্ঘটনায় মৃত্যুবরণকারী দেশি-বিদেশি সকলের মৃত্যুতে কমিউনিস্ট পার্টির পক্ষ থেকে গভীর শোক জানাচ্ছি। এ সকল মৃত্যু স্বীয় দেশ ও জাতির জন্য অপূরণীয় ক্ষতি বহন করছে। নেতৃবৃন্দ স্বজনহারা পরিবারসমূহের প্রতি আন্তরিক সমবেদনা জানান।\nনেতৃবৃন্দ বলেন, সংবাদ মাধ্যমে জানা যাচ্ছে বিধ্বস্ত বিমানটি বারবার যান্ত্রিক ত্রুটির সম্মুখীন হয়েছে। জনগণের মত আমাদেরও প্রশ্ন এ বিমানটি কিভাবে ফিটনেস সনদ পেল? শোনা যাচ্ছে ত্রিভুবন বিমানবন্দরের কন্ট্রোল রুমের ভুল সিদ্ধান্তের কারণে এ দুর্ঘটনা ঘটেছে। কেউ বলছে বিমানের পাইলটের ইচ্ছার বিরুদ্ধে তাকে বিমান চালনায় বাধ্য করেছে বিমান কোম্পানী। নেতৃবৃন্দ বলেন, সবগুলো বিষয়কে মাথায় নিয়ে তদন্ত কমিটি করে দুর্ঘটনার কারণ উদঘাটন করতে হবে। নিরাপদ যাত্রার অঙ্গীকার দিয়ে মৃত্যুর মুখে ঠেলে দেয়ার অপরাধে যারা দায়ি তাদের বিরুদ্ধে কঠোর ব্যবস্থা গ্রহণ করতে হবে।


‘এই সময়’ নিউজ\nচট্টগ্রামে করোনাভাইরাস পরীক্ষার প্রথম ও প্রধান পরীক্ষাগারে আজ শুক্রবার (২৯ মে) থেকে আগামী রবিবার (৩১ মে) পর্যন্ত তিন দিন করোনাভাইরাসের নমুনা পরীক্ষা হবে না। ওই ল্যাবের প্রধানসহ আরও এক কর্মী করোনায় আক্রান্ত হওয়ার পর ল্যাব জীবাণুমুক্ত করার জন্য এই সিদ্ধান্ত নেওয়া হল।\nবিষয়টি নিশ্চিত করেছেন বিভাগীয় স্বাস্থ্য পরিচালক ডা. হাসান শাহরিয়ার কবীর। জীবাণুমুক্ত করার কাজ শেষ হলে সোমবার (১ জুন) থেকে পুনরায় নমুনা পরীক্ষা শুরু হবে।\nদেশের গুরুত্বপূর্ণ এই বিশেষায়িত গবেষণা কেন্দ্রে গত ২৬ মার্চ থেকে চট্টগ্রামে করোনা ভাইরাসের নমুনা পরীক্ষার সূচনা হয়। একটানা দুই মাসেরও বেশি টানা নমুনা পরীক্ষার পর সেখানকার ল্যাব প্রধান ও মেডিকেল টেকনোলজিস্ট করোনা ভাইরাসে সংক্রমিত হন।\nএর আগে গত মঙ্গলবার (২৬ মে) করোনা শনাক্ত হয় বিআইটিআইডির ল্যাব প্রধান ডা. শাকিল আহমেদের। চট্টগ্রামে করোনাভাইরাস হানা দেওয়ার পর থেকে গত দুই মাসেরও বেশি সময় ধরে চট্টগ্রামে করোনা ভাইরাস পরীক্ষায় নেতৃত্ব দিয়ে আসছিলেন তিনি। তার সঙ্গে ওই ল্যাবের মেডিকেল টেকনোলজিস্ট মুক্তা রানী ভৌমিকও করোনা ভাইরাসে সংক্রমিত হন।


গাইরত: মুমিনের আত্মসম্মান | ওয়াফিলাইফ ব্লগ\nHomeবিষয়আত্মোন্নয়ন, অনুপ্রেরণাগাইরত: মুমিনের আত্মসম্মান\nJune 9, 2021 in আত্মোন্নয়ন, অনুপ্রেরণা, আদব, আখলাক, বিষয় 100\nহিজরি ২৮৬ সাল। আজ থেকে প্রায় ১২ শত বছর আগের কথা। তেহরানে অবস্থিত বর্তমান ‘রয়’ শহর তখন খোরাসানের অন্তর্ভুক্ত। বহু বিখ্যাত মনিষীদের জন্মস্থান। তাদের পদচারণে মুখরিত শহরের প্রতিটি অলিগলি। তখন প্রধান বিচারপতি ছিলেন মূসা বিন ইসহাক। সেই বছর তাঁর আদালতে এক নারী মামলা টুকে। তাও আবার নিজ স্বামীর বিরুদ্ধে। যাইহোক, হাজিরার দিন নারীর পক্ষের উকিলকে ডাকা হলো। উকিল তার নারী মক্কেলের পক্ষ থেকে দাবী উপস্থাপন করল, মক্কেলকে মোহরানা বাবদ ৫০০ স্বর্ণমুদ্রা স্বামীর পরিশোধ করতে হবে। মক্কেলের স্বামী তখন আদালতেই উপস্থিত। কিন্তু সে এত বড় অঙ্ক পরিশোধ করতে অস্বীকৃতি জানালো। বিচারপতি নারীর উকিলকে ডাকলেন।\n— তোমাদের সাক্ষীরা কোথায়? আদালতে এসেছে?\n— জি হুজুর, তারা সবাই এখানে উপস্থিত আছে।\nতার আগে একটু বলে নিই, সেই বাদী নারী পর্দাবৃত ছিল এবং চেহারাও নিকাবে ঢাকা। কিন্তু আদালতে নিয়ম হচ্ছে, বাদীর দিকে তাকিয়ে সাক্ষীকে স্বীকৃতি দিতে হয় এবং সাক্ষ্যদান-কালে তার দিকে ইশারা করতে হয়। তাই উকিল সাহেব একজন সাক্ষীকে বলল, সে যেন সেই নারীর দিকে তাকায় এবং তার মক্কেলের চেহারা সনাক্ত করে।\nএ কথা শুনে স্বামী উত্তেজিত হয়ে পড়ল। যদিও সে বিবাদী। সবাইকে থামিয়ে দিয়ে বলল:\n— এসব কী হচ্ছে! কী শুরু করলেন আপনারা!?\n— সাক্ষীরা আপনার স্ত্রীর চেহারা দেখবেন। যেন তাদের পক্ষে আপনার স্ত্রীর পরিচয় সনাক্ত করা সম্ভব হয়। প্রয়োজনের খাতিরেই এমনটা করা হচ্ছে। উকিল ব্যাখ্যা করল।\n‘থামুন আপনারা।’ রাগে অগ্নিশর্মা স্বামী। ‘আমি বিচারক মহোদয়কে সামনে রেখে সাক্ষ্য দিচ্ছি, মোহরানা বাবদ আমার স্ত্রী যে পরিমাণ অর্থ দাবি করেছে, আমি পুরোটাই পরিশোধ করতে রাজি; তবুও সে যেন তার নিকাব না সরায়!’\nস্বামীর গাইরত (আত্মমর্যাদা) দেখে স্ত্রীও বলে উঠল, ‘আমিও সাক্ষ্য দিচ্ছি, আমার মোহর তাকে দান করে দিলাম। সেই সাথে দুনিয়া ও আখিরাতে এ ব্যাপারে আমার পক্ষ থেকে তাকে দায়মুক্ত ঘোষণা দিলাম!’\nস্বামী-স্ত্রীর কথা শুনে হতবাক হয়ে গেল গোটা আদালত। এ কী বলছে তারা! বিচারক মূসা বিন ইসহাক বিস্ময়-সুরে বলেই উঠলেন, ‘আপনাদের দুজনের গাইরত দেখে অবাক না হয়ে পারছি না। বইপত্রে এই ঘটনা লিপিবদ্ধ করা হোক। যাতে ভবিষ্যৎ প্রজন্ম জানতে পারে, মুসলিমদের আখলাক কেমন ছিল।’\n(সূত্র: তারিখে বাগদাদ : ১৫/৩৫, খতিব আবু বকর)\nআত্মসম্মান এবং লজ্জা ওতপ্রোতভাবে জড়িত। যখন লজ্জা থাকে না, তখন আত্মসম্মানও থাকে না। যুগের পরিক্রমায়, আধুনিকতার দোহাই দিয়ে আজ সেই লজ্জা আমরা হারাতে বসেছি। ভুলে গিয়েছি নিজেদের পরিচয়, শান-সৌকত। ফলে নির্লজ্জতা, বেহায়াপনায় ছেয়ে যাচ্ছে এই উম্মাহ। যেই জাতি তাদের নারীদের চেহারাটুকু পর পুরুষদের দেখতে দিত না, সেই জাতিই আজ অর্ধ উলঙ্গ অবস্থায় তাদের বাহিরে যেতে দেয়। অবাধ মেলামেশা, অশ্লীলতা, পর্ন আসক্তির মতো কুৎসিত অভ্যাসে যারা অভ্যস্ত, পশ্চিমাদের নির্ধারিত নৈতিকতার মানদণ্ডে যারা নিজেদের মস্তিষ্ককে বাক্সবন্দী করে রেখেছে, তাদেরকে কীভাবে বোঝাবেন তাদের আসল সম্মান কোথায়? কীভাবে তাদেরকে আসল স্বাধীনতা চেনাবেন, অথচ প্রবৃত্তির কাছে তাদের বিবেক নতিস্বীকার করেছে? ভোগবাদী জীবনকেই সাফল্য হিসেবে নিয়েছে?\nপ্রয়োজন লজ্জা। প্রকৃতিগতভাবে মানুষ যে লজ্জাবোধ নিয়ে বেড়ে উঠে, এই লজ্জাকেই জাগিয়ে তুলতে হবে। লজ্জাই পারে আমাদের হারানো ঐতিহ্য ফিরিয়ে আনতে, ইসলামের বাকি আখলাকগুলো পুনর্জীবিত করতে। স্রষ্টার প্রতি লজ্জা, সৃষ্টির প্রতি লজ্জা, নিজের প্রতি লজ্জা। ধাপে ধাপে লজ্জার এই প্রকারগুলো যদি আমরা নিজেদের ভিতর জাগিয়ে তুলতে পারি, ইনশা আল্লাহ্ একজন ভালো মানুষ হবার পাশাপাশি ভালো বান্দাও হতে পারব। এটি একটি বাতিঘর, যা দিশেহারা অন্তরকে পথ দেখায়। শক্তি যোগায় অন্যায় থেকে দূরে থাকতে এবং উদ্বুদ্ধ করে তার দায়িত্ব পালনে।\nলজ্জা কী, কত প্রকার, কীভাবে এটি অর্জন করতে হয়, পূর্বসূরিগণ কেমন লজ্জার চর্চা করতেন, এসব বিষয়ে বিস্তারিত জানতে পড়ুন শাইখ মুহাম্মাদ ইসমাঈল আল-মুকাদ্দাম-এর বই ‘লজ্জা: ঈমানের একটি শাখা’। ইনশা আল্লাহ্ খুব শীঘ্রই আসবে ওয়াফি পাবলিকেশন থেকে।


কীর্ণাহার থেকে রাইসিনা: চাণক্যের চড়াই-উৎ‌রাই যাত্রাপথ - গাজীপুর কণ্ঠ\nHome/আন্তর্জাতিক/কীর্ণাহার থেকে রাইসিনা: চাণক্যের চড়াই-উৎ‌রাই যাত্রাপথ\nকীর্ণাহার থেকে রাইসিনা: চাণক্যের চড়াই-উৎ‌রাই যাত্রাপথ\nগাজীপুর কণ্ঠ, আন্তর্জাতিক ডেস্ক : ভারতে স্বাধীনতার পর যে সব বাঙালি নেতানেত্রী দিল্লির রাজনীতিতে সক্রিয় থেকেছেন, তাঁদের মধ্যে সফলতম এবং উজ্জ্বলতম নামটা অবশ্যই প্রণব মুখোপাধ্যায়। ২০১২ সালে রাষ্ট্রপতি হওয়ার পরে সক্রিয় রাজনীতিতে প্রণবের ভূমিকায় ইতি পড়েছিল। কিন্তু কংগ্রেসি রাজনীতির সঙ্কটের নানা মুহূর্তে বারে বারেই তাঁর অনুপস্থিতির প্রসঙ্গ চলে এসেছে আলোচনায়। এটা প্রমাণ করে, তাঁর সাফল্য সঙ্কীর্ণ বাঙালি পরিচয়ের সীমা ছাড়িয়ে আসলে আরও কত দূর বিস্তৃত হতে পেরেছিল।\nপ্রণবের জন্ম ১৯৩৫ সালের ১১ ডিসেম্বর। বীরভূম জেলার কীর্ণাহারের অদূরের মিরিটি গ্রামে। বাবা কামদাকিঙ্কর ছিলেন বিশিষ্ট স্বাধীনতা সংগ্রামী এবং কংগ্রেস নেতা। জেলা কংগ্রেস সভাপতি, এআইসিসি সদস্য এবং পশ্চিমবঙ্গ বিধান পরিষদেরও সদস্য হয়েছিলেন। সে দিক থেকে দেখতে গেলে রাজনীতি প্রণবের উত্তরাধিকার সূত্রেই পাওয়া। যদিও সিউড়ির বিদ্যাসাগর কলেজ বা কলকাতা বিশ্ববিদ্যালয়ের ছাত্র থাকাকালীন রাজনীতির ছায়া মাড়াননি তিনি। বরং ইতিহাস ও রাষ্ট্রবিজ্ঞানে স্নাতকোত্তর পর্বের পরে মন দিয়েছিলেন আইনের ডিগ্রি পাওয়ায়। তবে আইনজীবীর পেশাকে বাছেননি কখনওই। ডাক ও তার বিভাগে করণিক এবং হাওড়ার বাঁকড়া স্কুলে শিক্ষকতা পর্বের পরে ১৯৬৩ সালে দক্ষিণ ২৪ পরগনার আমতলার অদূরে বিদ্যানগর কলেজে রাষ্ট্রবিজ্ঞানের শিক্ষকতায় যোগ দেন।\n১৯৫৭ সালে শুভ্রাদেবীকে বিয়ের সময় আত্মীয়-পরিজনেদের একাংশের তরফে নাকি আপত্তি উঠেছিল। কারণ তিনি ব্রাহ্মণ পরিবারের মেয়ে ছিলেন না। প্রণব তাতে তোয়াক্কা করেননি। বিদ্যানগর কলেজে যোগ দেওয়ার পরে টানা পাঁচ বছর আমতলাতেই ছিলেন প্রণব। রিকশা করে যাতায়াত করতেন প্রায় ছ’কিলোমিটার দূরের কলেজে। মুখোপাধ্যায় দম্পতির বেশ পছন্দও হয়ে গিয়েছিল জায়গাটি। সেখানে থিতু হওয়ার জন্য জমিও কিনে ফেলেছিলেন। কিন্তু তা আর হয়ে ওঠেনি। ১৯৬৬ সালে, বিদ্যানগর কলেজের অন্যতম প্রতিষ্ঠাতা হরেন্দ্রনাথ মজুমদারের হাত ধরে, শুরু হওয়া রাজনৈতিক সফর প্রণবকে টেনে নিয়ে যায় অনেক দূরের অন্য ঠিকানায়।\n১৯৬৭ সালের বিধানসভা ভোটে হরেন্দ্রনাথ প্রার্থী হন। প্রণব তাঁর প্রচারে পথে নামেন। খুব দ্রুতই বাংলা কংগ্রেসের প্রধান তথা রাজ্যের তত্‌কালীন মুখ্যমন্ত্রী অজয় মুখোপাধ্যায়ের নজরে পড়ে যান প্রণব। প্রণবের বাবা কামদাকিঙ্করের সঙ্গে অজয়বাবুর ঘনিষ্ঠ পরিচয় ছিল। যদিও তাঁকে কংগ্রেস ছাড়িয়ে নিজের দলে আনতে পারেননি অজয়বাবু। ১৯৬৯ সালের বিধানসভা ভোটে রাজ্যের নানা প্রান্তে প্রচারে পাঠানো হয় প্রণবকে। মেলে রাজ্যসভার সাংসদ পদ। ওই বছর মেদিনীপুর লোকসভা কেন্দ্রের উপনির্বাচনে বাংলা কংগ্রেস সমর্থিত নির্দল প্রার্থী, নেহরু জমানার প্রতিরক্ষামন্ত্রী ভি কে কৃষ্ণমেননের জয়ের নেপথ্যেও বড় ভূমিকা ছিল প্রণবের।\nসংসদীয় রাজনীতির ইনিংস শুরু করার পরেই প্রধানমন্ত্রী ইন্দিরা গাঁধীর নজরে পড়ে গিয়েছিলেন প্রণব। তার পরে তাঁকে আর পিছনে ফিরে চাইতে হয়নি। ১৯৭১ সালে, প্যারিসে ইন্টার পার্লামেন্টারি ইউনিয়নের সভায় যে ভারতীয় প্রতিনিধিদল বাংলাদেশের স্বাধীনতার হয়ে সওয়াল করেছিল, ৩৬ বছরের প্রণব সেই দলে ছিলেন। তখনও তিনি বাংলা কংগ্রেসেই আছেন।\n১৯৭৭ সালের লোকসভা ভোটের কংগ্রেসের ভরাডুবির পরে দলের অন্দরে ‘ইন্দিরা হটাও’ স্লোগান জোরদার হয়েছিল। যার জেরে ফের দল ভেঙেছিল। একাধিক নেতা ভিড়েছিলেন বিরোধী শিবিরে। কিন্তু প্রণব সেই স্রোতে সামিল হননি। এমনকি, আইনি ঝক্কি এড়াতে কংগ্রেসের একাধিক নেতা যখন বিচারপতি জে সি শাহের কমিশনে হাজির হয়ে জরুরি অবস্থার সমস্ত দায় ইন্দিরার কাঁধে চাপিয়েছেন, তখনও দলনেত্রীর প্রতি আনুগত্যের প্রশ্নে প্রণব ছিলেন অটল। আর সেই আনুগত্যের পুরস্কার তিনি পেয়েছিলেন পরবর্তীকালে।\nলোকসভা ভোটে হেরে যাওয়ার পরে কেন্দ্রীয় মন্ত্রিসভায় পুনর্বাসনের ঘটনা নেহরু কিংবা ইন্দিরার সময় বড় একটা হয়নি। প্রণব এ ক্ষেত্র বিরল ব্যতিক্রম। ১৯৮০ সালের লোকসভা ভোটে দেশজুড়ে প্রবল ইন্দিরা হাওয়ার মধ্যেও বোলপুর কেন্দ্রে সিপিএমের কাছে হেরেছিলেন তিনি। প্রণব নিজেই পরে জানিয়েছিলেন, সে সময় ইন্দিরা তাঁকে লোকসভা ভোটে প্রার্থী হতে নিরুৎসাহী ছিলেন। কারণ, তার বছর তিনেক আগেই ১৯৭৭ সালের লোকসভা ভোটে কংগ্রেসের দুর্গ মালদহে হেরেছিলেন প্রণব। ‘পরামর্শ’ না শোনার জন্য প্রণবকে মৃদু ভর্ৎসনাও করেন দলনেত্রী। কিন্তু নয়া মন্ত্রিসভায় বাণিজ্য মন্ত্রকের দায়িত্ব দেওয়ার পাশাপাশি, রাজ্যসভায় কংগ্রেসের দলনেতার দায়িত্ব দিয়েছিলেন। ১৯৮২ সালে ফের উত্থান। এ বার কেন্দ্রীয় অর্থমন্ত্রীর দায়িত্ব নিয়ে প্রণব হলেন ইন্দিরা ক্যাবিনেটের ‘নাম্বার টু’। প্রণবের সময়ই রিজার্ভ ব্যাঙ্কের গভর্নরের দায়িত্ব পেয়েছিলেন মনমোহন সিংহ।\nইন্দিরা নিহত হওয়ার পরে দ্রুত কংগ্রেসের অন্দরে কোণঠাসা হয়ে পড়েছিলেন প্রণব। রাজীব জমানায় কেন্দ্রীয় মন্ত্রিত্ব থেকে সরিয়ে পশ্চিমবঙ্গ প্রদেশ কংগ্রেসের সভাপতি করে পাঠানো হয় তাঁকে। কিন্তু কিছুদিনের মধ্যেই হাইকম্যান্ডের সঙ্গে সঙ্ঘাতের জেরে দল থেকে বহিষ্কৃত হন। রাষ্ট্রীয় সমাজবাদী কংগ্রেস নামে নতুন দল গড়ে ১৯৮৭ সালের বিধানসভা ভোটে বহু আসনে প্রার্থী দাঁড় করিয়ছিলেন প্রণব। তাঁদের একজনও জিততে পারেননি। কিন্তু কয়েক ডজন আসনে ভোট কেটে কংগ্রেস প্রার্থীদের হার সুনিশ্চিত করেছিলেন।\nঅনেকে বলেন, ইন্দিরা নিহত হওয়ার পরে মন্ত্রিসভার দু’নম্বর হিসেবে অন্তর্বর্তী প্রধানমন্ত্রী হওয়ার ‘ইচ্ছাপ্রকাশ’ করেছিলেন প্রণব। রাজীব বিষয়টি মোটেও ভালও ভাবে নেননি। যদিও পরবর্তী সময়ে একাধিকবার প্রণব জোর গলায় জানিয়েছেন, ১৯৮৪ সালের ৩১ অক্টোবর রাজীবের পশ্চিমবঙ্গ সফরের সময় এমন কোনও ঘটনাই ঘটেনি। প্রধানমন্ত্রিত্বের শেষ পর্বে রাজীব উপলব্ধি করেছিলেন প্রণবের গুরুত্ব। দলে ফিরিয়েছিলেন তাঁতে। ১৯৮৯ সালের ভোটে কংগ্রেসের হারের পর দলের অন্দরে ফের পুরনো অবস্থানে ফিরতে শুরু করেছিলেন তিনি। কিন্তু ১৯৯১ সালের লোকসভা ভোটপর্বের মাঝেই তামিল জঙ্গিদের মানববোমায় নিহত হন রাজীব।\nপি ভি নরসিংহ রাওয়ের জমানায় প্রথমে যোজনা কমিশনের ডেপুটি চেয়ারম্যানের দায়িত্ব দেওয়া হয় প্রণবকে। অর্থমন্ত্রী মনমোহন সিংহের আর্থিক সংস্কার নীতি রূপায়ণে গুরুত্বপূর্ণ ভূমিকা নিয়েছিলেন তিনি। দু’বছর পরে বাণিজ্য মন্ত্রকের দায়িত্ব দিয়ে প্রণবকে ক্যাবিনেটে ফিরিয়েছিলেন রাও। ১৯৯৫ সালে বিদেশমন্ত্রীর দায়িত্বও দিয়েছিলেন।\n১৯৯৬ সালের লোকসভা ভোটে কংগ্রেসের আসন সংখ্যা ২৩২ থেকে নেমে এসেছিল ১৪০-এ। ভোটে ভরাডুবির দায় নিয়ে নরসিংহ রাও কংগ্রেস সভাপতির পদ থেকে ইস্তফা দেওয়ার পরে তাঁর সম্ভাব্য উত্তরসূরি হিসেবে প্রণবের নাম উঠে এসেছিল জোরদার ভাবেই। কিন্তু শেষ পর্যন্ত সভাপতি হয়েছিলেন সীতারাম কেসরী। সত্তরের দশকে বিহার প্রদেশ কংগ্রেস সভাপতির পদ ছেডে় এআইসিসি-র কোষাধ্যক্ষের দায়িত্ব নেওয়ার পরে ইন্দিরা, রাজীব এবং রাও জমানায় কেন্দ্রীয় মন্ত্রিত্ব সামলালেও প্রণবের মতো রাজনৈতিক ওজন কেসরীর ছিল না।\nতবুও কেন কেসরীকে উত্তরসূরী বেছেছিলেন রাও? বহু বছর পরে একটি সাক্ষাৎকারে প্রণবের ব্যাখ্যা ছিল, ‘‘সম্ভবত রাও মনে করেছিলেন, কেসরী সভাপতি হলে বকলমে দলের রাশ তাঁরই হাতে থাকবে।’’ যদিও তা হয়নি। সভাপতি হয়েই রাওকে কংগ্রেস সংসদীয় নেতার পদ থেকে ইস্তফা দিতে বাধ্য করেছিলেন কেসরী। এমনকী, ১৯৯৮ সালের লোকসভা ভোটের টিকিটও দেননি!\n১৯৯৮ সালে লোকসভা ভোটের পরে কংগ্রেসের অন্দরে ‘অভ্যুত্থানে’ গদি হারান কেসরী। ‘স্বেচ্ছা নির্বাসনের’ পালা শেষ করে দলের দায়িত্ব নেন সনিয়া গাঁধী। ২০০৪-এর লোকসভা ভোটে কেন্দ্রে বিজেপি নেতৃত্বাধীন এনডিএ জোটের বিরুদ্ধে রাজ্যওয়াড়ি পাল্টা নির্বাচনী সমঝোতা গড়ায় মূল কারিগর ছিলেন প্রণব। ভোটে অটলবিহারী বাজপেয়ী সরকারের পতনের পরে কেন্দ্রে আনুষ্ঠানিক আত্মপ্রকাশ হয় ইউপিএ জোটের। আর সেই ভোট প্রণবের জীবনেও এনেছিল নতুন হাওয়া। অধীর চৌধুরীর ‘আমন্ত্রণে’ মুর্শিদাবাদের জঙ্গিপুর লোকসভা কেন্দ্রে প্রার্থী হয়ে সেই প্রথমবার জনতার ভোটে নির্বাচিত জনপ্রতিনিধি হন তিনি।\n‘অন্তরাত্মার ডাক’ শুনে সনিয়া প্রধানমন্ত্রিত্ব গ্রহণে অপারগতার কথা জানানোর পরে আলোচনার কেন্দ্রে এসেছিল কীর্ণাহারের ব্রাহ্মণের নাম। কিন্তু কংগ্রেস ওয়ার্কিং কমিটি প্রধানমন্ত্রী হিসেবে বেছে নেয় ‘অরাজনৈতিক’ মনমোহনকে। দু’দশক পরে ফের প্রণব ফিরে যান তাঁর ‘নাম্বার টু’ আসনে। ইউপিএ-র দু’টি মেয়াদে প্রতিরক্ষা, বিদেশ, অর্থমন্ত্রকের দায়িত্ব সামলানোর পাশাপাশি, নানা গুরুত্বপূর্ণ সাংগঠনিক দায়িত্ব এমনকি, ভারত-মার্কিন পরমাণু চুক্তি রূপায়ণেও গুরুত্বপূর্ণ ভূমিকা নেন। ২০১২ সালের রাষ্ট্রপতি নির্বাচনে প্রার্থী হওয়ার পরে সক্রিয় রাজনীতিকে বিদায় জানিয়েছিলেন তিনি।\nসুদীর্ঘ কর্মজীবনে বহু বার বিরোধীদের এমনকি, দলের অন্দরেও সমালোচনার শিকার হয়েছেন প্রণব। রাষ্ট্রপতি ভবন থেকে বিদায় নেওয়ার পরেও তার ব্যতিক্রম ঘটেনি। নাগপুরে রাষ্ট্রীয় স্বয়ংসেবক সঙ্ঘের সমাবর্তন অনুষ্ঠানে প্রধান অতিথি হওয়ায় প্রণবকে খোঁচা দিয়েছিলেন কংগ্রেসে তাঁর পুরনো সহকর্মীরাও। এ ক্ষেত্রেও সৌজন্য মেনেই জবাব দেওয়ার কোনও চেষ্টা করেননি। কিন্তু সেই অনুষ্ঠানে তাঁর বক্তৃতায় বুঝিয়ে দিয়েছিলেন, সংখ্যাগুরুর আধিপত্য নয়, ভারতীয় গণতন্ত্রের গরিমা আসলে পরমত সহিষ্ণুতা এবং বিরুদ্ধ যুক্তি তুলে ধরার স্বাধীনতায়। জাতীয় রাজনীতির মঞ্চে আজ সরকার ও বিরোধীপক্ষের তিক্ততা যখন চরমে, প্রণবের এই শিক্ষাই পাথেয় হতে পারে।\nআত্মীয়দের সঙ্গে দ্বন্দ্ব দেখা দিতে পারে তুলার, আশা আংশিক পূরণ হবে মীনের\nডোনাল্ড ট্রাম্পের ছোট ভাই মারা গেছেন\nবড় গণতান্ত্রিক দেশ ভারতে ইন্টারনেট বন্ধের রেকর্ড\nদেশে কি শিশুরা অনিরাপদ হয়ে পড়ছে?


যোগাযোগ | জার্নালিজম বাংলাদেশ\nজার্নালিজম বাংলাদেশ সম্পর্কিত যে কোন জিজ্ঞাসা, পরামর্শ, মতামত জানাতে পারেন আমাদের। লেখক বা অনুবাদক হিসেবে যুক্ত হতে পারেন আমাদের এ উদ্যোগে।\n০১৭২৭ ৮৪ ৫৫৫৫\nরাজ্জাক প্লাজা, ১, আউটার সার্কুলার রোড, ঢাকা-১০০০\nজার্নালিজম বাংলাদেশ নিয়ে আপনার যে কোন জিজ্ঞাসার উত্তর পাবে এখনে। এগুলোর বাই কিছু জানতে চাইলে মেইল করুন go@journalismbangladesh.org ঠিকানায়\nজার্নালিজম বাংলাদেশ কি ?\nজার্নালিজম বাংলাদেশ বাংলাভাষায় সাংবাদিকতা শেখার একমাত্র প্লাটফর্ম। বাংলা ভাষায় সাংবাদিকতা চর্চার সাথে যুক্ত গণমাধ্যমকর্মী, সাংবাদিকতার শিক্ষার্থী, শিক্ষক ও গবেষকদের প্লাটফর্ম। সাংবাদিকতা ও যোগাযোগ বিদ্যার সাম্প্রতিক জ্ঞান ও পরামর্শ নিয়ে সেজেছে জার্নালিজম বাংলাদেশ।\nজার্নালিজম বাংলাদেশ কেন?\n৩০ মিলিয়ন মানুষ বাংলা ভাষায় কথা বলে। বাংলাদেশ, ভারতসহ পৃথিবীর বিভিন্ন দেশে অসংখ্য সাংবাদিক বাংলা ভাষায় কাজ করেন। লেখালেখি করেন। অগুনতি শিক্ষার্থী আছে দেশ ও দেশের বাইরে, যারা সাংবাদিকতা বিষয়টি নিয়ে বাংলায় ভাবেন। পড়াশুনা করেন। আমরা বাংলা ভাষাভাষী গণমাধ্যমকর্মী, শিক্ষার্থী ও গবেষকদের জন্য এই উন্মুক্ত রিসোর্সটি তৈরি করেছি। আমরা বিশ্বাস করি, টেকসই ও গুনগত শিক্ষার জন্য নিজের ভাষার বিকল্প নেই।\nজার্নালিজম বাংলাদেশ লিখতে চাইলে\nস্বেচ্ছাসেবি লেখক বা অনুবাদক হিসেবে আপনি আমাদের সাথে যুক্ত হতে পারেন । আপনার প্রকাশিত কিংবা অপ্রকাশিত যে কোন লেখা আপনি পাঠাতে পারেন আমাদের go@journalism.com.bd ঠিকানায়। আপনার লেখায় সৃমদ্ধ হোক জার্নালিজম বাংলাদেশ।


ভ্রম-মাণ এর অর্থ - (p. 670) bhrama-māṇa বি. ভ্রমণ করছে এমন, পর্যটনকারী; ঘুরছে এমন। [সং √ ভ্রম্ + শানচ্] 117)\nভ্রম-মাণ এর বাংলা অর্থ\nঅভিধানটি ব্যবহার করার জন্য আপনাকে ধন্যবাদ। ভ্রম-মাণ এর বাংলা অর্থ হলো -\n(p. 670) bhrama-māṇa বি. ভ্রমণ করছে এমন, পর্যটনকারী; ঘুরছে এমন।\n[সং √ ভ্রম্ + শানচ্] 117)\n(p. 668) bhūpāli বি. সংগীতের সন্ধ্যাকালীন রাগিণীবিশেষ। 30)\nView Count : 770007\nView Count : 474583\nView Count : 363552


রাজশাহীতে করোনায় সর্বোচ্চ ১৬ জনের মৃত্যু, শনাক্তের রেকর্ড\nপ্রকাশিত: ০৪ জুন, ২০২১ ০১:৫৭ পি. এম. জেনিউজ বিডি\nরাজশাহীতে করোনা একদিনে সর্বোচ্চ ১৬ জনের মৃত্যু হয়েছে। গত ২৪ ঘন্টায় রাজশাহী মেডিকেল কলেজ (রামেক) হাসপাতালের করোনা ওয়ার্ড ও আইসিইউতে তাদের মৃত্যু হয়। ১৬ জনের মধ্যে ১০ জন করোনা পজিটিভ ছিলেন, আর বাকি ৬জন করোনর উপসর্গ নিয়ে মারা গেছেন।\nমৃতদের মধ্যে ৯জনই চাপাইনবাবগঞ্জের। এছাড়া রাজশাহীর ৬জন, নওগাঁ জেলার ১জন। মৃতদের মধ্যে আইসিইউতে ছিলেন ৫জন, ২৫ নম্বর ওয়ার্ডে ৩জন, ২২ নম্বর ওয়ার্ডে ২জন, ৩ নম্বর ওয়ার্ডে ৩জন, ২৯ নম্বর ওয়ার্ডে ২জন ও ৩৯ নম্বর ওয়ার্ডে ১জন। শুক্রবার পর্যন্ত গত ১২ দিনে রামেক হাসপাতালের করোনা ইউনিট ও আইসিউতে মারা গেলেন ৯৩ জন। এ ৯৩ জনের মধ্যে ৫৬ জন করোনায় আক্রান্ত ছিলেন। এখন পর্যন্ত এটি সর্বোচ্চ মৃত্যু বলে জানিয়েছেন রামেক হাসপাতালের পরিচালক বিগ্রেডিয়ার জেনারেল শামীম ইয়াজদানী।\nবৃহস্পতিবার সকাল থেকে শুক্রবার দুপুর পর্যন্ত রামেক হাসপাতালের করোনা ওয়ার্ডগুলোতে ভর্তি আছেন ২২৫ জন। যারমধ্যে গত ২৪ ঘণ্টায় নতুন রোগি যোগ হয়েছে ৩২ জন। নতুন রোগির মধ্যে মধ্যে ১৩ জন রাজশাহীর, ১৫ জন চাঁপাইনবাবগঞ্জ, ৩জন পাবনা ও ১জন নাটোর জেলার বাসিন্দা। রামেক হাসপাতালের নিবিড় পরিচর্যাকেন্দ্রে (আইসিইউ) ভর্তি ১৬ জন। এদিকে বৃহস্পতিবার রাজশাহীর দুইটি ল্যাবে নমুনা পরীক্ষার পর আরও ১৮৮ জনের করোনা শনাক্ত হয়েছে রাজশাহী মেডিকেল কলেজ ও হাসপাতালের ল্যাবে ৫২৯ জনের নমুনা পরীক্ষা করা হয়েছিল। এর মধ্যে চাঁপাইনবাবগঞ্জের ১৫২ জনের নমুনা পরীক্ষা করে ৮২, রাজশাহীর ২৮৪ জনের নমুনার মধ্যে ৭৪ এবং নাটোরের ৯৩ জনের নমুনা পরীক্ষা করে ৩২ জনের দেহে করোনা শনাক্ত হয়েছে।


একজন আলেমের কাছে মঙ্গলবার থেকে কুরআন শিখবেন ডা. জাফরুল্লাহ চৌধুরী\nমহাগ্রন্থ পবিত্র কুরআন শেখার সিদ্ধান্ত নিয়েছেন বাংলাদেশী চিকিৎসক, রাজনৈতিক ব্যক্তিত্ব, মুক্তিযোদ্ধা, গণস্বাস্থ্য কেন্দ্রের প্রতিষ্ঠাতা এবং ট্রাস্টি ডা. জাফরুল্লাহ চৌধুরী।\nসম্প্রতি রাজধানীর কামরাঙ্গীরচর নূরিয়া মাদরাসার মুহতামিম ও হেফাজত নেতা আল্লামা আতাউল্লাহ হাফেজ্জীর সাথে সৌজন্য সাক্ষাত করেন তিনি। ইসলাম, কুরআন-সুন্নাহর বিভিন্ন বিষয়ে আলোচনা হয় দুজনের মাঝে। আলোচনা শেষে কুরআনের মর্মবাণী অনুধাবনে তিনি প্রেরণা খুঁজে পান এবং সিদ্ধান্ত নেন যে, তিনি একজন আলেমের সহচর্যে পবিত্র কুরআন শিখবেন।\nজানা গেছে, এই লক্ষ্যে আগামী মঙ্গলবার (০৯ ফেব্রুয়ারী) বাদ আসর থেকে একজন আলেমের কাছে কুরআন শিক্ষা শুরু করবেন ড. জাফরুল্লাহ ।\nআল্লামা আতাউল্লাহ হাফেজ্জী হুজুর এর সাথে সাক্ষাৎ এবং ড. এনায়েত উল্লাহ আব্বাসীর সাথে টক’শো করে তিনি কোরআন শিক্ষার প্রেরণা পান বলে জানাগেছে।\nবাংলাদেশ খেলাফত আন্দোলনের নির্বাচন সমন্বয়কারী সাংবাদিক মোস্তফা আনোয়ার খান বিষয়টি নিশ্চিত করে বলেছেন, রাজধানীর কামরাঙ্গীরচর নূরিয়া মাদরাসায় মাওলানা আতাউল্লাহ হাফেজ্জী হুজুরের সাথে সৌজন্য সাক্ষাতে এসেছিলেন ড. জাফরুল্লাহ চৌধুরী। তখন তিনি ইসলামবিষয়ে আল্লামা আতাউল্লাহ হাফেজ্জী হুজুরের সাথে দীর্ঘ কথা বলেন। এক পর্যায়ে তিনি বলেন, জৈনপুরের পীর ড. এনায়েতুল্লাহ আব্বাসীর টকশো ও বাংলাদেশ খেলাফত আন্দোলনের আমির আল্লামা আতাউল্লাহ হাফেজ্জীর সাথে সাক্ষাত করে কুরআন শিক্ষার প্রেরণা অনুভব করছি।


Fake doctors in Kolkata: তিনি নাকি ‘সুং চুং’ বিশ্ববিদ্যালয়ের ডাক্তার - how fake doctor ajay tewary did his business with fake certificate | Eisamay\nhow fake doctor ajay tewary did his business with fake certificate\nতিনি নাকি ‘সুং চুং’ বিশ্ববিদ্যালয়ের ডাক্তার\nEiSamay.Com | Updated: 08 Jun 2017, 08:55:00 AM\nরিপোর্ট দেখে চিকিত্সকদের চোখ কপালে৷\nবিশ্ববিদ্যালয়ের নাম সুং চুং কোরিয়া৷ কোন কোরিয়া? উত্তর না দক্ষিণ? কেউ জানেন না৷ এমনই ভূতুড়ে বিশ্ববিদ্যালয়ের ডিগ্রি নিয়ে নির্দ্বিধায় জটিল পরীক্ষার রিপোর্ট দিতেন সিআইডির জালে ধরা পড়া ভুয়ো চিকিত্সক অজয় তিওয়ারি৷ এন্ডোস্কোপির তেমনই একটি রিপোর্ট ‘এই সময়’-এর হাতে এল৷ বর্ধমান মেডিক্যাল কলেজে চিকিত্সা পরামর্শ পেতে সেই রিপোর্ট নিয়ে গিয়েছিলেন নদিয়ার রানাঘাটের বাসিন্দা কল্পনা মণ্ডল৷ রিপোর্ট দেখে চিকিত্সকদের চোখ কপালে৷ ডাক্তাররা চিকিত্সা করবেন কী , রিপোর্টে স্বাক্ষরকারীর ডিগ্রি নিয়েই তাঁরা তখন বিস্মিত৷ স্বাক্ষরকারী হিসেবে সেখানে সই রয়েছে অজয় তিওয়ারির৷ যাঁর সম্পর্কে লেখা রয়েছে ইন্টারভেনশনাল এন্ডোস্কোপিস্ট৷ যে ডিগ্রি তিনি হাসিল করেছেন সুং চুং বিশ্ববিদ্যালয় -কোরিয়া থেকে৷\nএমন চিকিত্সকের সই করা রিপোর্ট দেখে চিকিত্সা করার ভরসা পাননি বর্ধমান মেডিক্যাল কলেজের ডাক্তাররা৷ তাঁরা ফের অন্য জায়গা থেকে রিপোর্ট করিয়ে আনার পরামর্শ দেন৷ রানাঘাটের ‘মনোরমা আলট্রা স্ক্যান প্রাইভেট লিমিটেড ’ নামে একটি সংস্থা ওই রিপোর্ট তৈরি করেছে যেখানে কনসালট্যান্ট গ্যাস্ট্রোএনটেরোলজিস্ট হিসেবে দীর্ঘদিন কাজ করেছেন অজয়৷ মাসিক এক লাখ টাকা পারিশ্রমিকও পেতেন তিনি ওই ল্যাব থেকে৷ ইতিমধ্যে সিআইডির হাতে ধরা পড়েছেন অজয়৷ সিআউডি সূত্রে জানা গিয়েছে , এই ডাক্তাররা মূলত গ্রাম -মফস্সল এলাকার বিভিন্ন ল্যাবের সঙ্গে জড়িত হতেন৷ কেউ -ই এ বিষয়ে প্রশ্ন না তোলায় রমরমিয়ে ব্যবসা চালিয়ে যাচ্ছিলেন তিনি৷ চাকদহ ও রানাঘাট এলাকায় এই ল্যাবটির শাখাও রয়েছে৷ অজয়কে সাহায্য করার জন্য সিআইডির সন্দেহের তালিকায় রয়েছে ওই সংস্থাও৷ রাজ্য সিআইডির এক পদস্থ কর্তা বলেন , ‘মনোরমা আলট্রা স্ক্যান প্রাইভেট লিমিটেডও আমাদের সন্দেহের ঊর্ধ্বে নয়৷\nদীর্ঘদিন ধরে যারা এই ব্যবসার সঙ্গে জড়িত তারা কি জানে না ইন্টারভেনশনাল এন্ডোস্কোপিস্ট বলে কোনও পদ হয় না ? সুং চুং ইউনিভার্সিটি কোরিয়া বলে কোনও বিশ্ববিদ্যালয় নেই ? এরাও অজয় তিওয়ারির সঙ্গে জড়িত কি না , খতিয়ে দেখা হচ্ছে৷ ’ল্যাবের মালিক শুভঙ্কর মৈত্রর সঙ্গে যোগাযোগ করা যায়নি৷ তবে সংস্থার ম্যানেজার অনির্বাণ ঘোষ বলেন , ‘৮ -৯ বছর ধরে অজয় তিওয়ারি আমাদের ল্যাবের সঙ্গে জড়িত৷ রোগী দেখার উপর উনি পারিশ্রমিক নিতেন৷ তাও মাসে ওঁকে আমরা ৮০ হাজার থেকে ১ লক্ষ টাকা দিতাম৷ ওঁর সঙ্গে আমাদের যোগাযোগ হয়েছিল কোঠারি হাসপাতালে৷ সেখানে গিয়ে আমরা দেখি , উনি আউটডোরে প্র্যাকটিস করছেন৷ নিজস্ব চেম্বার রয়েছে৷ এই সব দেখেই আমরা ওঁর সঙ্গে কথা বলি৷ পরে একদিন উনি রানাঘাটে এসে আমাদের সেট আপ দেখে যান৷ তার পর আসতে রাজি হন৷ সেই থেকেই উনি আসছেন৷ ’\nপূর্ব বর্ধমানের জেলা মুখ্য স্বাস্থ্য আধিকারিক প্রণব রায় বলেন , ‘ইন্টারভেনশনাল এন্ডোস্কোপিস্ট বলে কোনও পদ মেডিক্যাল সায়েন্সে হয় বলে আমার জানা নেই৷ আর সুং চুং ইউনিভার্সিটি কোরিয়া বলে কোনও বিশ্ববিদ্যালয়ের কথাও জানা নেই৷ তবুও গুগল সার্চ করেছি৷ কিন্ত্ত কোনও সন্ধান পাইনি৷ ’\nবিপর্যয় মোকাবিলা বাহিনীর দেখা নেই, উদ্ধারে ভরসা মোবাইল টর্চ পরের খবর\nKorean university Korea Fake MBBS degree Fake doctors in Kolkata Fake doctor Ajay Tiwari\nWeb Title : how fake doctor ajay tewary did his business with fake certificate